id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
bbfe5d84-e898-4d40-ae8d-fb4c86660f4f | BREAKING: សហរដ្ឋអាមេរិក៖ មនុស្សជាង ៥ម៉ឺននាក់ឆ្លងកូវីដ-១៩ និងអ្នកជំងឺ ៩៥៤នាក់ទៀតស្លាប់ នៅក្នុងពេល១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៥២,៧៨៥នាក់ទៀតបានឆ្លង COVID-19 ខណៈអ្នកជំងឺ ៩៥៤នាក់ទៀតបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអង្គារ ទី១៦ ខែកុម្ភៈ ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៨,៣១៧,៧០៣ករណី ក្នុងនោះមានអ្នកស្លាប់សរុបចំនួន ៤៩៨,២០៣នាក់ និងជាសះស្បើយឡើងសរុប ១៨,៣៥៦,៦២៥នាក់។ នេះគឺជាលើកដំបូងហើយ នៅក្នុងរយៈពេលជាច្រើនខែមកនេះ ដែលចំនួនអ្នកស្លាប់ប្រចាំថ្ងៃនៅអាមេរិក ដោយសារជំងឺ COVID-19 បានធ្លាក់មកនៅក្រោមខ្ទង់ពាន់នាក់ ខណៈចំនួនករណីឆ្លងប្រចាំថ្ងៃវិញ ក៏កំពុងបន្តធ្លាក់ចុះដូចគ្នាផងដែរ។ គួរបញ្ជាក់ថា ចំពោះមុខការឆ្លង និងស្លាប់យ៉ាងគំហុកដោយសារតែ COVID-19 សហរដ្ឋអាមេរិកក្រោមដឹកនាំរបស់លោកប្រធានាធិបតី ចូ បៃដិន បានជំរុញឲ្យបង្កើនការចាក់វ៉ាក់សាំងឲ្យដល់ ១.៥លានដូសក្នុង ១ថ្ងៃទៅដល់ពលរដ្ឋអាមេរិក ប្រសិនបើអាចទៅរួច។ បន្ថែមពីនេះលោក ចូ បៃដិន ក៏បានប្តេជ្ញាចាក់វ៉ាក់សាំង COVID-19 ឲ្យដល់ប្រជាជនអាមេរិកទាំងអស់ជាង ៣៣០លាននាក់ផងដែរ តាមរយៈការជំរុញចង្វាក់ផលិតកម្មនៃវ៉ាក់សាំង៕ | 2021-02-16T17:25:00+07:00 | freshnewsasia.com | https://m.freshnewsasia.com/index.php/en/internationalnews/187074-2021-02-16-03-25-32.html |
03017326-a733-46db-9c1b-3533dea687af | តើការញ៉ាំស្ករច្រើន ធ្វើឲ្យកើតជំងឺទឹកនោមផ្អែម ពិតអត់? | ជំងឺទឹកនោមផ្អែមត្រូវគេកំណត់លើការឡើងកម្រិតជាតិស្ករក្នុងឈាម តែអាចមានមនុស្សយើងមួយចំនួនឆ្ងល់ដែរថា តើការញ៉ាំស្ករធ្វើឲ្យកើតជំងឺទឹកនោមផ្អែមមែនឬ? ជាការពិតការញ៉ាំស្ករច្រើនអាចបង្កើនហានិភ័យកើតជំងឺទឹកនោមផ្អែម តែថាការញ៉ាំស្ករគ្រាន់ជាផ្នែកមួយនៃការកើតមានជំងឺនេះប៉ុណ្ណោះ។ មានកត្តាជាច្រើនទៀតរូមទាំងរបបអាហារ របៀបរបបរស់នៅ និងហ្សែន ជាដើម សុទ្ធតែអាចជាហានិភ័យនាំឲ្យកើតមានជំងឺទឹកនោមផ្អែមនេះដែរ។ ជំងឺទឹកនោមផ្អែមកើតឡើងនៅពេលរាងកាយរបស់យើងលែងអាចគ្រប់គ្រងកម្រិតជាតិស្ករក្នុងឈាមប្រកបដោយប្រសិទ្ធភាព។ បញ្ហានេះ អាចកើតឡើងបាននៅពេលដែលលំពែងឈប់ផលិតអាំងស៊ុតលីនឲ្យបានគ្រប់គ្រាន់ ដោយសារតែកោសិកាយើងស៊ាំនឹងអាំងស៊ុយលីន។ អាំងស៊ុយលីន គឺជាអ័រម៉ូនជួយកម្ចាត់ស្ករចេញពីក្នុងចរន្តឈាម និងបញ្ចូលទៅក្នុងកោសិកា។ ដំណើរការទាំងពីរនេះ ជួយកាត់បន្ថយកម្រិតជាតិស្ករក្នុងឈាម។ ការមានកម្រិតជាតិស្ករក្នុងឈាមខ្ពស់ក្នុងរយៈពេលយូរ នឹងនាំឲ្យកើតមានផលវិបាកផ្សេងៗ ដូចជាកើតមានហានិភ័យជំងឺបេះដូង ក៏ដូចជាខូចខាតដល់ប្រព័ន្ធប្រសាទ និងតម្រងនោម។ ដូចនេះហើយ វាមានសារសំខាន់ណាស់ ដែលអ្នកជំងឺទឹកនោមផ្អែមត្រូវគ្រប់គ្រងកម្រិតជាតិស្ករឲ្យបានល្អ។ កើតឡើងនៅពេលប្រព័ន្ធភាពស៊ាំវាយប្រហារទៅលើលំពែង និងបំផ្លាញលទ្ធភាពផលិតអាំងស៊ុយលីន។ កើតឡើងពេលលំពែងឈប់ផលិតអាំងស៊ុយលីនឲ្យបានគ្រប់គ្រាន់ នៅពេលដែលកោសិការាងកាយយើងលែងឆ្លើយតបទៅនឹងអាំងស៊ុយលីនដែលលំពែងផលិត។ ពេលនិយាយទៅលើស្ករ គឺសម្ដៅលើsucrose ជាស្ករដែលផលិតចេញពីស្ករអំពៅជាដើម។ Sucrose ផ្សំឡើងដោយមូលេគុលគ្លុយកូស និងមួយមូលេគុលហ្វ្រាក់តូស (fructose) ចងជាប់គ្នា។ ពេលយើងញ៉ាំស្ករ មូលេគុលគ្លុយកូស និងហ្វ្រាក់តូស ត្រូវបំបែកចេញពីគ្នាដោយអង់ហ្ស៊ីមនៅក្នុងពោះវៀនតូច មុនស្រូបចូលក្នុងចរន្តឈាម។ ការណ៍នេះ ធ្វើឲ្យកើនឡើងកម្រិតជាតិស្ករក្នុងឈាម និងជាសញ្ញាឲ្យលំពែងបញ្ចេញអាំងស៊ុយលីន។ អាំងស៊ុយលីននឹងនាំគ្លុយកូសចេញពីក្នុងចរន្តឈាម ហើយចូលទៅក្នុងកោសិកា ដែលវានឹងធ្វើមេតាប៉ូលិសឲ្យក្លាយជាថាមពល។ ដូចគ្នាដែរ ចំនួនតិចតួចនៃហ្វ្រាក់តូស អាចត្រូវនាំទៅកាន់កោសិកា និងប្រើសម្រាប់ជាថាមពល និងមួយផ្នែកធំត្រូវនាំទៅកាន់ថ្លើម ជាកន្លែងបំប្លែងទៅជាគ្លុយកូសសម្រាប់ថាមពល ឬក៏ជាខ្លាញ់ស្តុក ទុក។ ប្រសិនជាយើងញ៉ាំស្ករច្រើនជាងតម្រូវការរបស់រាងកាយសម្រាប់បង្កើតថាមពល ស្ករដែលលើសនឹងត្រូវបំប្លែងទៅជាអាស៊ីដខ្លាញ់ និងស្តុកទុកក្នុងរាងកាយ។ ដោយសារតែហ្វ្រាក់តូស អាចបំប្លែងជាខ្លាញ់ បើយើងញ៉ាំច្រើននឹងធ្វើឲ្យយើងកើនឡើងកម្រិតខ្លាញ់ទ្រីគ្លីសេរីត ដែលអាចនាំឲ្យយើងប្រឈមនឹងជំងឺបេះដូង និងខ្លាញ់រុំថ្លើម។ ការសិក្សាជាច្រើនបានរកឃើញថាការផឹកភេសជ្ជៈផ្អែមជាទៀងទាត់អាចមានឱកាសកើតជំងឺទឹកនោមផ្អែមប្រភេទ២ ដល់ទៅ២៥ភាគរយ។ ជាក់ស្តែងផឹកភេសជ្ជៈផ្អែមមួយកំប៉ុងរាល់ថ្ងៃមានហានិភ័យកើតជំងឺទឹកនោមផ្អែម១៣ភាគរយ ដោយមិនទាន់គិតដល់ការឡើងគីឡូនៅឡើង។ ដូចគ្នាដែរ ការសិក្សារកឃើញថាប្រទេសដែលសម្បូរប្រជាជនចូលចិត្តញ៉ាំស្ករច្រើន ក៏សម្បូរអ្នកកើតជំងឺទឹកនោមផ្អែមជាងប្រទេសដែលមានពលរដ្ឋមិនសូវញ៉ាំស្ករដូចគ្នា។ ស្ករចម្រាញ់ ពិសេសស្ករមាននៅក្នុងភេសជ្ជៈផ្អែម គឺមានទំនាក់ទំនងខ្លាំងនាំឲ្យវិវត្តទៅជាជំងឺទឹកនោមផ្អែមប្រភេទ២។ ការណ៍នេះទំនងដោយសារស្ករមានផលប៉ះពាល់ដោយផ្ទាល់លើថ្លើម និងដោយប្រយោលលើការឡើងទម្ងន់។ ខណៈដែលការញ៉ាំស្ករកែច្នៃច្រើនមានទំនាក់ទំនងទៅនឹងជំងឺទឹកនោមផ្អែម តែការញ៉ាំស្ករធម្មជាតិមិនដូចគ្នាទេ។ ស្ករធម្មជាតិ សម្ដៅលើស្ករដែលមាននៅក្នុងផ្លែឈើ និងបន្លែដែលយើងញ៉ាំ ដោយមិនបានឆ្លងកាត់ការចម្រាញ់។ ស្ករធម្មជាតិនៅក្នុងបន្លែ និងផ្លែឈើ មានលាយឡំជាមួយនឹងជាតិសរសៃ ទឹក សារធាតុប្រឆាំងអុកស៊ីតកម្ម និងសារធាតុចិញ្ចឹមផ្សេងៗទៀត។ អ្វីទាំងអស់នេះ នឹងត្រូវរំលាយ និងស្រួបយឺតៗ និងមិនងាយធ្វើឲ្យឡើងកម្រិតជាតិស្ករក្នុងឈាមនោះទេ។ យ៉ាងណា ចំពោះទឹកផ្លែឈើស្រស់វិញ ការសិក្សាមួយចំនួនបានរកឃើញពីទំនាក់ទំនងវិវត្តទៅនឹងជំងឺទឹកនោមផ្អែម ដោយសារថាក្នុងទឹកផ្លែឈើមានជាតិស្ករខ្ពស់ និងមានជាតិសរសៃទាប។ ប៉ុន្តែ ការលើកឡើងនេះនៅមានលទ្ធផលមិនទាន់គ្រប់គ្រាន់ ដែលទាមទារឲ្យមានការសិក្សាបន្ថែមទៀត៕ | 2021-02-16T16:56:00+07:00 | kampucheathmey.com | https://www.kampucheathmey.com/health/65161 |
0920ce66-6274-420c-943f-106cde2e697b | ម្តងនេះចប់ហើយមីង ! ជំនាញខាងស្គាល់ផ្លូវ នាំមនុស្សឆ្លងដែន… | ស្ត្រីជាមេខ្សល់នាំមនុស្សឆ្លងដែនប្រទេសថៃ ដោយខុសច្បាប់យ៉ាងសកម្មម្នាក់ ត្រូវបានកម្លាំងនគរបាលការិយាល័យប្រឆាំងការជួញដូរមនុស្ស និងការពារអនីតិជន ធ្វើការចាប់ខ្លួនបាន និងកសាងសំណុំរឿងបញ្ជូនខ្លួនទៅសាលាដំបូងខេត្តបន្ទាយមានជ័យ នៅថ្ងៃទី១៦ ខែកុម្ភៈ ឆ្នាំ២០២១ ដើម្បីចាត់ការតាមច្បាប់។ លោក សែស វិបុល អធិការនគរបាលស្រុកអូរជ្រៅ បានឲ្យដឹងថា ស្រ្តីជាមេខ្យល់នោះមានឈ្មោះ ខន សុឃឿត អាយុ៣៦ឆ្នាំ រស់នៅភូមិសិលាខ្មែរ ឃុំអូរបីជាន់ ស្រុកអូរជ្រៅ ខេត្តបន្ទាយមានជ័យ។ ស្ត្រីរូបនេះ ត្រូវកម្លាំងនគរបាលវរសេនាតូចការពារព្រមដែនគោកលេខ៩១១ ធ្វើការឃាត់ខ្លួនបាន នៅវេលាម៉ោង ៤នាទីល្ងាច ថ្ងៃទី១៤ ខែកុម្ភៈ ឆ្នាំ២០២១ ចំណុចភូមិសាស្ត្រភូមិសិលាខ្មែរ ឃុំអូរបីជាន់ ស្រុកអូរជ្រៅ ពេលដែលកំពុងនាំមនុស្សឆ្លងដែនចេញពីប្រទេសថៃចូលមកកម្ពុជា តាមច្រករបៀងខុសច្បាប់ ដើម្បីគេចពីការធ្វើចត្តាឡីស័ក ។ នៅចំពោះមុខសមត្ថកិច្ចជនសង្ស័យបានសារភាពថា ខ្លួនបានលួចនាំមនុស្សចេញ ចូលឆ្លងដែនចំនួន ៥លើករួចមកហើយ ចាប់ពីខែមករា ឆ្នាំ២០២១មក ដោយបានជូនគេទៅធ្វើការដកដំឡូង និងកាប់អំពៅ ក្នុងរយៈពេល១អាទិត្យ ទើបវិលមកខ្មែរវិញ ដោយយកប្រាក់៣០០បាត ក្នុងមនុស្ស២នាក់៕ | 2021-02-16T16:33:01+07:00 | kbnnews.com | https://kbn.news/archives/207086 |
1ad5f652-2ba6-4acf-be5f-35d48bc10bc3 | ជំងឺរលាកស្រោមខួរលើកុមារមានដល់ទៅ ៥ ប្រភេទ ហើយក្មេងវ័យនេះ ងាយប្រឈមជាងគេ | ក្មេងអាយុចន្លោះពី១ខែ ទៅដល់ ២ ឬ៣ឆ្នាំ ងាយប្រឈមនឹងជំងឺរលាកស្រោមខួរក្បាល ដោយហេតុថា ប្រព័ន្ធការពារខ្លួនកុមារនៅខ្សោយ ឧស្សាហ៍កើតជំងឺរលាកបំពង់ក រលាកសួត ធ្វើឲ្យមេរោគចូលទៅដល់ក្នុងឈាម ហើយឡើងទៅដល់ស្រោមខួរក្បាល អាចធ្វើឲ្យរលាកស្រោមខួរក្បាល។ នេះជាការលើកឡើងរបស់លោកវេជ្ជបណ្ឌិត តឹក លីវណ្ណារ៉ា ឯកទេសរោគកុមារ បម្រើការងារនៅមន្ទីរពេទ្យ គន្ធបុប្ផា ភ្នំពេញ។ ជំងឺរលាកស្រោមខួរក្បាលលើកុមារ មានដល់ទៅ ៥ប្រភេទ៖ ក. ជំងឺរលាកស្រោមខួរក្បាលបណ្តាលមកពីវីរុស (វីរុសជំងឺអុតស្វាយ ស្រឡទែន …) ខ. ជំងឺរលាកស្រោមខួរក្បាលបណ្តាលមកពីបាត់តេរី ដូចជា Streptococcus pneumoniae, Hib, meningococcus…. និងមេរោគរបេង គ. ជំងឺរលាកស្រោមខួរក្បាលបណ្តាលមកពីមេរោគផ្សិត ឃ. ងឺរលាកស្រោមខួរក្បាលបណ្តាលមកពីប៉ារ៉ាស៊ីត ង. ជំងឺរលាកស្រោមខួរក្បាលមិនមែនបណ្តាលមកពីមេរោគ ៖ − កើតមានពេលកុមារកើតជំងឺផ្សេងទៀត ដូចជាជំងឺ Lupus − ក្រោយការប៉ះទង្គិចក្បាល មានហូរឈាមក្នុងខួរក្បាល ឬមានដុះដុំសាច់ក្នុងខួរក្បាល − បណ្តាលមកពីការប្រើថ្នាំ ដូចជាថ្នាំព្យាបាលជំងឺមហារីកជាដើម។ ក្មេងតូច៖ ក្តៅខ្លួនខ្លាំង ក្អួតញឹកញាប់ រាគ បង្ហើយខាងមុខឡើងប៉ោង (ស្ទាបពេលក្មេងអត់យំ) ទន់ក យំវៀចមាត់ ប្រកាច់ ទន់ដៃទន់ជើង។ ក្មេងធំ៖ ក្តៅខ្លួន ឈឺក្បាលខ្លាំង ក្អួតញឹកញាប់ ទល់លាមក ខ្លាចពន្លឺ រឹងក។ ជំងឺរលាកស្រោមខួរក្បាលបណ្តាលមកពីបាក់តេរីខ្លះអាចការពារបាន ដោយការចាក់វ៉ាក់សាំងការពារ ដែលមានក្នុងកម្មវិធីជាតិចាក់ថ្នាំបង្ការ នៃក្រសួងសុខាភិបាល មានវ៉ាក់សាំងការពារពីមេរោគភ្នើម៉ូកូក(Streptococcus pneumoniae និង មេរោគអេម៉ូហ្វីលីស (Hib) ដែលត្រូវ ចាក់នៅពេលទារកអាយុ ១ខែកន្លះ ២ខែកន្លះ និង៣ខែកន្លះ។ ក្នុងចំណោមជំងឺរលាកស្រោមខួរក្បាលទាំង៥ ប្រភេទនេះ ជំងឺរលាកស្រោមខួរក្បាលបង្កដោយពពួកវីរុស មិនសូវធ្ងន់ធ្ងរដូចបាក់តេរីទេ។ ចំពោះប្រសិទ្ធភាពនៃការព្យាបាល អាស្រ័យទៅលើភាពកាចសាហាវរបស់មេរោគ ភាពខ្លាំងនៃប្រព័ន្ធការពារខ្លួនរបស់កុមារ ការធ្វើរោគវិនិច្ឆ័យ និងការព្យាបាលបានទាន់ពេលវេលា។ ជំងឺរលាកស្រោមខួរក្បាលអាចព្យាបាលជា ហើយបញ្ញាស្មារតីក្មេងអាចលូតលាស់ដូច ឬយឺតជាងក្មេងធម្មតា។ ចំពោះផលវិបាក កុមារអាចប្រកាច់ញឹកញាប់ សន្លប់ លែងដកដង្ហើម ករណីខ្លះទៀតកខ្ទុះទៅជាបូសក្នុងខួរក្បាល(Brain abscess) កុមារអាចមានពិការភាព (ទន់ ឬរឹង ដៃជើង ងងឹតភ្នែក ថ្លង់) លែងចេះនិយាយ ស្ទះការបង្ហូរទឹកខួរឆ្អឹងខ្នង ធ្វើឲ្យដក់ទឹកក្នុងខួរក្បាល នាំអោយក្បាលរីកធំ ។ចំពោះការវិវត្តន៍នៃបញ្ញាស្មារតី អាចថយចុះ ឬយឺតជាងក្មេងធម្មតា ហើយអាចមានជំងឺស្កន់ (Epilepsy)ទៅថ្ងៃក្រោយ៕ | 2021-02-16T15:57:00+07:00 | kampucheathmey.com | https://www.kampucheathmey.com/health/65098 |
bb1eb394-465b-4de7-983c-0f9ef251b27e | នាយករដ្ឋមន្ត្រីអង់គ្លេសចង់បាន «សន្ធិសញ្ញាស្តីពីជំងឺរាតត្បាតសកល» | នាយករដ្ឋមន្ត្រីអង់គ្លេស លោក បូរីស ចនសុន នៅថ្ងៃចន្ទសប្ដាហ៍នេះបាននិយាយថា ពិភពលោកត្រូវការជាចំាបាច់នូវ «សន្ធិសញ្ញាមួយស្ដីពីជំងឺឆ្លងរាតត្បាតសកល» ដើម្បីធានាឱ្យបានតម្លាភាព។ នេះបើតាមការចេញផ្សាយ ដោយទីភ្នាក់ងារព័ត៌មាន Reuters នៅព្រឹកថ្ងៃអង្គារ ទី១៦ ខែកុម្ភៈ ឆ្នាំ២០២១។ បើតាមលោក បូរីស ចនសុន សន្ធិសញ្ញាដែលលោកចង់បាន នោះគឺជាសន្ធិសញ្ញាជាសកលស្ដីពីជំងឺឆ្លងរាតត្បាតសកល ដែលតម្រូវឱ្យប្រទេសនានា ចែករំលែកទិន្នន័យប្រកបដោយតម្លាភាព។ លោក ចនសុន បានគូសបញ្ជាក់ក្នុងបទសម្ភាសន៍ ជាមួយទីភ្នាក់ងារព័ត៌មាន Reuters យ៉ាងដូច្នេះថា ។ គួរបញ្ជាក់ថា ការកត់សម្គាល់របស់លោក បូរីស ចនសុន កើតមានឡើងបន្ទាប់ពីអង់គ្លេស និងសហរដ្ឋអាមេរិក បង្ហាញក្ដីបារម្ភជុំវិញការស៊ើបអង្កេតរកប្រភពដើម COVID-19 នៅក្នុងប្រទេសចិន ដោយក្រុមអ្នកជំនាញអន្តរជាតិ ដឹកនាំដោយអង្គការសុខភាពពិភពលោក (WHO)។ ប្រធានាធិបតីអាមេរិក លោក ចូ បៃដិន បាននិយាយថា ការស៊ើបអង្កេតរបស់ WHO ធ្វើឡើងមិនគ្រប់ជ្រុងជ្រោយ ហើយទាមទារឱ្យចិនបង្ហាញទិន្នន័យបន្ថែមទៀត។ ប៉ុន្តែទាំងចិន និង WHO បានរិះគន់យ៉ាងខ្លាំង ចំពោះអាកប្បកិរិយារបស់សហរដ្ឋអាមេរិក៕ | 2021-02-16T15:45:00+07:00 | freshnewsasia.com | https://m.freshnewsasia.com/index.php/en/internationalnews/187066-2021-02-16-01-45-38.html |
924d1ce7-d8b9-4329-8f6d-54c7178f91b5 | ព្រឹកនេះក្រសួងយុត្តិធម៌ និងក្រសួងសុខាភិបាល ជួបពិភាក្សាគ្នាពិនិត្យកែសម្រួល អនុក្រឹត្យស្តីពីវិធានសុខាភិបាលដើម្បីទប់ស្កាត់ និងឆ្លើយតបការឆ្លងរាលដាល ជាអន្តរជាតិនៃជំងឺនៅតាមច្រកចេញចូល | No Content | 2021-02-16T15:42:00+07:00 | dap-news.com | https://dap-news.com/national/2021/02/16/119862/ |
2dc1a1e2-f121-4aa5-9259-46cd023ebd45 | ចាប់ពីថ្ងៃទី១០-១៥ កុម្ភៈមាន ពលរដ្ឋជាង ២ពាន់នាក់ ត្រូវបានចាក់វ៉ាក់សាំងការពារជំងឺកូវីដ១៩ | យោងតាមរបាយការណ៍ របស់ក្រសួងសុខាភិបាល នៅថ្ងៃទី១៥ ខែកុម្ភៈ ឆ្នាំ២០២១នេះបង្ហាញថា គិតចាប់ពីថ្ងៃទី១០ រហូតដល់ថ្ងៃទី១៥ ខែកុម្ភៈ ក្រសួង បានចាក់វ៉ាក់សាំងកូវីដ១៩ ស៊ីណូហ្វាម ជូនជនស៊ីវិលបាន ២,១២២នាក់ហើយ ក្នុងនោះស្ត្រីមានចំនួន ៦៩៨នាក់។ របាយការណ៍បានបង្ហាញថា ចំនួនអ្នកដែលស្ម័គ្រចិត្តមកចាក់វ៉ាក់សាំងសរុប ២,៦៧៨នាក់ ស្ត្រី ១,០០៣នាក់។ តែអ្នកដែលគ្រូពេទ្យមិនអនុញ្ញាតឱ្យចាក់មានចំនួន ៥៥៦នាក់ ស្ត្រី ៣០៥នាក់។ សូមបញ្ជាក់ថា ក្នុងចំណោមវ៉ាក់សាំងកូវីដ១៩ ជំហានដំបូង ៦០ម៉ឺនដូស ជាជំនួយរបស់រដ្ឋាភិបាលចិន ដែលបានដឹកមកដល់កម្ពុជាកាលពីថ្ងៃទី០៧ ខែកុម្ភៈ ឆ្នាំ២០២១នោះ ត្រូវបានបែងចែកទៅក្រសួងការពារជាតិ ៣០ម៉ឺនដូស និងក្រសួងសុខាភិបាល ៣០ម៉ឺនដូស។ ៣០ម៉ឺនដូស ដែលប្រគល់ជូនក្រសួងការពារជាតិ គឺប្រើសម្រាប់ចាក់ជូនកងកម្លាំងប្រដាប់អាវុធ មានទាហាន កងរាជអាវុធហត្ថ និងនគរបាលជាតិ។ គិតត្រឹមថ្ងៃទី១៥ ខែកុម្ភៈ ក្រសួងការពារជាតិ បានចាក់វ៉ាក់សាំងការពារជំងឺកូវីដ១៩នេះ ជូនកម្លាំងប្រដាប់អាវុធបានចំនួន ៤,៩៦៩នាក់ហើយ។ ការចាក់វ៉ាក់សាំងកូវីដ១៩ ឈ្មោះស៊ីណូហ្វាម ធ្វើឡើងតាមគោលការណ៍ស្ម័គ្រចិត្ត នៅទីតាំងចំនួន៥ រួមមាន៖ មន្ទីរពេទ្យកាល់ម៉ែត, មន្ទីរពេទ្យព្រះអង្គឌួង, មន្ទីរពេទ្យមិត្តភាពខ្មែរ-សូវៀត, មន្ទីរពេទ្យកុមារជាតិ និងមន្ទីរពេទ្យកេតុមាលា៕ | 2021-02-16T15:37:00+07:00 | dap-news.com | https://dap-news.com/national/2021/02/16/119852/ |
407cae7a-3613-4bf1-8be0-2de0cdd75b1b | អ្វីទៅជាឧបករណ៍រាវរកកូនកណ្តុរដំបូង ក្នុងពេលវះកាត់ជំងឺមហារីក | ជាមួយនិងភាពជឿនលឿនជាលំដាប់នៃបច្ចេកវិទ្យាព្យាបាលជំងឺមហារីក ក្នុងពេលបច្ចុប្បន្ន បានធ្វើឲ្យការព្យាបាល ឲ្យជាសះស្បើយ និងបង្កើនគុណភាពជីវិតអ្នកជំងឺ មានកម្រិតខ្ពស់។ ការប្រើឧបករណ៍ Gamma Probe សម្រាប់រាវរកកូនកណ្តុរដំបូង របស់ដុំមហារីក មានតួនាទីសំខាន់ណាស់ ក្នុងការកំណត់ដំណាក់កាលជំងឺមហារីក ផ្តល់ផែនការព្យាបាល ព្រមទាំងបង្កើនគុណភាពជីវិតអ្នកជំងឺ តាមរយៈការកាត់បន្ថយផលវិបាកក្រោយវះកាត់។ ១) តើអ្វីទៅជាកូនកណ្តុរដំបូងនៃដុំមហារីក? កូនកណ្ដុរដំបូងគេបង្អស់ដែលទទួលច្រោះទឹករងៃ ពីតំបន់ ដែលមានដុំសាច់មហារីក។ ២) តើត្រូវធ្វើដូចម្ដេចទើបអាចកំណត់ថា កូនកណ្តុរដំបូងមានកោសិកាមហារីកឬទេ? ជាបឋម គ្រូពេទ្យត្រូវចាក់ថ្នាំនៅជុំវិញដុំមហារីក និងចាំមួយរយៈដើម្បីឲ្យជាតិថ្នាំជ្រាបទៅដល់កូនកណ្តុរដំបូង។ បន្ទាប់មកទៀត ឧបករណ៍ Gamma Probe រាវរកកូនកណ្តុរដំបូង ដើម្បីជំនួយដល់គ្រូពេទ្យវះកាត់យកកូនកណ្តុរទាំងនោះចេញ និងវិភាគមើលភ្លាមៗថាតើមានកោសិកាមហារីករាលដាលទៅដល់កូនកណ្តុរទាំងនោះឬទេ? ៣) តើអ្វីជាសារៈសំខាន់នៃការរកកូនកណ្តុរដំបូងនៃដុំមហារីក? ចំពោះជំងឺមហារីកនៅដំណាក់កាលដំបូងមួយចំនួន ជាពិសេសមហារីកសុដន់ និងមហារីកស្បែក (Melanoma) ការព្យាបាលដោយវះកាត់ គឺជាគន្លឹះក្នុងការទទួលបានការជាសះស្បើយ។ ការវះកាត់ត្រូវធ្វើឡើងដោយវះយកដុំមហារីកចេញ និងវះយកប្រព័ន្ធកូនកណ្ដុរដែលពាក់ព័ន្ធចេញទាំងអស់ ដើម្បីធានាឲ្យបានអត្រាជាសះស្បើយខ្ពស់។ ថ្វីត្បិតតែការវះយកប្រព័ន្ធកូនកណ្ដុរដែលពាក់ព័ន្ធចេញទាំងអស់នេះ មានសារៈសំខាន់មែន តែវាអាចបង្កជាផលវិបាកមួយចំនួនដល់អ្នកជំងឺដូចជា ការហើមអវយវៈដោយចាល់ទឹករងៃ (lymphedema) ការចុះថយមុខងារអវយវៈដែលហើម និងការឈឺចាប់។ ហេតុដូចនេះ គ្រូពេទ្យត្រូវកំណត់ឲ្យដឹងមុនថា តើមានការរាលដាលកោសិកាមហារីកដល់កូនកណ្តុរនៅតំបន់ដុំសាច់មហារីកឬទេ ព្រោះថាបើគ្មានការរាលដាលទេ គ្រូពេទ្យអាចរក្សាទុកកូនកណ្ដុរទាំងនោះបាន និងអាចបង្ការផលវិបាកដែលបានរៀបរាប់ខាងលើ។ «ជាមួយនិងឧបករណ៍ Gamma Probe ថ្មីនេះ ការព្យាបាលជំងឺមហារីកកាន់តែទទួលបានប្រសិទ្ធភាពខ្ពស់ ដែលជាតម្រូវការចាំបាច់ និងជាបំណងប្រាថ្នារបស់ក្រុមគ្រូពេទ្យឯកទេសយើង»៕ | 2021-02-16T15:36:00+07:00 | kampucheathmey.com | https://www.kampucheathmey.com/health/65080 |
0f518f0a-b265-4106-8ffe-b24bf45ca0da | ថ្ងៃទី១៥ កុម្ភៈ មិនមានរកឃើញ អ្នកឆ្លងជំងឺកូវីដ១៩ ថ្មីនិងគ្មានអ្នកជាសះស្បើយ | គិតត្រឹមព្រឹកថ្ងៃទី១៦ ខែកុម្ភៈ ឆ្នាំ២០២១នេះ នៅកម្ពុជាបានរកឃើញអ្នកឆ្លងកូវីដ១៩ សរុបចំនួន ៤៧៩នាក់ ក្នុងនោះអ្នកព្យាបាលជាសះស្បើយចំនួន ៤៦៩នាក់ និងអ្នកជំងឺចំនួន ១០នាក់កំពុងសម្រាកនៅមន្ទីរពេទ្យ៕ | 2021-02-16T15:30:00+07:00 | dap-news.com | https://dap-news.com/national/2021/02/16/119847/ |
ec8a0387-659a-4b26-9799-3a58987adaf1 | TOP NEWS: ក្រសួងសុខាភិបាលបន្តប្រកាសថា មិនមានរកឃើញអ្នកឆ្លងជំងឺកូវីដ១៩ ថ្មីនោះទេ ខណៈអ្នកជាសះស្បើយក៏គ្មានដែរ (Video inside) | នៅព្រឹកថ្ងៃទី១៦ ខែកុម្ភៈ ឆ្នាំ២០២១នេះ ក្រសួងសុខាភិបាលបន្តប្រកាសថា មិនមានរកឃើញករណីឆ្លងជំងឺកូវីដ១៩ ថ្មីនោះទេ ខណៈអ្នកជាសះស្បើយក៏គ្មានដែរ។ រយៈពេល៤ថ្ងៃជាប់គ្នាហើយ ដែលក្រសួងសុខាភិបាល ប្រកាសមិនមានរកឃើញអ្នកឆ្លងកូវីដ១៩ថ្មី នៅកម្ពុជា។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១៦ ខែកុម្ភៈ ឆ្នាំ២០២១នេះ នៅកម្ពុជាបានរកឃើញអ្នកឆ្លងកូវីដ១៩ សរុបចំនួន ៤៧៩នាក់ ក្នុងនោះអ្នកព្យាបាលជាសះស្បើយចំនួន ៤៦៩នាក់ និងអ្នកជំងឺចំនួន ១០នាក់កំពុងសម្រាកនៅមន្ទីរពេទ្យ៕ | 2021-02-16T14:11:00+07:00 | freshnewsasia.com | https://m.freshnewsasia.com/index.php/en/localnews/187060-2021-02-16-00-11-30.html |
aaa08994-02e9-443d-bc0a-f4e1b1d7d22e | គម្រោងស្តារ និងពង្រឹងជីវភាពដែលគាំទ្រផ្ទាល់ ដល់ជនរងផលប៉ះពាល់ខ្លាំងបំផុត ពីជំងឺកូវីត១៩ចុះហត្ថលេខានៅថ្ងៃនេះ | ក្រសួងកសិកម្ម រុក្ខាប្រមាញ់ និងនេសាទ (MAFF) និងអង្គការស្បៀង និងកសិកម្មនៃ សហប្រជាជាតិ (FAO) នៅព្រឹកថ្ងៃចន្ទនេះបានចុះហត្ថលេខាលើកិច្ចព្រមព្រៀងអនុវត្តគម្រោង។ គម្រោងនេះ ផ្តល់ការគាំទ្រដល់អ្នកទទួលផលប្រមាណជិត១ ម៉ឺននាក់ ដែលជាក្រុមងាយរងគ្រោះបំផុត និងរងផលប៉ះពាល់ពីជំងឺកូវីត១៩ នៅខេត្ដសៀមរាប និងបន្ទាយមានជ័យដើម្បីស្ដារជីវភាព និងពង្រឹងភាពធន់ទៅនឹងវិបត្ដិ។ គម្រោង “ស្តារ និងពង្រឹងជីវភាពរស់នៅរបស់សហគមន៍ជនបទដែលរងផលប៉ះពាល់ពីជំងឺរាតត្បាតកូវីដ១៩ នៅកម្ពុជា” នឹងអនុវត្តក្នុងរយៈពេល ២០ ខែ ក្រោមជំនួយរបស់ទីភ្នាក់ងារស្វីសសម្រាប់ការអភិវឌ្ឍ និងសហប្រតិបត្តិការ (SDC)។ គម្រោងនេះ មានគោលដៅដើម្បីជួយដល់ក្រុមរងផលប៉ះពាល់ខ្លាំងបំផុតពីជំងឺរាត ត្បាត កូវីដ១៩ រួមមាន៖ គ្រួសារក្រីក្រ និងងាយរងគ្រោះ កសិករខ្នាតតូច ពលករចំណាកស្រុកដែលបាន ត្រឡប់ មកប្រទេសវិញ និងកម្មករដែលបានបាត់បង់ការងារ។ គ្រួសារក្រីក្រ និងក្រុមងាយរងគ្រោះកំពុងតែប្រឈមនឹងវិបត្តិសេដ្ឋកិច្ចធ្ងន់ធ្ងរដោយសារ ពួកគេភាគច្រើនពឹងផ្អែកលើប្រភពចំណូលផ្សេងៗដូចជា សកម្មភាពកសិកម្ម ឬក្រៅកសិកម្ម ការងារស៊ីឈ្នួល និងប្រាក់បញ្ញើពីសមាជិកគ្រួសារចំណាកស្រុកទៅធ្វើការទាំងក្នុង និងក្រៅប្រទេស។ ប៉ុន្តែការរីករាលដាលនៃជំងឺ កូវីដ១៩ បានបង្អាក់ រាល់ឱកាសការងារទាំងអស់នេះ។ រដ្ឋាភិបាលកម្ពុជាក៏បានទទួលស្គាល់ថា វិស័យកសិកម្ម ជាវិស័យដែលមានភាពធន់ជាងគេក្នុងអំឡុងវិបត្តិនៃការរាត្បាតនៃជំងឺកូវីដ១៩ និង បានខិតខំយកចិត្តទុកដាក់ប្រែក្លាយវិបត្តិនេះទៅជាឱកាសសំដៅកែលម្អវិស័យកសិកម្ម ដើម្បីជំរុញផលិតផលកសិកម្មដែលអាចបំពេញតម្រូវ ការ ក្នុងស្រុក ប្រកបដោយគុណភាព ជំនួសឱ្យការនាំចូល ហើយក៏បានចាត់ទុកថាជាវិស័យយុទ្ធសាស្ត្រសម្រាប់ការស្តារជីវភាពរស់នៅរបស់គ្រួសារដែលងាយរងគ្រោះផងដែរ។ ក្នុងអំឡុងពេលដ៏លំបាកបំផុតនេះ ក្រុមងាយរងគ្រោះ ត្រូវការការគាំទ្របន្ថែមជាចាំបាច់។ យោងតាមការវាយតម្លៃឆាប់រហ័សមួយដែលផ្តួចផ្តើមរួមគ្នាដោយក្រសួងកសិកម្ម រុក្ខាប្រមាញ់ និងនេសាទ ក្រុមប្រឹក្សាស្តារវិស័យកសិកម្ម និងជនបទ (CARD) និងអង្គការ FAO កាលពីខែមេសាឆ្នាំ ២០២០កន្លងទៅ បានបង្ហាញពីតម្រូវការអាទិភាពរបស់ក្រុមងាយរងគ្រោះរួមមាន៖ ធាតុចូលកសិកម្ម និងសម្ភារៈសម្រាប់ផលិតកម្ម ការកសាងសមត្ថភាពបច្ចេកទេសផលិត ការស្តារហេដ្ឋារចនាសម្ព័ន្ធសហគមន៍ដូចជាអាងស្តុកទឹកជាដើម និងការផ្សាភ្ជាប់ទៅកាន់ទីផ្សារ។ ទន្ទឹមនឹងនេះដែរ ការទទួលបានប្រាក់កម្ចី ដើម្បីវិនិយោគក្នុងវិស័យកសិកម្ម ក្នុងទម្រង់ជាជំនួយឥតសំណង ប្រាក់កម្ចីដែលមានការប្រាក់ទាប ឬគ្មានការប្រាក់ ការពន្យារពេលក្នុងការសងប្រាក់កម្ចី ក៏ជាតម្រូវការអទិភាពផងដែរ។ ដើម្បីឆ្លើយតបទៅនឹងតម្រូវការអាទិភាពទាំងនេះ គម្រោងនឹងរួមបញ្ចូលសកម្មភាពជាច្រើនរាប់ចាប់ពីការស្តារហេដ្ឋារចនាសម្ព័ន្ធសហគមន៍មូលដ្ឋាន ការផ្តល់ធាតុចូលកសិកម្ម និងសម្ភារៈ ព្រមទាំងការបង្កើនលទ្ធភាពទទួលបានសេវាជំនួយហិរញ្ញវត្ថុ និងការពង្រឹងសមត្ថភាពផលិតផងដែរ។ លោក ស្រី វុឌ្ឍី អគ្គលេខាធិការនៃក្រសួងកសិកម្ម រុក្ខាប្រមាញ់ និងនេសាទ បានសាទរ និងអរគុណចំពោះគម្រោងដែលបានឆ្លើយតបទៅនឹងតម្រូវការចាំបាច់ជាក់ស្តែងរបស់កសិករ ដើម្បីស្តារជីវភាពរបស់ពួកគេឡើងវិញតាមរយៈការកសាងសមត្ថភាពផលិត និងលើកកម្ពស់ការទទួលបានចំនូលពីសកម្មភាពកសិកម្ម។ លោកបានលើកឡើងថា៖ “ការជួយតាមរយៈគម្រោងនេះ រួមជាមួយនឹងកិច្ចខិតខំប្រឹងប្រែងដែលមានស្រាប់ និងកិច្ចសហការផ្សេងៗទៀត នឹងធ្វើឱ្យប្រទេសកម្ពុជាអាចប្រែក្លាយវិបត្តិជំងឺកូវីត១៩ ឱ្យទៅជាឱកាសសម្រាប់បង្កើនផលិតភាពកសិកម្ម និងលើកកម្ពស់ការផលិតប្រកបដោយសុវត្ថិភាព និងគុណភាពដើម្បីបំពេញតម្រូវការក្នុងស្រុក និងកាត់បន្ថយការនាំចូល” ។ លោក Alexandre Huynh តំណាងអង្គការ FAO ប្រចាំនៅកម្ពុជាបានពន្យល់ថា “នេះគឺជាគម្រោងស្តារឡើងវិញប្រកបដោយបរិយាប័ន ដែលផ្តោតលើអន្តរាគមន៍ចម្រុះ ដូចជាការលើកកម្ពស់កសិកម្មដែលគិតគូរពីអាហារូបត្ថម្ភ ដោយផ្តោតសំខាន់លើការប្រើ ប្រាស់ វិធីសាស្ត្រអាហារជាចំបង ដើម្បីធានាបាននូវការផលិត និងការបរិភោគអាហារដែលសម្បូរជីវជាតិ ។ ដូច្នេះគម្រោងនេះ ក៏នឹងធ្វើឱ្យប្រសើរឡើងនូវប្រព័ន្ធខ្សែច្រវាក់តម្លៃ ដោយផ្សាភ្ជាប់កសិករទៅទីផ្សារក្នុងស្រុក ខណៈលើកកម្ពស់ការយល់ដឹងជាទូទៅអំពីគុណភាព និងសុវត្ថិភាពនៃផលិតផលកសិកម្មក្នុងស្រុកផងដែរ។ គម្រោងក្រោមជំនួយ SDC នេះ នឹងត្រូវអនុវត្តព្រមគ្នាជាមួយគម្រោង ២ ផ្សេងទៀតរបស់អង្គការ FAO ដែលនឹងសម្ពោធព្រមគ្នានៅថ្ងៃស្អែកនេះ។ គម្រោងទាំងពីរនេះ គឺជាគម្រោងដែលផ្តល់ការគាំទ្រផ្នែកបច្ចេកទេសដល់ក្រសួងកសិកម្ម រុក្ខាប្រមាញ់ និងនេសាទក្នុងការពង្រឹងសិទ្ធនិងសេដ្ឋកិច្ចរបស់ស្ត្រី និងគ្រួសារកសិកម្មដែលមាន ស្ត្រី ជា មេគ្រួសារ និងគម្រោងពង្រឹងសមត្ថភាពស្ថាប័ន និងបច្ចេកទេសពាក់ព័ន្ធនឹងសុវត្ថិភាពចំណីអាហារ៕ រក្សាសិទ្ធិដោយ៖CEN | 2021-02-16T10:25:37+07:00 | cen.com.kh | https://cen.com.kh/archives/296938.html |
4dc99080-50bc-4bd6-8ae1-4119c4c9bf7b | ប្រសើរខ្លាំងណាស់! ៤ថ្ងៃជាប់ៗគ្នា នៅកម្ពុជាមិនមានករណីឆ្លងកូវីដថ្មី | រាជធនីភ្នំពេញ៖ ក្រសួងសុខាភិបាល នៅព្រឹក ថ្ងៃទី១៦ ខែកុម្ភៈ ឆ្នាំ២០២១ បានប្រកាសថា នៅកម្ពុជារកមិនឃើញមានករណីឆ្លងថ្មី នៃជំងឺកូវីដ-១៩ ហើយក៏មិនមានអ្នកជាសះស្បើយបន្ថែមទៀតដែរ។ ក្រសួងសុខាភិបាលកម្ពុជា បានបញ្ជាក់ថា ក្នុងរយៈពេល៤ថ្ងៃជាប់ៗគ្នាកន្លងមកហើយ នៅកម្ពុជា គឺក្រសួងសុខាភិបាលរកមិនឃើញមានអ្នកឆ្លងថ្មី នៃជំងឺកូវីដ-១៩នោះឡើយ។ បើគិតត្រឹមវេលាម៉ោង៧ព្រឹក ថ្ងៃទី១៦ ខែកុម្ភៈ ឆ្នាំ២០២១ នៅក្នុងប្រទេសកម្ពុជា មានអ្នកឆ្លងកូវីដ-១៩ សរុប ៤៧៩នាក់។ ក្នុងចំណោមអ្នកជំងឺទាំងនោះមានអ្នកព្យាបាលជាសះស្បើយចំនួន ៤៦៩នាក់ ហើយអ្នកជំងឺចំនួន១០នាក់ផ្សេងទៀតកំពុងសម្រាកព្យាបាល នៅក្នុងមន្ទីរពេទ្យរបស់រដ្ឋ៕ | 2021-02-16T08:31:41+07:00 | kbnnews.com | https://kbn.news/archives/206895 |
58a9a45c-150f-4372-99b0-39fdcd946797 | ស្នងការខេត្តបាត់ដំបង៖ អធិការស្រុកកំរៀងប្រឈមមុខតុលាការ ក្រោយផ្ទុះករណីពលករឆ្លងដែនពីថៃមិនធ្វើចត្តាឡីស័ក | ក្រោយការបណ្តេញចេញពីក្របខណ្ឌមន្រ្តីនគរបាលជាតិ និងដកសក្តិអតីតអធិការនគរបាលស្រុកកំរៀង ខេត្តបាត់ដំបង នឹងត្រូវប្រឈមមុខនៅតុលាការ ក្រោមការស៊ើបអង្កេតបន្តទៀត។ នេះបើយោងតាមស្នងការដ្ឋាននគរបាលខេត្តបាត់ដំបង។ អតីតអធិការស្រុកកំរៀង លោក គឹម ពន្លក ត្រូវបានបណ្តេញចេញពីការងារ និងដកសក្តិកាលពីថ្ងៃច័ន្ទ ក្រោយផ្ទុះករណីពលករខ្មែរឆ្លងដែនពីប្រទេសថៃដោយមិនធ្វើចត្តាឡីស័ក។ នេះបើយោងតាមលិខិតមួយច្បាប់ដែលចុះហត្ថលេខាដោយលោកនាយករដ្ឋមន្រ្តី ហ៊ុន សែន។ ការបណ្តេញចេញនេះ ធ្វើឡើងក្រោយការថ្លែងរបស់លោកហ៊ុន សែន ពាក់ព័ន្ធនឹងការបណ្ដោយឲ្យមានការដោះលែងអ្នកនាំមនុស្សឆ្លងព្រំដែនចូលមកកម្ពុជា ដោយមិនធ្វើចត្តាឡីស័ក ឬដាក់ឲ្យនៅដាច់ដោយឡែក ដើម្បីបង្ការការឆ្លងជំងឺកូវីដ១៩។ លោក សាត គឹមសាន ស្នងការនគរបាលខេត្តបាត់ដំបង ប្រាប់VOAនៅថ្ងៃអង្គារនេះថាអតីតអធិការស្រុកកំរៀងរូបនេះ នឹងត្រូវប្រឈមមុខផ្លូវច្បាប់ ដោយតុលាការនឹងបន្តការស៊ើបអង្កេត។ លោកបន្តថាអតីតអធិការស្រុករូបនេះ ត្រូវបានសង្ស័យរឿងអនុញ្ញាតឲ្យមនុស្សចាកចេញ ដោយមិនធ្វើចត្តាឡីស័ក។ ប៉ុន្តែលោកថាលោកមិនទាន់មានព័ត៌មានពាក់ព័ន្ធនឹងរឿងយកលុយអ្វីនោះទេ។ ក្នុងសារសំឡេងមួយ លោកនាយករដ្ឋមន្រ្តី ហ៊ុន សែន កាលពីថ្ងៃច័ន្ទ បានលើកឡើងថាការសម្ភាសជាមួយអ្នកដែលបានគេចរួចពីចត្តាឡីស័កតាមព្រំដែន បានរំលេចនូវករណីនៅច្រកឡែម ដែលលោកថាមានអ្នកជូនដំណើរឆ្លងកាត់តំបន់ដែលមានកម្លាំង និងតម្រូវឲ្យយកប្រាក់មួយចំនួន។ លោកក៏បានបញ្ជាឲ្យមានការពិន័យដាក់ទោសទណ្ឌខ្លាំងជាងមុនលើអ្នកគេចពីការធ្វើចត្តាឡីស័កផងដែរ៕ | 2021-02-16T07:00:00+07:00 | khmer.voanews.com | https://khmer.voanews.com/a/district-police-chief-fired-to-face-court-after-hun-sens-outrage-over-quarantine/5780145.html |
2f47aa8b-b052-4b1d-99c6-a33c34d9b579 | ក្រសួងសុខាភិបាល ចាក់វ៉ាក់សាំងការពារជំងឺកូវីដ១៩ បានជាង ២ពាន់នាក់ហើយ | របាយការណ៍របស់ក្រសួងសុខាភិបាល ដែល Fresh News ទទួលបាននៅយប់ថ្ងៃទី១៥ ខែកុម្ភៈ ឆ្នាំ២០២១នេះបង្ហាញថា គិតចាប់ពីថ្ងៃទី១០ រហូតដល់ថ្ងៃទី១៥ ខែកុម្ភៈ ក្រសួង បានចាក់វ៉ាក់សាំងកូវីដ១៩ ស៊ីណូហ្វាម ជូនជនស៊ីវិលបាន ២,១២២នាក់ហើយ ក្នុងនោះស្ត្រីមានចំនួន ៦៩៨នាក់។ របាយការណ៍បានបង្ហាញថា ចំនួនអ្នកដែលស្ម័គ្រចិត្តមកចាក់វ៉ាក់សាំងសរុប ២,៦៧៨នាក់ ស្ត្រី ១,០០៣នាក់។ តែអ្នកដែលគ្រូពេទ្យមិនអនុញ្ញាតឱ្យចាក់មានចំនួន ៥៥៦នាក់ ស្ត្រី ៣០៥នាក់។ ក្រសួងសុខាភិបាល បានចាប់ផ្តើមចាក់វ៉ាក់សាំងការពារជំងឺកូវីដ១៩ ស៊ីណូហ្វាមរបស់ចិន ចាប់ពីថ្ងៃទី១០ ខែកុម្ភៈ ឆ្នាំ២០២១។ កូនប្រុសបង្កើតរបស់សម្តេចតេជោ ហ៊ុន សែន រួមមាន៖ លោក ហ៊ុន ម៉ាណែត លោក ហ៊ុន ម៉ាណិត និងកូនប្រសាររួមមានលោក សុខ ពុទ្ធិវុធ លោក ឌី វិជ្ជា ព្រមទាំងរដ្ឋមន្ត្រី អភិបាលខេត្ត និងមន្ត្រីជាន់ខ្ពស់ជាច្រើនរូបទៀត បានស្ម័គ្រចិត្តទៅចាក់វ៉ាក់សាំងនេះ។ ក្រៅតែពីមន្ត្រីរាជការហើយនោះ ក្រុមអ្នកព័ត៌មាននៅកម្ពុជា ក៏បានស្ម័គ្រចិត្តចាក់វ៉ាក់ការពារជំងឺកូវីដ១៩នេះផងដែរ។ សូមបញ្ជាក់ថា ក្នុងចំណោមវ៉ាក់សាំងកូវីដ១៩ ជំហានដំបូង ៦០ម៉ឺនដូស ជាជំនួយរបស់រដ្ឋាភិបាលចិន ដែលបានដឹកមកដល់កម្ពុជាកាលពីថ្ងៃទី០៧ ខែកុម្ភៈ ឆ្នាំ២០២១នោះ ត្រូវបានបែងចែកទៅក្រសួងការពារជាតិ ៣០ម៉ឺនដូស និងក្រសួងសុខាភិបាល ៣០ម៉ឺនដូស។ ៣០ម៉ឺនដូស ដែលប្រគល់ជូនក្រសួងការពារជាតិ គឺប្រើសម្រាប់ចាក់ជូនកងកម្លាំងប្រដាប់អាវុធ មានទាហាន កងរាជអាវុធហត្ថ និងនគរបាលជាតិ។ គិតត្រឹមថ្ងៃទី១៥ ខែកុម្ភៈ ក្រសួងការពារជាតិ បានចាក់វ៉ាក់សាំងការពារជំងឺកូវីដ១៩នេះ ជូនកម្លាំងប្រដាប់អាវុធបានចំនួន ៤,៩៦៩នាក់ហើយ។ ការចាក់វ៉ាក់សាំងកូវីដ១៩ ឈ្មោះស៉ីណូហ្វាម ធ្វើឡើងតាមគោលការណ៍ស្ម័គ្រចិត្ត នៅទីតាំងចំនួន៥ រួមមាន៖ មន្ទីរពេទ្យកាល់ម៉ែត, មន្ទីរពេទ្យព្រះអង្គឌួង, មន្ទីរពេទ្យមិត្តភាពខ្មែរ-សូវៀត, មន្ទីរពេទ្យកុមារជាតិ និងមន្ទីរពេទ្យកេតុមាលា៕ | 2021-02-16T05:48:00+07:00 | freshnewsasia.com | https://m.freshnewsasia.com/index.php/en/localnews/187058-2021-02-15-15-48-59.html |
aa63b3c5-7110-4dbe-8cf6-fc0a6ba975ae | ទូតកម្ពុជា ស្នើពលករខ្មែរ នៅថៃកុំឲ្យលួចឆ្លងដែនខុសច្បាប់ ដែលអាចនាំជំងឺកូវីដ-១៩ ចូលកម្ពុជា | ភ្នំពេញ ៖ ស្ថានទូតកម្ពុជាប្រចាំប្រទេសថៃ បានស្នើសុំពលករខ្មែរទាំងអស់ដែលកំពុងរស់នៅប្រទេសថៃ មិនត្រូវលួច ឆ្លងដែនដោយខុសច្បាប់ ដែលប្រឈមនឹងហានិភ័យខ្ពស់ចំពោះអាយុជីវិតខ្លួនឯងផ្ទាល់ ជាពិសេស អាចនាំជំងឺកូវីដ-១៩ ឆ្លងចូលទៅក្នុងប្រទេសកម្ពុជា។ ការស្នើសុំពលករខ្មែរបែបនេះ ធ្វើឡើងដោយយោងតាមអនុសាសន៍ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសេចក្តីជូនដំណឹងរបស់ក្រសួងការងារ និងបណ្តុះបណ្តាលវិជ្ជាជីវៈ ពាក់ព័ន្ធនឹងការផាក ពិន័យលើពលករខ្មែរ ដែលគេចវេះ មិនធ្វើចត្តាឡីស័ក ត្រឹមត្រូវតាមវិធានការសុខាភិបាល។ យោងតាមសេចក្ដីប្រកាសព័ត៌មានរបស់ ស្ថានទូតកម្ពុជា ប្រចាំប្រទេសថៃ នៅថ្ងៃទី១៥ ខែកុម្ភៈ ឆ្នាំ២០២១ បានឲ្យដឹង ថា ដើម្បីទប់ស្កាត់ និងឆ្លើយតបការឆ្លងរាលដាលជំងឺកូវីដ-១៩ នៅតាមបណ្ដាច្រកព្រំដែន ដែលជាហេតុអាចបង្កគ្រោះ ថ្នាក់ដល់អាយុជីវិតប្រជាពលរដ្ឋ និងក្រុមគ្រួសារផ្ទាល់ផង និងបង្កហានិភ័យនៃការចម្លងចូលក្នុងសហគមន៍ផង ស្ថានទូ តស្នើសុំពលករខ្មែរទាំងអស់ចូលរួមអនុវត្ត ដូចខាងក្រោម ៖ ទី១-មិនត្រូវលួចឆ្លងដែនដោយខុសច្បាប់ចូលទៅប្រទេសកម្ពុជា ដែលប្រឈមនឹងហានិភ័យខ្ពស់ចំពោះអាយុជីវិតបង ប្អូនផ្ទាល់ និងអាចនាំជំងឺឆ្លងចូលទៅក្នុងប្រទេសកម្ពុជាផង។ ទី២-ត្រូវអនុវត្តការធ្វើចត្តាឡីស័កតាមវិធានការសុខាភិ បាលដោយមិនត្រូវគេចវេះជាដាច់ខាត បើមានការ ចាំបាច់ចូលកម្ពុជា។ ករណីគេចវេះមិនធ្វើចត្តាឡីស័ក នឹងត្រូវទទួលពិន័យជាប្រាក់ ១ លានរៀល ឬលើសពីនេះ និងទទួលការផ្តន្ទាទោសព្រហ្មទណ្ឌដូចមានចែងនៅក្នុងច្បាប់ និងបទប្បញ្ញត្តិព្រហ្មទណ្ឌជាធរមាន។ ទី៣-ចូលរួមសហការផ្តល់ព័ត៌មានដល់ស្ថានទូត (នៅបាងកក) ស្ថានអគ្គកុងស៊ុល (នៅខេត្តសាកែវ) ឬអាជ្ញាធរមាន សមត្ថកិច្ច ពាក់ព័ន្ធនឹងមេខ្យល់ដែលសន្យានាំបងប្អូនពលករឆ្លងដែនចេញ-ចូលខុសច្បាប់តាមបណ្តាច្រកព្រំដែនកម្ពុជា-ថៃ។ និងទី៤-ត្រូវគោរពអនុវត្ត និងចូលរួមសហការឱ្យបានខ្ជាប់ខ្ជួននូវវិធានការនានារបស់រាជរដ្ឋាភិបាលថៃក្នុងការបង្ការ និងទប់ស្កាត់ការរីករាលដាលនៃជំងឺកូវីដ-១៩ បន្តទៀត៕ | 2021-02-16T04:18:00+07:00 | dap-news.com | https://dap-news.com/national/2021/02/15/119806/ |
24e09538-ade3-4d73-bb6f-f9f5e69066d6 | ក្រសួងសុខាភិបាល រកឃើញមេរោគកូវីដ១៩ បំប្លែងខ្លួនថ្មី លើជនជាតិឥណ្ឌា ២នាក់ និងចិនម្នាក់នៅកម្ពុជា | No Content | 2021-02-16T00:14:00+07:00 | dap-news.com | https://dap-news.com/national/2021/02/15/119772/ |
172f9d85-b2db-4235-9c5f-7a54bc92df85 | Breaking News: ប្រទេសថៃ មានអ្នកស្លាប់ដោយសារជំងឺកូវីដ១៩ ចំនួន២នាក់ទៀត និង បានរកឃើញអ្នកឆ្លងថ្មី ១៤៣នាក់បន្ថែម | យោងតាមសារព័ត៌មាន Bangkok Post ចេញផ្សាយនៅថ្ងៃទី១៥ ខែកុម្ភៈ ឆ្នាំ២០២១ បានឱ្យដឹងថា អ្នកការស្លាប់ទាំងពីរនោះ គឺបុរសជនជាតិថៃវ័យចំណាស់ ដែលមានជំងឺរ៉ាំរ៉ៃ៕ ប្រែសម្រួលៈ ណៃ តុលា | 2021-02-15T23:33:00+07:00 | dap-news.com | https://dap-news.com/national/2021/02/15/119752/ |
947635ce-381f-478b-bfb7-9eed3c47a2da | ក្រសួងសុខាភិបាលប្រកាសរកឃើញមេរោគកូវីដ ១៩ បំប្លែងខ្លួនថ្មី លើអ្នកដំណើរជាជនបរទេស ៣នាក់ | ក្រសួងសុខាភិបាលប្រកាសនៅថ្ងៃច័ន្ទ ទី១៥ កុម្ភៈថា ក្រសួងបានរកឃើញមេរោគកូវីដ១៩ កម្លាយ ឬបំប្លែងខ្លួនថ្មី លើអ្នកដំណើរជនបរទេស ៣នាក់ ដែលបានហោះហើរពីប្រទេសសិង្ហបុរី និងប្រទេសកូរ៉េខាងត្បូង ចូលមកប្រទេសកម្ពុជាកាលពីដើមខែកុម្ភៈ។ ក្រសួងសុខាភិបាល បញ្ជាក់នៅក្នុងសេចក្ដីប្រកាសព័ត៌មានថា ក្នុងចំណោមអ្នកជំងឺដែលបានរកឃើញនោះ មានជនជាតិឥណ្ឌាពីរនាក់ អាយុ ២៣ឆ្នាំ និង ២៨ឆ្នាំ បានធ្វើដំណើរពីប្រទេសឥណ្ឌា បន្តតាមជើងយន្តហោះពីប្រទេសសិង្ហបុរី មកដល់ប្រទេសកម្ពុជា កាលពីថ្ងៃទី៣ កុម្ភៈ។ ចំណែកម្នាក់ទៀតគឺស្ត្រីជនជាតិចិន អាយុ ២៦ឆ្នាំ បានធ្វើដំណើរពីប្រទេសចិន បន្តជើងហោះហើរនៅប្រទេសកូរ៉េខាងត្បូង ហើយបានមកដល់ប្រទេសកម្ពុជាកាលពីថ្ងៃទី៧ កុម្ភៈ។ បច្ចុប្បន្នអ្នកជំងឺទាំង ៣នាក់ ត្រូវដាក់ឱ្យព្យាបាលនៅមជ្ឈមណ្ឌលជាតិ កម្ចាត់រោគរបេង និងហង់សិន នៅក្នុងទីក្រុងភ្នំពេញ។ ក្រសួងសុខាភិបាលឱ្យដឹងថា ការវិវត្តន៍នៃការរាតត្បាតជំងឺកូវីដ១៩ ជាពិសេសការចរាចរនៃមេរោគកូវី១៩ ដែលបានបំប្លែងខ្លួនប្រភេទថ្មី ដែលអង្គការសុខភាពពិភពលោកបានរកឃើញ មានភាពឆ្លងសាហាវហើយលឿន និងធ្ងន់ធ្ងរជាងមេរោគ កូវីដ១៩។ មេរោគកូវី១៩ ដែលបានបំប្លែងខ្លួនប្រភេទថ្មី ប្រភេទ ប៊ីវ័នប៊ីវ័នប្រាំពីរ (B.1.1.7) បានរីករាលដាលប្រមាណជាង ៨០ប្រទេសហើយនៅលើសកលលោកយើងនេះ ហើយមានជាង ៣០០ករណី រកឃើញនៅក្នុងបណ្ដាប្រទេសជាង ១០ប្រទេស នៅតំបន់អាស៊ី ប៉ាស៊ីហ្វិកខាងលិច។ វត្តមានមេរោគកូវីដ១៩ បំប្លែងខ្លួនថ្មី ដែលនៅក្នុងចំណោមប្រទេសទាំងនោះក៏មាននៅក្នុងតំបន់អាស៊ាន និងនៅជិតខាងកម្ពុជាផងដែរ៕ | 2021-02-15T23:12:00+07:00 | rfa.org | https://www.rfa.org/khmer/news/health/new-covid-found-in-cambodia-02152021111202.html |
f9832cc3-2332-4b95-9273-83754ab02cbe | នាយ ពលទាហាន នៃបញ្ជាការដ្ឋានអង្គរក្ស ទទួលបានការចាក់វ៉ាក់សាំងកូវីដ១៩ | ពិធីនេះ ប្រព្រឹត្តទៅនៅបរិវេណ បញ្ជាការដ្ឋានអង្គរក្សក្រុងតាខ្មៅ ខេត្តកណ្ដាល ក្រោមអធិបតីភាព សម្ដេច ទៀ បាញ់ ឧបនាយករដ្ឋមន្ដ្រី រដ្ឋមន្ដ្រីក្រសួងការពារជាតិ អមដំណើរដោយលោកនាយឧត្តមសេនីយ៍ នាង ផាត រដ្ឋលេខាធិការក្រសួងការពារជាតិ លោកនាយឧត្តមសេនីយ៍កិត្តិបណ្ឌិត ហ៊ីង ប៊ុនហៀង អគ្គមេបញ្ជាការរង និងជាមេបញ្ជាការបញ្ជាការដ្ឋានអង្គរក្ស ព្រមទាំងនាយទាហានជាន់ខ្ពស់ ជាច្រើនរូបទៀត។ សូមបញ្ជាក់ថា ក្រោយពីភាគីចិន បានដឹកវ៉ាក់សាំង៦០ម៉ឺនដូស មកដល់កម្ពុជាកាលពីថ្ងៃ៧ កុម្ភៈ ក្នុងនោះ បានត្រូវប្រគល់ជូន ក្រសួងការពារជាតិចំនួន ៣០ម៉ឺនដូស ហើយយុទ្ធនាការចាក់វ៉ាក់សាំង ក៏បានចាប់ផ្តើមឡើង នៅព្រឹកថ្ងៃ១០ កុម្ភៈ នៅតាមបណ្តាមន្ទីរពេទ្យរដ្ឋ៥ទីតាំង ដូចជា៖ ១- មន្ទីរពេទ្យកាល់ម៉ែត សម្រាប់ឥស្សរជនជាទេសរដ្ឋមន្ត្រី រដ្ឋមន្ត្រី រដ្ឋលេខាធិការ ឬមានឋានៈស្មើ ២- មន្ទីរពេទ្យព្រះអង្គឌួង សម្រាប់ឥស្សរជន ជាអនុរដ្ឋលេខាធិការ ឬមានឋានៈស្មើ ៣- មន្ទីរពេទ្យមិត្តភាពខ្មែរ-សូវៀត សម្រាប់ឥស្សរជនជាអភិបាល នៃគណៈអភិបាលរាជធានី-ខេត្ត ៤- មន្ទីរពេទ្យកុមារជាតិ សម្រាប់អ្នកសារព័ត៌មាន និង៥- មន្ទីរពេទ្យកេតុមាលា សម្រាប់ថ្នាក់ដឹកនាំកងទ័ព៕ | 2021-02-15T23:00:00+07:00 | dap-news.com | https://dap-news.com/national/2021/02/15/119713/ |
2ad0c214-abe5-429b-ac7a-faf6921c95f6 | គណៈកម្មាធិការអន្តរក្រសួង ដើម្បីប្រយុទ្ធនឹងជំងឺកូវីដ-១៩ បើកកិច្ចប្រជុំដើម្បីពង្រឹងការងារទប់ស្កាត់ជំងឺកូវីដ-១៩ តាមបណ្តាខេត្តជាប់ព្រំដែន | នៅព្រឹកថ្ងៃទី១៥ ខែកុម្ភៈ ឆ្នាំ២០២១ គណៈកម្មាធិការអន្តរក្រសួងដើម្បីប្រយុទ្ធនឹងជំងឺកូវីដ-១៩ បានបើកកិច្ចប្រជុំដើម្បីពង្រឹងការងារទប់ស្កាត់ជំងឺកូវីដ-១៩ តាមបណ្តាខេត្តជាប់ព្រំដែនកម្ពុជា-វៀតណាម, កម្ពុជា-ថៃ តាមរយៈVideo Conference។ កិច្ចប្រជុំនេះ ប្រព្រឹត្តទៅក្រោមអធិបតីភាពលោកសាស្រ្តាចារ្យ វេជ្ជបណ្ឌិតម៉ម ប៊ុនហេង រដ្ឋមន្រ្តីក្រសួងសុខាភិបាល និងជាប្រធានគណៈកម្មាធិការអន្តរក្រសួងដើម្បីប្រយុទ្ធនិងជំងឺកូវីដ-១៩។ ដោយឡែកសម្រាប់ខេត្តរតនគិរី កិច្ចប្រជុំដ៏មានសារៈ សំខាន់នេះ មានការអញ្ជើញចូលរួមពីសំណាក់លោក ថង សាវុន អភិបាលខេត្ត ព្រមទាំងលោក-លោកស្រីជាអភិបាលរងខេត្ត ប្រធាន-អនុប្រធានមន្ទីរអង្គភាពជុំវិញខេត្ត,មេបញ្ជាការកងកម្លាំងទាំងបីប្រភេទ,អភិបាល, អភិបាលរងស្រុក,ក្រុង ទាំង៩ផងដែរ។ មានប្រសាសន៍បើកកិច្ចប្រជុំលោកសាស្ត្រាចារ្យវេជ្ជបណ្ឌិត ម៉ម ប៊ុនហេង បានលើកឡើងនូវបទបញ្ជារបស់សម្តេចអគ្គមហាសេនាបតីតេជោហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា ដែលបានដាក់បទបញ្ជាជាថ្មីម្តងទៀតអោយ ខេត្តដែលមានព្រំដែនជាប់នឹងប្រទេសវៀតណាម និងប្រទេសថៃ ធ្វើការរឹតបន្តឹងអោយបានខ្លាំងក្លាបន្ថែមទៀតនៅតាមច្រកទ្វារអន្តរជាតិ និងតាមច្រករបៀងនានានូវការលួចចូលឆ្លងដែនរបស់ពលករពីប្រទេសជិតខាងជាពិសេសពីប្រទេសថៃ ដែលគេចវេសពីការធ្វើចត្តាឡីស័កដែលជាហានិភ័យមួយសម្រាប់ការគ្រប់គ្រងការងារបង្ការទប់ស្កាត់ការរីករាលដាលជំងឺកូវីដ-១៩យើង។ លោករដ្ឋមន្ត្រីបានបន្តថា ក្នុងកាលៈទេសៈដែលប្រទេសថៃ និងវៀតណាម កំពុងមានការផ្ទុះជំងឺកូវីដ-១៩ ក្នុងសហគមន៍ ដែលកត្តានេះជម្រុញអោយអាជ្ញាធរខេត្ត ជាប់ព្រំដែនថៃនិងវៀតណាម ជាពិសេសមន្រ្តីនគរបាល និងទាហានការពារ ព្រំដែនទាំងអស់ត្រូវអនុវត្តន៍បទបញ្ជារបស់ប្រមុខរាជរដ្ឋាភិបាលអោយបានមុឺងម៉ាត់បំផុត ចំពោះការចរាចរណ៍មនុស្សចូលមកក្នុងប្រទេសកម្ពុជា គឺដាច់ខាតត្រូវដាក់អោយធ្វើចត្តាឡីស័ក១៤ថ្ងៃជាកំហិត។ ក្នុងករណីឆកល្វែងមានលួចចូល របស់ពលករ រឺជនណាក៏ដោយនោះដោយមិនបានដឹងច្រកទ្វារ ច្រករបៀងនោះ អាចប្រឈមនឹងការដកដំណែង។ ហើយប្រសិនមានករណីនេះ ត្រូវស្រាវជ្រាវស្វែងរកមេក្លោងនៅពីក្រោយនៃការលួចចូលមកយកមកផ្តន្ទាទោសតាមច្បាប់។ នៅក្នុងកិច្ចប្រជុំនេះដែរ លោក ថង សាវុន បានលើកឡើងពីកិច្ចខិតខំប្រឹងប្រែងរបស់អាអ្ញាធរខេត្តរតនគិរី ដែលបាន ដាក់ចេញនូវវិធានការត្រួតពិនិត្យតាមខ្សែបន្ទាត់ព្រំដែនរវាងខេត្តរតនគិរី នៃព្រះរាជាណាចក្រកម្ពុជា និងខេត្តយ៉ាឡាយ,ខេត្ត កន្ទុម នៃសាធារណរដ្ឋសង្គមនិយមវៀតណាម ដោយបានធ្វើការពង្រាយកងកម្លាំង នគរបាល និងយោធាល្បាតតាមខ្សែបន្ទាត់ព្រំដែន ប្រកបដោយស្មារតីទទួលខុសត្រូវ។ជាងនេះខេត្តក៏បានត្រៀមកន្លែង ធ្វើចត្តាឡីស័កនៅច្រកទ្វារព្រំដែន អន្តរជាតិអូរយ៉ាដាវ ចំនួន១០៤បន្ទប់ផងដែរ ហើយនឹងបានសហការជាមួយកងកម្លាំងភាគីវៀតណាម និងអាជ្ញាធរមូលដ្ឋានប្រទេសទាំងពីរ ធ្វើការអប់រំ ណែនាំដល់ប្រជាពលរដ្ឋនៅក្នុងមូលដ្ឋានរៀងៗខ្លួនកុំឱ្យឆ្លងចូលទៅវិញទៅមក ក្នុងកាលៈទេសៈនេះផងដែរ៕ | 2021-02-15T22:16:00+07:00 | freshnewsasia.com | https://m.freshnewsasia.com/index.php/en/localnews/187018-2021-02-15-08-16-40.html |
86a358db-6518-4265-8206-cef355651423 | នាយឧត្តមសេនីយ៍កិត្តិបណ្ឌិត ហ៉ីង ប៊ុនហៀង ដឹកនាំកងអង្គរក្សការពារសម្ដេចតេជោ ហ៊ុន សែន ចាក់វ៉ាក់សាំងប្រឆាំងជំងឺកូវីដ-១៩ | នៅព្រឹកថ្ងៃទី១៥ ខែកុម្ភៈ ឆ្នាំ២០២១នេះ នាយឧត្តមសេនីយ៍កិត្តិបណ្ឌិត ហ៉ីង ប៊ុនហៀង អគ្គមេបញ្ជាការរង និងជាមេបញ្ជាការ បញ្ជាការដ្ឋានអង្គរក្ស និងកងអង្គរក្សការពារសម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានចាក់វ៉ាក់សាំងស៉ីណូហ្វាម ប្រឆាំងជំងឺកូវីដ-១៩ ដែលជាជំនួយរបស់រដ្ឋាភិបាលសាធារណៈរដ្ឋប្រជាមានិតចិន។ ពិធីចាក់វ៉ាក់សាំងជូននាយឧត្តមសេនីយ៍កិត្តិបណ្ឌិត ហ៉ីង ប៊ុនហៀង និងកងអង្គរក្សសម្ដេចតេជោ ហ៊ុន សែន នៅបញ្ជាការដ្ឋានអង្គរក្សក្រុងតាខ្មៅ ខេត្តកណ្ដាល ធ្វើឡើងក្រោមអធិបតីភាព សម្ដេចពិជ័យសេនា ទៀ បាញ់ ឧបនាយករដ្ឋមន្ដ្រី រដ្ឋមន្ដ្រីក្រសួងការពារជាតិ ដែលអមដំណើរដោយ នាយឧត្តមសេនីយ៍ នាង ផាត រដ្ឋលេខាធិការក្រសួងការពារ ព្រមទាំងនាយទាហានជាន់ខ្ពស់ជាច្រើនរូបទៀតផងដែរ។ សូមបញ្ជាក់ថា កាលពីថ្ងៃ១០ ខែកុម្ភៈ ឆ្នាំ២០២១ ថ្នាក់ដឹកនាំមួយចំនួនរបស់កម្ពុជា កងទ័ព និងអ្នកសារព័ត៌មាន ដែលមានអាយុចន្លោះពី១៨ ទៅ៥៩ឆ្នាំ បានចាប់ផ្តើមចាក់វ៉ាក់សាំងបង្ការជំងឺកូវីដ១៩ ដែលជាជំនួយរបស់រដ្ឋាភិបាលចិន។ មន្ទីរពេទ្យកាល់ម៉ែត សម្រាប់ឥស្សរជនជាទេសរដ្ឋមន្ត្រី រដ្ឋមន្ត្រី រដ្ឋលេខាធិការ ឬមានឋានៈស្មើ មន្ទីរពេទ្យព្រះអង្គឌួង សម្រាប់ឥស្សរជន ជាអនុរដ្ឋលេខាធិការ ឬមានឋានៈស្មើ មន្ទីរពេទ្យមិត្តភាពខ្មែរ-សូវៀត សម្រាប់ឥស្សរជនជាអភិបាលនៃគណៈអភិបាលរាជធានី-ខេត្ត មន្ទីរពេទ្យកុមារជាតិ សម្រាប់អ្នកសារព័ត៌មាន មន្ទីរពេទ្យកេតុមាលា សម្រាប់ថ្នាក់ដឹកនាំកងទ័ព។ ដោយឡែក សម្រាប់អង្គភាពទ័ពមួយចំនួន នឹងមានការរៀបចំទៅដាក់ដល់ក្នុងអង្គភាពផ្ទាល់តែម្ដង។ វ៉ាក់សាំងបង្ការជំងឺកូវីដ-១៩ របស់ចិន ចំនួន៦០ម៉ឺនដូសនេះ ជាប្រភេទវ៉ាក់សាំងស៉ីណូហ្វាម ដែលផលិតដោយរដ្ឋាភិបាលចិន បានបញ្ជូនមកដល់ប្រទេសកម្ពុជា កាលពីរសៀលថ្ងៃទី៧ ខែកុម្ភៈ។ ក្រោយមកដល់ប្រទេសកម្ពុជា វ៉ាក់សាំងស៉ីណូហ្វាមទាំងនេះ បានត្រូវប្រគល់ជូនក្រសួងការពារជាតិចំនួន ៣០ម៉ឺនដូស និងប្រគល់ជូនក្រសួងសុខាភិបាលចាត់ចែងចំនួន ៣០ម៉ឺនដូស៕ | 2021-02-15T18:42:00+07:00 | freshnewsasia.com | https://m.freshnewsasia.com/index.php/en/localnews/186994-2021-02-15-04-42-00.html |
9ca656e3-4282-46de-947c-795800d18572 | កម្ពុជារកឃើញករណីឆ្លងវីរុសកូវីដ១៩ ថ្មីដែលបានបំលែងខ្លួនថ្មី | ភ្នំពេញៈ ក្រសួងសុខាភិបាលបានប្រកាសអំពីការរកឃើញករណីឆ្លងវីរុសកូវីដ១៩ ថ្មីដែល បានបំលែងខ្លួនថ្មី ក្នុងអ្នកដំណើរដែលចូលមកក្នុងប្រទេសកម្ពុជា។ យោងតាមសេចក្តីប្រកាសព័ត៌មានរបស់ក្រសួងសុខាភិបាលនៅថ្ងៃទី១៥ ខែកុម្ភៈ បានឲ្យដឹងថា ដោយមានការពង្រឹងប្រព័ន្ធរុករកស្រាវជ្រាវ ជាមួយនឹងការធ្វើវិភាគមន្ទីរពិសោធន៍ នៅថ្ងៃទី១៤ ខែកុម្ភៈ ឆ្នាំ២០២១ វិទ្យាស្ថានប៉ាស្ទ័រកម្ពុជា បានរាយការណ៍ពីការវិភាគរកឃើញករណីឆ្លងវីរុសកូវីដ-១៩ ថ្មី ដែលបាន បំប្លែងខ្លួនថ្មី (ប្រភេទ UK variant 20l/501Y.V1, VOC 202012/01 និង B.1.1.7) ក្នុងចំណោមអ្នកដំណើរដែលចូលមក កម្ពុជា មានដូចតទៅ៖ ១.បុរសជនជាតិឥណ្ឌា អាយុ ២៨ឆ្នាំ មានអាសយដ្ឋានស្នាក់នៅរាជធានីភ្នំពេញ ជាអ្នកធ្វើដំណើរមកពីប្រទេសឥណ្ឌា បន្តជើងហោះហើរនៅប្រទេសសឹង្ហបុរី មកដល់កម្ពុជានៅថ្ងៃទី០៣ ខែកុម្ភៈ ឆ្នាំ២០២១។ ២. ស្ត្រីជនជាតិឥណ្ឌា អាយុ ២៣ឆ្នាំ មានអាសយដ្ឋានស្នាក់នៅរាជធានីភ្នំពេញ ជាអ្នកធ្វើដំណើរមកពីប្រទេសឥណ្ឌា បន្តជើងហោះហើរនៅប្រទេសសឹង្ហបុរី មកដល់កម្ពុជានៅថ្ងៃទី០៣ ខែកុម្ភៈ ឆ្នាំ២០២១។ ៣. ស្ត្រីជនជាតិចិន អាយុ ២៦ឆ្នាំ មានអាសយដ្ឋានស្នាក់នៅសណ្ឋាគារសុខា ជាអ្នកធ្វើដំណើរមកពីប្រទេសចិន បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី០៧ ខែកុម្ភៈ ឆ្នាំ២០២១។ បច្ចុប្បន្ន អ្នកជំងឺទាំងបីនាក់ខាងលើនេះ ត្រូវបានដាក់ឱ្យព្យាបាលនៅមជ្ឈមណ្ឌលជាតិកំចាត់រោគរបេង និង ហង់សិន រាជធានីភ្នំពេញ រួចហើយ។ ក្រសួងសុខាភិបាលបានបន្តថា ដោយសង្កេតឃើញថា បងប្អូនប្រជាពលរដ្ឋយើង ហាក់ភ្លេចខ្លួនអំពីហានិភ័យដ៏ធំធេងនៃការចម្លងវីរុសកូវីដ-១៩ ជាពិសេសនៅក្នុងបរិបទនៃការបំប្លែងខ្លួនជាបន្តបន្ទាប់របស់វីរុសដ៏កាចសាហាវនេះ ដោយមានការជួបជុំគ្នាច្រើន កុះករនៅក្នុងពិធីជប់លៀង ពិធីអាពាហ៍ពិពាហ៍ ពិធីបុណ្យទានផ្សេងៗ និងការធ្វើដំណើរកំសាន្តទៅកាន់ស្រុក កំណើត ឬទីរមណីយដ្ឋាននានា ដោយមិនបានអនុវត្តតាមវិធានការណែនាំរបស់ក្រសួងសុខាភិបាលដែលបានធ្វើជា រឿយៗឡើយ។ ដូច្នេះ ក្រសួងសុខាភិបាលនៃព្រះរាជាណាចក្រកម្ពុជា សូមធ្វើការក្រើនរំលឹកសារជាថ្មីម្តងទៀត ជូន ដល់សាធារណជនទាំងអស់ឲ្យបានជ្រាបថា វីរុសកូវីដ-១៩ ជាពិសេសវីរុសបាន និងកំពុងតែបំប្លែងខ្លួនថ្មីជាច្រើន ប្រភេទ កំពុងតែចរាចរបន្តរាតត្បាតនៅលើសកលលោកយ៉ាងខ្លាំងក្លា ដូចបានជម្រាបជូនខាងលើនេះស្រាប់។ ដូច្នេះ យើងមិនត្រូវមើលស្រាលលើលទ្ធភាពចម្លងរហ័ស និងភាពសាហាវធ្ងន់ធ្ងរបណ្តាលមកពីការវាយលុកនៃជំងឺកូវីដ-១៩ លើសរីរាង្គមនុស្សយើងនោះឡើយ ហើយសភាពចម្លងខ្លាំងក្លា និងភាពធ្ងន់ធ្ងរនៃជំងឺនេះ អាចកើតមានឡើងនៅក្នុង ប្រទេសយើង គ្រប់ពេលវេលា គ្រប់កាលៈទេសៈ និងគ្រប់ទីកន្លែង ប្រសិនបើបុគ្គលមិនបានការពារខ្លួនត្រឹមត្រូវនោះ ទេ។ សូមបុគ្គលគ្រប់រូប ចងចាំ និងចូលរួមអនុវត្តន៍ឱ្យបានខ្ជាប់ខ្ជួនជានិច្ច នូវវិធានការការពារខ្លួនសាមញ្ញៗ និងត្រូវ បន្ដប្រុងប្រយ័ត្នផ្ទាល់ខ្លួនពីការឆ្លងជំងឺកូវីដ-១៩ ដោយអនុវត្តឱ្យខាងតែបាននូវវិធានការណ៍ បីកុំ និង បីការពារ៕ រក្សាសិទ្ធិដោយ៖ចេស្តារ | 2021-02-15T18:23:23+07:00 | cen.com.kh | https://cen.com.kh/archives/296770.html |
bd5b6438-a631-4022-8759-22a05cd36b36 | Breaking News: ក្រសួងសុខាភិបាលចេញសេចក្តីប្រកាស ពីការរកឃើញវីរុសកូវីដ-១៩ បំប្លែងខ្លួនថ្មី… | យោងតាមការប្រកាសព័ត៌មានរបស់ក្រសួងសុខាភិបាល ស្តីពីការវិភាគមន្ទីរពិសោធន៍រកឃើញអ្នកមានវីរុសកូវីដ១៩ បំប្លែងខ្លួនថ្មីលើអ្នកដំណើរជនជាតិបរទេសចំនួន៣នាក់ ក្រសួងបានធ្វើការប្រកាសនិងណែនាំដូចខាងក្រោម ៖ យោងតាមការណែនាំដ៏ខ្ពង់ខ្ពស់របស់សមេ្តចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ក្រសួងសុខាភិបាលសូមជំរាបជូនសាធារណៈជនទាំងអស់ ឲ្យបានជ្រាបថា រដ្ឋាភិបាលកម្ពុជាកំពង់យកចិត្តទុកដាក់ខ្ពស់លើការវិវត្តនៃការរាតត្បាតជំងឺកូវីដ១៩ ជាពិសេសលើចរាចរនៃវីរុសកូវីដ-១៩ ដែលបានបំប្លែងខ្លួនថ្មី (New Variant) ដែលអ្នកវិទ្យាសាស្ត្រវិជ្ជសាស្ត្របានរកឃើញបណ្តើរៗ និងដែលបានលើកឡើងរួមគ្នា ជាមួយអង្គការសុខភាពពិភពលោក ប្រចាំកម្ពុជា នាថ្ងៃទី១៥ ខែកុម្ភៈ ឆ្នាំ២០២១។ សេចក្តីប្រកាសបានបន្តទៀតថា មានការរាយការណ៍ពីករណី ឆ្លងវីរុសកូវីដ-១៩ ដែលបានបំប្លែងខ្លួនថ្មី (ប្រភេទថ្មី B.1.1.7) ប្រមាណជា៨០ប្រទេសហើយ នៅលើពិភពលោកយើងនេះ ហើយមានប្រមាណជាជាង៣០០ករណី រកឃើញនៅក្នុងបណ្តាប្រទេសជាង១០ប្រទេស នៅក្នុងតំបន់ប៉ាស៊ីហ្វិកខាងលិច ត្រូវបានរកឃើញមានវត្តមានវីរុសកូវីដ-១៩ ដែលបានបំប្លែងខ្លួនថ្មីប្រភេទ ប្រភេទ (B.1.1.7) … សូមអានសេចក្តីប្រកាសទាំងស្រុងដូចខាងក្រោម៖ | 2021-02-15T18:19:49+07:00 | kbnnews.com | https://kbn.news/archives/206883 |
96b196c3-5aa0-4950-8f2e-8745f6e19cf3 | លោក Bill Gates៖ «ការដោះស្រាយបញ្ហាជំងឺរាតត្បាតសកល ងាយស្រួលជាងការដោះស្រាយ ការប្រែប្រួលអាកាសធាតុ» (Video inside) | មហាសេដ្ឋីអាមេរិក លោក បៀល ហ្គេតស៍ (Bill Gates) បាននិយាយថា ការដោះស្រាយវិបត្តិ COVID-19 គឺមានភាពងាយស្រួល បើធៀបទៅនឹងការដោះស្រាយ បញ្ហានៃការប្រែប្រួលអាកាសធាតុ។ នេះបើតាមការចេញផ្សាយ ដោយសារព័ត៌មាន BBC នៅព្រឹកថ្ងៃចន្ទ ទី១៥ ខែកុម្ភៈ ឆ្នាំ២០២១។ បើតាមលោក Bill Gates ជារៀងរាល់ឆ្នាំ ពិភពលោកបានបញ្ចេញឧស្ម័នផ្ទះកញ្ចក់ប្រហែល ៥១ពាន់លានតោន ទៅកាន់បរិយាកាសផែនដី ហើយការកាត់បន្ថយ ឧស្ម័ននេះឱ្យនៅត្រឹមកម្រិតសូន្យ គឺជារឿមួយដ៏ពិបាក តែទោះជាយ៉ាងណា មនុស្សជាតិត្រូវតែចូលរួមទាំងអស់គ្នា ដើម្បីសម្រេចគោលដៅនេះបាន។ លោក Bill Gates បានគូសបញ្ជាក់យ៉ាងដូច្នេះថា ។ គួរបញ្ជាក់ថា បើតាមលោក Bill Gates ការប្រើប្រាស់ថាមពលកកើតឡើងវិញ ដូចជាខ្យល់ និងពន្លឺព្រះអាទិត្យ អាចនឹងជួយកាត់បន្ថយការប្រើប្រាស់ធ្យូថ្ម ឬការបញ្ចេញឧស្ម័នផ្ទះកញ្ចក់ទៅកាន់បរិយាកាស។ ប៉ុន្តែរឿងដែលសំខាន់ គឺរដ្ឋាភិបាលទាំងអស់ ត្រូវតែដឹកនាំកិច្ចការមួយនេះ ដោយមានការចូលរួមពីប្រជាជនរបស់ខ្លួនផងដែរ៕ | 2021-02-15T18:12:00+07:00 | freshnewsasia.com | https://m.freshnewsasia.com/index.php/en/internationalnews/186991-2021-02-15-04-12-11.html |
4112bc68-e3f1-4c3f-bb03-24a9ea15eea5 | BREAKING: សហរដ្ឋអាមេរិក៖ មនុស្ស៦.៤ម៉ឺននាក់ទៀតឆ្លងកូវីដ-១៩ និងអ្នកជំងឺ១,១១១នាក់ស្លាប់ នៅក្នុងពេល១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៦៤,២៩៧នាក់ទៀតបានឆ្លង COVID-19 ខណៈអ្នកជំងឺ ១,១១១នាក់ទៀតបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃចន្ទ ទី១៥ ខែកុម្ភៈ ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៨,២៦១,៤៧០ករណី ក្នុងនោះមានអ្នកស្លាប់សរុបចំនួន ៤៩៧,១៧៤នាក់ និងជាសះស្បើយឡើងសរុប ១៨,២២៤,២៨៨នាក់។ គួរបញ្ជាក់ថា ចំពោះមុខការឆ្លង និងស្លាប់យ៉ាងគំហុកដោយសារតែ COVID-19 សហរដ្ឋអាមេរិកក្រោមដឹកនាំរបស់លោកប្រធានាធិបតី ចូ បៃដិន បានជំរុញឲ្យបង្កើនការចាក់វ៉ាក់សាំងឲ្យដល់ ១.៥លានដូសក្នុង ១ថ្ងៃទៅដល់ពលរដ្ឋអាមេរិក ប្រសិនបើអាចទៅរួច។ បន្ថែមពីនេះលោក ចូ បៃដិន ក៏បានប្តេជ្ញាចាក់វ៉ាក់សាំង COVID-19 ឲ្យដល់ប្រជាជនអាមេរិកទាំងអស់ជាង ៣៣០លាននាក់ផងដែរ តាមរយៈការជំរុញចង្វាក់ផលិតកម្មនៃវ៉ាក់សាំង៕ | 2021-02-15T17:53:00+07:00 | freshnewsasia.com | https://m.freshnewsasia.com/index.php/en/internationalnews/186987-2021-02-15-03-53-27.html |
50b90425-f1b4-457f-a24e-00848e4bc3d6 | ក្រុមអ្នកជំនាញអង្គការសុខភាពពិភពលោកណែនាំឱ្យប្រើប្រាស់វ៉ាក់សាំងមួយមុខទៀត | ក្រុមអ្នកជំនាញនៃអង្គការសុខភាពពិភពលោក បានណែនាំឱ្យអង្គការនេះ ប្រើប្រាស់វ៉ាក់សាំងមួយមុខទៀត។ ក្រុមប្រឹក្សាយុទ្ធសាស្ត្រនៃអ្នកជំនាញរបស់អង្គការពិភពលោក ហៅកាត់ថា សេជ (SAGE) កាលពីថ្ងៃទី១១ ខែកុម្ភៈ បានផ្តល់ជាអនុសាសន៍ ឱ្យអង្គការសុខភាពពិភពលោក ប្រើប្រាស់វ៉ាក់សាំងរបស់សាកលវិទ្យាល័យ អក់ស្វ៊ើដ (Oxford) នៃចក្រភពអង់គ្លេស ឈ្មោះ អាស្ត្រាហ្ស៊េណេកា (AstraZeneca)។ ក្នុងនីតិវិធីត្រួតពិនិត្យ និងវាយតម្លៃវ៉ាក់សាំង អង្គការសុខភាពពិភពលោក ត្រូវការអនុសាសន៍ពីក្រុមប្រឹក្សាយុទ្ធសាស្ត្រនៃអ្នកជំនាញនេះ។ ក្រុមប្រឹក្សានេះមានសមាជិក ១៥នាក់ពីបណ្តាប្រទេសផ្សេងៗនៅលើពិភពលោក រួមមាន សហរដ្ឋអាមេរិក (USA) អង់គ្លេស (United Kingdom) បារាំង (France) អូស្ត្រាលី (Australia) កាណាដា (Canada) និងចិន (China) ជាដើម។ ក្រោយពីទទួលអនុសាសន៍នេះ អង្គការសុខភាពពិភពលោក នឹងសម្រេចទទួលស្គាល់វ៉ាក់សាំងនេះ ជាផ្លូវការនៅពេលឆាប់ៗខាងមុខ។ ទាំងលើកនេះផង ក្រុមប្រឹក្សាអ្នកជំនាញនេះ បានផ្ដល់អនុសាសន៍ ឱ្យអង្គការសុខភាពពិភពលោកទទួលស្គាល់វ៉ាក់សាំងចំនួនបីមុខហើយ រួមមានវ៉ាក់សាំង ហ្វៃហ្ស៊ើ និង បៃអូអិនថិក (Pfizer and BioNTech) របស់ក្រុមហ៊ុនអាមេរិក និងអាល្លឺម៉ង់ វ៉ាក់សាំង ម៉ូដឹនណា (Moderna) របស់ក្រុមហ៊ុនអាមេរិកដែរ និងវ៉ាក់សាំង អាស្ត្រាហ្ស៊េណេកា (AstraZeneca) របស់ប្រទេសអង់គ្លេសនេះ។ ប៉ុន្តែ អង្គការសុខភាពពិភពលោក ទើបតែទទួលស្គាល់ និងអនុញ្ញាតឱ្យប្រើប្រាស់ក្នុងករណីបន្ទាន់ ចំពោះតែវ៉ាក់សាំង ហ្វៃហ្ស៊ើ និង បៃអូអិនថិក (Pfizer and BioNTech) តែមួយប៉ុណ្ណោះ គិតមកត្រឹមពេលនេះ។ វ៉ាក់សាំងពីរមុខទៀតនោះ មិនទាន់មានការប្រកាសចុងក្រោយ ឱ្យប្រើប្រាស់ជាផ្លូវការ ដោយអង្គការសុខភាពពិភពលោកនៅឡើយទេ។ ទោះជាយ៉ាងនេះក្ដី បើតាមនីតិវិធីផ្លូវការរបស់អង្គការសុខភាពពិភពលោក អនុសាសន៍របស់ក្រុមប្រឹក្សាជំនាញនេះ មានសារសំខាន់ និងចាំបាច់ខ្លាំង ក្នុងការសម្រេចចុងក្រោយរបស់អង្គការអន្តរជាតិមួយនេះ។ ស្របពេលដែលកំពុងរង់ចាំសេចក្ដីសម្រេចចុងក្រោយនេះ អង្គការសុខភាពពិភពលោកហាក់ដូចជាព្រមទទួលស្គាល់វ៉ាក់សាំងអង់គ្លេសនេះរួចទៅហើយ ព្រោះកាលពីថ្ងៃទី២២ ខែមករា អង្គការនេះប្រកាសថា ខ្លួនរំពឹងថានឹងបានវ៉ាក់សាំង អាស្ត្រាហ្ស៊េណេកា (AstraZeneca) នេះជិត ១៥០ លានដូស ដើម្បីចែកជូនពលរដ្ឋក្នុងពិភពលោក តាមរយៈយន្តការសមធម៌នៃការបែងចែកវ៉ាក់សាំង ឬ ខូវ៉ែកស៍ (Covax) ត្រឹមត្រីមាសទីមួយ ក្នុងឆ្នាំនេះ។ គេមិនអាចចែកចាយវ៉ាក់សាំងទៅពលរដ្ឋនៅលើពិភពលោកតាមយន្តការ ខូវ៉ែកស៍ (Covax) នេះបានទេ គឺទាល់តែអង្គការសុខភាពពិភពលោក ទទួលស្គាល់វ៉ាក់សាំង ដែលត្រូវចែកចាយនោះ ជាផ្លូវការ ជាមុនសិន។ រហូតមកដល់ពេលនេះ មានវ៉ាក់សាំងជាង ១០មុខ រួមមានទាំងវ៉ាក់សាំងចិនផង កំពុងស្ថិតក្រោមការត្រួតពិនិត្យ និងវាយតម្លៃរបស់អង្គការសុខភាពពិភពលោក៕ | 2021-02-15T17:41:00+07:00 | rfa.org | https://www.rfa.org/khmer/news/health/who-advisor-team-recommends-3rd-vaccines-02152021054122.html |
09e7ebf9-3022-4ff5-8764-0221223cc2a1 | TOP NEWS: សម្តេចតេជោ ហ៊ុន សែន ថ្លែងសារពិសេសផ្ញើជូនជនរួមជាតិ អំពីវិធានការសុខាភិបាលដើម្បីទប់ស្កាត់ និងឆ្លើយតបការឆ្លងរាលដាលជាអន្តរជាតិ នៃជំងឺនៅតាមច្រកចេញចូល (Sound inside) | នៅព្រឹកថ្ងៃទី១៥ ខែកុម្ភៈ ឆ្នាំ២០២១នេះ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានថ្លែងសារពិសេសផ្ញើជូនជនរួមជាតិ អំពីវិធានការសុខាភិបាលដើម្បីទប់ស្កាត់ និងឆ្លើយតបការឆ្លងរាលដាលជាអន្តរជាតិ នៃជំងឺនៅតាមច្រកចេញចូលប្រទេសកម្ពុជា។ | 2021-02-15T17:06:00+07:00 | freshnewsasia.com | https://m.freshnewsasia.com/index.php/en/localnews/186980-2021-02-15-03-06-40.html |
8e68c182-39d8-4df2-8e01-53ab5b15df54 | មួយថ្ងៃៗញ៉ាំអាហារផ្តេសផ្ដាស ជក់បារី ផឹកស្រា ប្រយ័ត្នកើតជំងឺមហារីកបំពង់អាហារ | ដោយហេតុថា ជំងឺមហារីក ជាជំងឺសាហាវ គ្រាន់តែយើងឭហើយខ្លាច ហើយវាក៏ជាជំងឺមួយដែលអាចកើតបានស្ទើរគ្រប់ទីកន្លែងលើរាងកាយរបស់យើង ហើយផ្នែកបំពង់អាហារក៏មិនអាចចៀសផុតបានដែរ។ ចុះជំងឺមហារីកបំពង់អាហារហ្នឹងបណ្ដាលមកពីអ្វី? តាមការផ្សព្វផ្សាយរបស់មន្ទីរពេទ្យ កាល់ម៉ែត ជំងឺមហារីកបំពង់អាហារ ជាការវិវត្តមិនប្រក្រតី (លឿនខុសធម្មតា) នៃកោសិការបស់បំពង់អាហារ បង្កើតបានជាដុំសាច់ដែលយើងតែងហៅថា ដុំសាច់មហារីក។ ជំងឺនេះត្រូវបានចែកជា ២ ប្រភេទធំៗ គឺ ពួកស្កេមមើសសែល ការសីណូម៉ា និងអាដេណូការសីណូម៉ា។ ចំណែកកត្តាប្រឈមដែលអាចបង្កឲ្យមានដុំមហារីកនេះកើតបានមានដូចជា៖ – ជក់បារីរយៈពេលវែង – ញ៉ាំស្រា ឬគ្រឿងស្រវឹងហួសកម្រិត – អាយុច្រើន(លើសពី៥៥ឆ្នាំ) – ភេទប្រុស – ញ៉ាំអាហារផ្ដេសផ្ដាស (អនាម័យមិនល្អ អាហារមិនល្អ…) – ជំងឺច្រាលជាតិអាស៊ីដក្រពះ និងរលាកបំពង់អាហាររ៉ាំរ៉ៃដោយមិនបានព្យាបាលត្រឹមត្រូវតាមក្បួនវេជ្ជសាស្ត្រ។ល។ កើតជំងឺមហារីកបំពង់អាហារ វាចេញរោគសញ្ញាបែបណាឲ្យយើងដឹង? យើងអាចសង្កេតបានថា អ្នកជំងឺដែលមានដុំមហារីកបំពង់អាហារនេះ មានរោគសញ្ញាដូចជា៖ – អួលណែន និងពិបាកលេបអាហារចូល (ដំបូងអាហាររឹង ក្រោយមកអាហាររាវ យូរៗទៅ សូម្បីទឹកក៏ពិបាកលេប) – ឈឺចុកចាប់ នៅពេលបរិភោគអាហារ – ក្អួតចង្អោរ ក្រោយញ៉ាំអាហាររួច – ចុកណែនអួល ក្នុងដើមទ្រូង – ស្លេកស្លាំង និងខ្វះគ្រាប់ឈាមក្រហម – ចុះខ្សោយ អស់កម្លាំង ល្ហិតល្ហៃ – មិនចង់ញ៉ាំអាហារ – ស្រកទម្ងន់ខ្លាំងខុសធម្មតា – ជួនកាល អាចមានការធ្លាក់ឈាម ជាដើម។ ភាគច្រើនអ្នកជំងឺដែលទៅពិគ្រោះជាមួយគ្រូពេទ្យមានសភាពធ្ងន់ធ្ងរបាត់ទៅហើយ ជាហេតុធ្វើឲ្យមានការយឺតយាវក្នុងការធ្វើរោគវិនិច្ឆ័យ និងព្យាបាល ណាមួយការព្យាបាលសម្រាប់ជំងឺមហារីកបំពង់អាហារនេះនៅមានកម្រិតនៅឡើយ។ ចំពោះជំងឺមហារីកបំពង់អាហារ យើងអាចដឹងបានតាមរយៈការឆ្លុះក្រពះ ហើយវាក៏ជាមធ្យោបាយមួយដែលអាចឲ្យគ្រូពេទ្យដឹងមុនពេលជំងឺនេះរាលដាលហួសពេល៕ | 2021-02-15T16:30:00+07:00 | kampucheathmey.com | https://www.kampucheathmey.com/health/64456 |
aece245c-0182-4a28-adf1-d1db21cba036 | លោក សយ សុភាព បានចាក់វ៉ាក់សាំងការពារជំងឺកូវីដ រួចរាល់ហើយនៅព្រឹកនេះ | ក្នុងនោះលោក សយ សុភា ដែលជានិពន្ធនាយកមជ្ឈមណ្ឌល ព័ត៌មានដើមអម្ពិល និងភរិយា ក៏បានមកចាក់វ៉ាក់សាំងដែរ។ សូមបញ្ជាក់ថា កាលពីព្រលប់ថ្ងៃ៧ កុម្ភៈ វ៉ាក់សាំងឈ្មោះស៊ីណូហ្វាម ដែលជាជំនួយរបស់ចិន បានដឹកមកដល់កម្ពុជាចំនួន ៦០ម៉ឺនដូស ដោយក្នុងឱកាសនោះសម្តេចតេជោ បានអញ្ជើញទៅទទួលដោយផ្ទាល់ នៅព្រលានយន្តហោះភ្នំពេញ ។ ក្នុងឱកាសធ្វើសន្និសីទសារព័ត៌មាន ក្រោយបានទទួលវ៉ាក់សាំងកូវីដ១៩ ឈ្មោះស៊ីណូហ្វាម ពីរដ្ឋាភិបាលចិន សម្តេចតេជោ បានថ្លែងថា កូនប្រុសទាំង៣ របស់សម្តេចនឹងត្រូវបានទទួលវ៉ាក់សាំងកូវីដ ព្រមទាំងមន្រ្តីជាន់ខ្ពស់ផ្សេងទៀត ដែលមានអាយុចាប់ពី ១៨ទៅ៥៩ឆ្នាំ ខណៈសម្តេចមិនអាចចាក់បានទេ ដោយសារអាយុលើសការកំណត់។ យុទ្ធនាការចាក់វ៉ាក់សាំងនេះ បានប្រព្រឹត្តចាប់ផ្តើមឡើងនៅព្រឹកថ្ងៃ១០ កុម្ភៈ នៅតាមបណ្តាមន្ទីរពេទ្យរដ្ឋ៥ទីតាំង ។ ក្នុងនោះក្រុមអ្នកសារព័ត៌មាន ចាក់នៅមន្ទីរពេទ្យកុមារជាតិ៕ | 2021-02-15T16:11:00+07:00 | dap-news.com | https://dap-news.com/national/2021/02/15/119598/ |
0b46b4df-6135-443b-8ca5-3c1cc58baa6b | ទីបំផុតប្រទេសហ្គីណេប្រកាសជាផ្លូវការ ពីការឆ្លងរាតត្បាតសាជាថ្មីនៃជំងឺ Ebola បន្ទាប់ពីមនុស្ស៤នាក់ស្លាប់ (Video inside) | ប្រទេសហ្គីណេស្ថិតនៅតំបន់អាហ្វ្រិកខាងលិច បានប្រកាសជាផ្លូវការ ពីការឆ្លងរាលដាលសាជាថ្មីនៃជំងឺអេបូឡា (Ebola) បន្ទាប់ពីមនុស្សយ៉ាងហោច ០៤នាក់ បានស្លាប់ដោយសារជំងឺដ៏កាចសាហាវមួយនេះ។ នេះបើតាមការចេញផ្សាយ ដោយសារព័ត៌មាន BBC នៅព្រឹកថ្ងៃចន្ទ ទី១៥ ខែកុម្ភៈ ឆ្នាំ២០២១។ ក្រសួងសុខាភិបាលហ្គីណេ កាលពីថ្ងៃអាទិត្យបានឱ្យដឹងថា ក្នុងចំណោមអ្នកស្លាប់ដោយសារជំងឺអេបូឡាទាំង ០៤នាក់ មានម្នាក់គឺជាគិលានុដ្ឋាយិកា ដែលបានធ្លាក់ខ្លួនឈឺ និងស្លាប់ កាលពីចុងខែមករាកន្លងទៅ ហើយត្រូវបានបញ្ចុះកាលពីថ្ងៃទី០១ ខែកុម្ភៈ កន្លងទៅនេះ។ ក្រោយមកទៀត នៅក្នុងចំណោមអ្នកដែលបានចូលរួម ពិធីបញ្ចុះសពគិលានុដ្ឋាយិកានេះ ស្រាប់តែមាន ០៣នាក់បានឆ្លង និងស្លាប់ដោយសារជំងឺអេបូឡា ខណៈ ០៤នាក់ទៀត កំពុងសម្រាកព្យាបាលក្នុងមន្ទីរពេទ្យ។ ទោះជាកំពុងជាប់ដៃប្រយុទ្ធជាមួយ COVID-19 ក៏ដោយ ក៏រដ្ឋាភិបាលហ្គីណេ និងអង្គការសុខភាពពិភពលោក (WHO) បានអះអាងថា ពួកគេបានត្រៀមលក្ខណៈយ៉ាងល្អ ដើម្បីដោះស្រាយការឆ្លងរាលដាលនៃជំងឺអេបូឡា បានល្អប្រសើរជាង ០៥ឆ្នាំមុន ពីព្រោះតែភាពជឿនលឿន ក្នុងការអភិវឌ្ឍវ៉ាក់សាំង។ គួរបញ្ជាក់ថា ករណីស្លាប់ដោយជំងឺអេបូឡា នៅក្នុងប្រទេសហ្គីណេ គឺជាករណីស្លាប់នៃជំងឺដ៏កាចសាហាវនេះ ជាលើកដំបូងបំផុត ក្នុងប្រទេសអាហ្វ្រិកខាងលិចមួយនេះ ចាប់តាំងពីឆ្នាំ២០១៦។ ជំងឺមួយនេះបានឆ្លងរាតត្បាតពីឆ្នាំ២០១៣ ដល់ឆ្នាំ២០១៦ ដោយបានផ្ដាច់ជីវិតមនុស្ស ១១,៣០០នាក់ នៅទូទាំងតំបន់អាហ្រ្វិកខាងលិច៕ | 2021-02-15T16:10:00+07:00 | freshnewsasia.com | https://m.freshnewsasia.com/index.php/en/internationalnews/186975-2021-02-15-02-10-08.html |
5cbde653-e147-46f3-9cd7-c3dd695dea62 | ការធ្លាក់ចុះកម្រិតជាតិស្ករក្នុងឈាមទាបពេក នៃអ្នកជំងឺទឹកនោមផ្អែម ជាគ្រោះថ្នាក់មួយដែលមិនគួរមើលរំលង | ការធ្លាក់ចុះទាបពេកនៃកម្រិតជាតិស្ករក្នុងឈាម ទៅលើអ្នកជំងឺទឹកនោមផ្អែម គឺជាបញ្ហា ដែលជួបប្រទះញឹកញាប់ ជាពិសេសលើអ្នកជំងឺទឹកនោមផ្អែម ដែលព្យាបាលដោយថ្នាំចាក់ប្រភេទអ៊ាំងស៊ុយលីន និងថ្នាំគ្រាប់ក្រុមស៊ុលហ្វាមីត (Sulfamide hypoglycémiant) និងក្រុមគ្លីនីត (Glinide)។ ជាការពិតណាស់ ស្ទើរតែគ្រប់អ្នកជំងឺទឹកនោមផ្អែមគ្រប់រូបតែងតែមានការខ្វាយខ្វល់អំពីការឡើងកម្រិតជាតិស្ករនៅក្នុងឈាមរបស់គាត់ ប៉ុន្តែពួកគាត់ទាំងនោះ បានមើលរំលងអំពីគ្រោះថ្នាក់នៃការថយចុះកម្រិតជាតិស្ករទាបពេកនៅក្នុងឈាម ដែលជាមូលហេតុចម្បងទី១ នៃការចូលសម្រាកពេទ្យរបស់អ្នកជំងឺទឹកនោមផ្អែម ហើយវាជាក្តីបារម្ភខ្លាំងបំផុតនៃក្រុមវេជ្ជបណ្ឌិតយើងខ្ញុំ។ ១) តើពេលណាទើបយើងហៅថា ការធ្លាក់ចុះជាតិស្ករខ្លាំងពេក នៃអ្នកជំងឺទឹកនោមផ្អែម? តាមនិយមន័យ វាជាការស្តែងចេញនៃរោគសញ្ញានៃការខ្វះជាតិស្ករទៅចិញ្ចឹមខួរក្បាល (Neuroglucopénie) ព្រមគ្នាជាមួយការធ្លាក់ចុះកម្រិតជាតិស្ករក្នុងឈាម ដែលមានចំនួនតូចជាង ០.៧ g/l ហើយសញ្ញាទាំងអស់នេះ នឹងបាត់ទៅវិញបន្ទាប់ពី មានការបង្គ្រប់ជាតិស្ករ (Triade de WHIPPLE)។ ២) រោគសញ្ញា៖ ក) សញ្ញាដែលកើតឡើងដោយសារការបញ្ចេញអ័រម៉ូនអាដ្រេណាលីន (Réaction adrénergique) – អាការៈញ័រដៃជើង (Tremblement) – ញ័រទ្រូង (Palpitation) – បែកញើស (Transpiration) – ថប់បារម្ភ (Anxiété) – ឃ្លានអាហារខ្លាំង (Faim) – ចង្អោរ (Nausée) – ស្ពឹកជុំវិញមាត់ (Picotement péribuccale) – ស្លេកស្លាំង (Paleur) ខ) សញ្ញាដែលកើតចេញពីការខ្វះស្ករចិញ្ចឹមខួរក្បាល (Neuroglucopénie) – វិបត្តិនៃការផ្ចង់អារម្មណ៍ (Trouble de concentration) – ប្រែប្រួលអារម្មណ៍ (Changement de l’humeur) – ខ្សោយកម្លាំង (Faibless) – ស្រវាំងភ្នែក (Flou visuelle) – ឈឺក្បាល (Céphalée) – សន្លឹម (Somnolence) – វង្វេង (Confusion) – ប្រកាច់ (Convulsion) ការធ្លាក់ចុះជាតិស្ករខ្លាំងធ្ងន់ធ្ងរ អាចឈានដល់ការបាត់បង់ស្មារតី និងអាចដល់ស្លាប់បាត់បង់ជីវិតផងក៏មាន។ ៣) ផលវិបាកនៃការចុះជាតិស្ករទាបពេកនៃអ្នកជំងឺទឹកនោមផ្អែម ដែលប្រជាពលរដ្ឋត្រូវតែដឹង៖ ក) ផលវិបាកទៅលើខួរក្បាល៖ វាអាស្រ័យទៅលើភាពធ្ងន់ធ្ងរ និងរយៈពេលនៃការចុះជាតិស្ករ ដែលក្នុងនោះវាអាចបណ្តាលឲ្យអ្នកជំងឺបាត់បង់ស្មារតី ឬអាចឈានដល់ការស្លាប់តែម្តង។ មួយវិញទៀត តាមការសិក្សាថ្មីៗបានបង្ហាញថា ការចុះជាតិស្ករខ្លាំង និងញឹកញាប់ បណ្តាលឲ្យមានការកើនឡើងនូវអត្រាជំងឺវង្វេង (Dementia) នៅពេលគាត់មានវ័យចាស់។ ខ) ផលវិបាកទៅលើបេះដូង៖ តាមការស្រាវជ្រាវបង្ហាញថា ការធ្លាក់ចុះជាតិស្ករទាបពេក និងស្រួចស្រាវ បង្កឲ្យមានការកើនឡើងនូវគ្រោះថ្នាក់បេះដូង ដូចជា ការស្ទះសរសៃឈាមបេះដូង និងវិបត្តិចង្វាក់បេះដូង។ គ) វិបត្តិទៅលើភ្នែក៖ វាធ្វើអោយមានការថយចុះនៃគំហើញ ដោយសារការប៉ះពាល់ដល់រ៉េទីននៃបាតភ្នែក ៤) តើអ្នកជំងឺ និងក្រុមគ្រួសារត្រូវធ្វើដូចម្តេច ពេលមានបញ្ហានេះកើតឡើង? ជាការចាំបាច់ អ្នកជំងឺទឹកនោមផ្អែមដែលព្យាបាលដោយថ្នាំអ៊ាំងស៊ុយលីន ស៊ុលហ្វាមីត និងក្រុមគ្លីនីត ត្រូវមានជាប់ខ្លួននៅម៉ាស៊ីនតេស្តជាតិស្ករ និងស្ករ (ស្ករគ្រាប់ រឺស្ករដុំ) និងថ្នាំ Glucagon ចាក់បើអាចមាន។ ក្នុងករណី ដែលអ្នកជំងឺមានអាការៈនៃការថយចុះជាតិស្ករ ដូចបានរៀបរាប់ខាងលើ ហើយអ្នកជំងឺនៅដឹងខ្លួន សូមធ្វើតេស្តជាតិស្ករ រួចអោយអ្នកជំងឺទទួលទានស្ករដែលមានបម្រុងទុក។ ក្នុងករណីអ្នកជំងឺចុះជាតិស្ករខ្លាំងពេករហូតបាត់បង់ស្មារតី ក្រុមគ្រួសារអាចជួយគាត់បានតាមរយៈការចាក់ថ្នាំគ្លុយកាកុង (Glucagon) ក្នុងសាច់ដុំ រឺបញ្ជូនអ្នកជំងឺទៅមន្ទីរពេទ្យជាបន្ទាន់ ដើម្បីទទួលការបង្គ្រប់ជាតិស្ករតាមសរសៃឈាម។ ៥) ការសន្និដ្ឋាន៖ គ្រប់អ្នកជំងឺទឹកនោមផ្អែមទាំងអស់ គួរតែបង្កើនការយកចិត្តទុកដាក់អំពីបញ្ហាចុះកម្រិតជាតិស្ករខ្លាំងក្នុងឈាម ដែលជាគ្រោះថ្នាក់ដ៏ធំ មួយសម្រាប់ជីវិត ហើយការចុះជាតិស្ករខ្លាំងបែបនេះ ត្រូវតែស្រាវជ្រាវរកមូលហេតុឲ្យបានច្បាស់លាស់ និងធ្វើការព្យាបាលឲ្យបានសមស្រប។ បើបងប្អូនជួបបញ្ហា ឬមានអាការៈដូចបានរៀបរាប់ខាងលើ សូមបងប្អូនប្រញាប់មកជួបគ្រូពេទ្យឯកទេសផ្នែកទឹកនោមផ្អែម នៃមន្ទីរពេទ្យកាល់ម៉ែត ដើម្បីពិគ្រោះជំងឺរកមូលហេតុឲ្យបានច្បាស់លាស់ និងព្យាបាលបានទាន់ពេលវេលា ប្រកបដោយប្រសិទ្ធភាពខ្ពស់៕ | 2021-02-15T15:24:00+07:00 | kampucheathmey.com | https://www.kampucheathmey.com/health/64410 |
1f34f645-dcf9-466f-ba8b-36411ed30adb | ក្រសួងសុខាភិបាល ប្រកាសថា ថ្ងៃនេះ រកមិនឃើញអ្នកឆ្លងជំងឺកូវីដ-១៩ ថ្មី និងមិនមានករណីជាសះស្បើយទេ | No Content | 2021-02-15T14:26:00+07:00 | dap-news.com | https://dap-news.com/national/2021/02/15/119566/ |
722c5eda-fe97-48ed-bc1e-2deaa340bf44 | សម្ដេចតេជោ ហ៊ុន សែន ចេញសារសំឡេងពិសេសទប់ស្កាត់ និងឆ្លើយតបការឆ្លងរាលដាលជាអន្តរជាតិ នៃជំងឺកូវីដ-១៩ នៅតាមច្រកចេញចូលប្រទេសកម្ពុជា | ភ្នំពេញ ៖ សារសំឡេងពិសេស សម្ដេចអគ្គមហាសេនាបតីតេជោ ហ៊ុន សែន នាយក រដ្ឋមន្ត្រីនៃកម្ពុជា ជូនជនរួមជាតិទាក់ទងនឹង ការទប់ស្កាត់ និងឆ្លើយតបការឆ្លងរាលដាលជាអន្តរជាតិ នៃជំងឺកូវីដ-១៩ នៅតាមច្រកចេញចូលប្រទេសកម្ពុជា នៅថ្ងៃទី១៥ ខែកុម្ភៈ ឆ្នាំ២០២១។ បទបញ្ជា និងការណែនាំនេះ បានធ្វើឡើងបន្ទាប់ពីពលករខ្មែរឆ្លងមកពីប្រទេសថៃមួយចំនួន បានព្យាយាមគេចវេសពីការធ្វើចត្តាឡីស័ក ដែលជាហានិភ័យដ៏ធ្ងន់ធ្ងរក្នុងការនាំជំងឺកូវីដ១៩ ចូលក្នុងសហគមន៍។ សម្តេចតេជោនាយករដ្ឋមន្ត្រី បានស្នើថា «ពិន័យនេះគឺវាជាវិធានការស្រាលណាស់ ប្រសិនបើមានបញ្ហាកើតឡើងពាក់ព័ន្ធទៅនឹងជំងឺឆ្លង ក៏ប៉ុន្តែយើងចាត់ទុកថា រឿងនេះ គឺតម្រូវចៀសវាងមិនបាន។ ខ្ញុំគិតថា ស្នើសុំរដ្ឋមន្ត្រីក្រសួងសុខាភិបាលពិភាក្សាជាមួយរដ្ឋមន្ត្រីក្រសួងយុត្តិធម៌អាចធ្វើការកែតម្រូវ ធ្វើវិសោធនកម្មមាត្រា៨ឡើងវិញ ដោយបង្កើនចំនួនការពិន័យនេះឱ្យមានការកើនឡើង ព្រោះថាការពិន័យតិចតួចយ៉ាងនេះ គឺអាចធ្វើឱ្យអ្នកមានប្រាក់ចំណូលច្រើនគួរសមនោះមិនខ្លាចជាមួយការបង់ប្រាក់នោះទេ ហើយសុំឱ្យពិនិត្យទៅលើបញ្ហាដទៃទៀតជាមួយក្រសួងសុខាភិបាល ក្រសួងយុត្តិធម៌ ហើយនឹងក្រុមប្រឹក្សាអ្នកច្បាប់ ដើម្បីរៀបចំធ្វើវិសោធនកម្ម ឬក៏រៀបចំអនុក្រឹត្យស្តីអំពីចត្តាឡីស័ក អំពីវិធានការសុខាភិបាល ដែលយើងបានមានរួចមកហើយនេះ។ ប៉ុន្តែពង្រឹងចំណុចទាក់ទិនជាមួយបញ្ហាការធ្វើចត្តាឡីស័កបន្ថែមទៀត ដើម្បីធានាថា យើងអនុវត្តន៍ទៅគឺមានប្រសិទ្ធភាព»។ តាមរយៈសារសំឡេងនេះ សម្តេចតេជោ ហ៊ុន សែន ក៏បានចេញបទបញ្ជាឱ្យមន្ត្រីអនុវត្តន៍ច្បាប់ទាំងអស់អនុវត្តន៍ឱ្យមានម៉ឺងម៉ាត់លើមេខ្លោងដែលនាំមនុស្សឆ្លងព្រំដែន ហើយគេចពីការធ្វើចត្តាឡីស័កផងដែរ។ សម្តេចតេជោ បានរំលឹកថា មានមន្ត្រីនគរបាលម្នាក់នៅច្រកឡែម មានការឃុបឃិតដោះលែងក្រុមនាំពលករឆ្លងដែនគេចពីការធ្វើចត្តាឡីស័ក។ សម្តេចតេជោ បានបញ្ជាក់ថា «ក្រៅពីនោះខ្ញុំសូមចេញបទបញ្ជាឱ្យមន្ត្រីអនុវត្តន៍ច្បាប់ទាំងអស់អនុវត្តន៍ឱ្យបានម៉ឺងម៉ាត់ ចំពោះពួកមេខ្លោងដែលបាននាំមនុស្សឆ្លងកាត់ព្រំដែនដោយគេចផុតពីការធ្វើចត្តាឡីស័ក»។ តាមរយៈសារសំឡេងនេះ សម្តេចតេជោ ហ៊ុន សែន ក៏បានចេញបទបញ្ជាឱ្យមន្ត្រីអនុវត្តន៍ច្បាប់ទាំងអស់អនុវត្តន៍ ឱ្យមានម៉ឺងម៉ាត់លើមេខ្លោងដែលនាំមនុស្សឆ្លងព្រំដែន ហើយគេចពីការធ្វើចត្តាឡីស័កផងដែរ។ សម្តេចតេជោ បានរំលឹកថា មានមន្ត្រីនគរបាលម្នាក់នៅច្រកឡែម មានការឃុបឃិតដោះលែងក្រុមនាំពលករឆ្លងដែនគេចពីការធ្វើចត្តាឡីស័ក។ សម្តេចតេជោ បានបញ្ជាក់ថា «ក្រៅពីនោះខ្ញុំសូមចេញបទបញ្ជាឱ្យមន្ត្រីអនុវត្តន៍ច្បាប់ទាំងអស់អនុវត្តន៍ឱ្យបានម៉ឺងម៉ាត់ ចំពោះពួកមេខ្លោងដែលបាននាំមនុស្សឆ្លងកាត់ព្រំដែនដោយគេចផុតពីការធ្វើចត្តាឡីស័ក»។ សម្តេចតេជោ ហ៊ុន សែន បានបញ្ជាក់ក្នុងសារសំឡេងថា «ទន្ទឹមនឹងពិនិត្យឃើញបងប្អូនភាគច្រើនដែលបានធ្វើចត្តាឡីស័កបានត្រឹមត្រូវ ក៏មានបងប្អូនយើងមួយចំនួនបានធ្វើដំណើរគេចវេសពីតំបន់ដែលត្រូវធ្វើចត្តាឡីស័កចូលមកផ្ទៃក្នុងប្រទេសដែលជារឿងមួយ ដែលមិនអាចនឹងមិនយកវិធានការផ្លូវច្បាប់បានទេ។ នោះគឺនៅត្រង់ថា ប្រសិនបើយើងបណ្តែតបណ្តោយតទៅទៀត គឺនឹងមានរឿងកាន់តែធ្ងន់ធ្ងរ ហើយល្ងាចម្សិលមិញនេះដើម្បីចៀសវាងការធ្វើចត្តាឡីស័ក ហើយដើម្បីគេចចេញពីកម្លាំងល្បាតនៅតាមព្រំដែនមានពលរដ្ឋខ្មែរយើងម្នាក់បានឆ្លងព្រំដែនហើយជាន់មីនដាច់ជើងនៅឯខេត្តបន្ទាយមានជ័យ។ បើសិនជាយើងនៅបន្តតទៅទៀតអាចនឹងមានបងប្អូនមួយចំនួនគ្រោះថ្នាក់រហូតដល់ស្លាប់ ឬពិការដូចជាម្សិលមិញនេះច្បាស់ជាពិការហើយ ព្រោះជើងនោះអាចនឹងត្រូវកាត់។ បន្ថែមលើនោះក៏អាចនឹងចម្លងមេរោគកូវីដ១៩ ពីក្រៅប្រទេសចូលមកក្នុងប្រទេស ដែលអាចនាំមកនូវគ្រោះមហន្តរាយសាជាថ្មីសម្រាប់ប្រទេសកម្ពុជារបស់យើង»។ ដើម្បីទប់ស្កាត់ចលនាគេវេសពីការធ្វើចត្តាឡីស័កនេះ សម្តេចតេជោ ហ៊ុន សែន បានមើលឃើញថា ការអនុវត្តន៍វិធានការច្បាប់តាម «អនុក្រឹត្យស្តីពីវិធានការសុខាភិបាលដើម្បីទប់ស្កាត់ និងឆ្លើយតបការឆ្លងរាលដាលជាអន្តរជាតិនៃជំងឺនៅតាមច្រកចេញចូល» គឺជាយន្តការមួយក្នុងការទប់ស្កាត់ចលនាគេចវេសនេះ៕ រក្សាសិទ្ធិដោយ : បញ្ញាស័ក្តិ | 2021-02-15T11:47:53+07:00 | cen.com.kh | https://cen.com.kh/archives/296622.html |
29eedef2-bef0-4615-bb7a-1e3509571274 | ក្ដៅៗ! សម្ដេច ហ៊ុន សែន ចេញបញ្ជាឲ្យរៀបចំការដាក់ពិន័យអ្នកបំពានវិធានការ កូវីដ-១៩ អោយធ្ងន់ធ្ងរជាទីបំផុត ក្រោយមានពលករម្នាក់ លួចឆ្លងដែនជាន់មីនរបួសដាច់ជើង | នាព្រឹកថ្ងៃទី១៥ ខែកុម្ភៈ ឆ្នាំ២០២១ សម្តេច ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា បានថ្លែងសារពិសេសមួយផ្ញើជូនជនរួមជាតិ អំពីវិធានការសុខាភិបាលដើម្បីទប់ស្កាត់និងឆ្លើយតបការឆ្លងរាលដាលជាអន្តរជាតិ នៃជំងឺនៅតាមច្រកចេញចូល។ ថ្លែងនៅក្នុងសារពិសេសនេះដែរ សម្តេចតេជោ ហ៊ុន សែន នាយករដ្ឋមន្ត្រី បានអោយឯកឧត្តម ម៉ម ប៊ុនហេង រដ្ឋមន្ត្រីក្រសួងសុខាភិបាល និងឯកឧត្តម កើត រិទ្ធ រដ្ឋមន្ត្រីក្រសួងយុត្តិធម៌ សិក្សាធ្វើវិសោតនកម្មច្បាប់ឡើងវិញ ជុំវិញការពិន័យលើអ្នកបំពានវិធានការ កូវីដ-១៩ អោយបានធ្ងន់ធ្ងរជាងនេះ។ ការចង្អុលបង្ហាញនេះដែរបានធ្វើឡើងក្រោយមានពលករខ្មែរ ដែលត្រឡប់មកពីប្រទេសថៃ លួចឆ្លងដែនចូលមកកម្ពុជា ហើយជាន់មីនរបួសដាច់ជើង ខណៈដែលសម្តេចបានបញ្ជាក់ថា ប្រសិនបើមានអ្នកលួចឆ្លងដែនហើយផ្ទុកជំងឺនោះច្បាស់ជាមានភាពគ្រោះថ្នាក់ដល់ប្រជាពលរដ្ឋទូទាំងប្រទេស ដែលនេះវាមិនមែនជារឿងលេងសើចនោះទេ ព្រោះវាជារឿងអាយុជីវិតពលរដ្ឋទាំងមូលដែលយ់ើងត្រូវចាត់ការ។ គួរបញ្ជាក់ថា បុរសម្នាក់ដើរឆ្លងដែន ចេញពីប្រទេសថៃ ចូលមកកម្ពុជា ស្រាប់តែជួបនឹងគ្រោះចង្រៃ ជាន់ចំពីលើមីន ដែលកប់នៅក្នុងដី បណ្ដាលឲ្យផ្ទុះលាន់កក្រើកដី បង្កការភ្ញាក់ផ្អើលឡើង កាលពីវេលាម៉ោង៧ និង១០នាទីយប់ ថ្ងៃទី១៤ ខែកុម្ភៈ ឆ្នាំ២០២១ នៅត្រង់ព្រំដែនកម្ពុជា-ថៃ ស្ថិតនៅចំណុចព្រៃគប់ និងដើមកកោះ ជាយក្រុងប៉ោយប៉ែត ៕ | 2021-02-15T10:39:57+07:00 | kbnnews.com | https://kbn.news/archives/206761 |
4167444e-26ee-42c6-ba98-aab3b364d9d4 | បុរសម្នាក់គេចពីការធ្វើចត្ដាឡីស័ក ដើរឆ្លងដែនជាន់មីន ផ្ទុះលាន់កក្រើកដី | ខេត្តបន្ទាយមានជ័យ៖ បុរសម្នាក់ដើរឆ្លងដែន ចេញពីប្រទេសថៃ ចូលមកកម្ពុជា ស្រាប់តែជួបនឹងគ្រោះចង្រៃ ជាន់ចំពីលើមីន ដែលកប់នៅក្នុងដី បណ្ដាលឲ្យផ្ទុះលាន់កក្រើកដី បង្កការភ្ញាក់ផ្អើលឡើង កាលពីវេលាម៉ោង៧ និង១០នាទីយប់ ថ្ងៃទី១៤ ខែកុម្ភៈ ឆ្នាំ២០២១ នៅត្រង់ព្រំដែនកម្ពុជា-ថៃ ស្ថិតនៅចំណុចព្រៃគប់ និងដើមកកោះ ជាយក្រុងប៉ោយប៉ែត។ ប្រភពព័ត៌មានពីកន្លែងកើតហេតុ បានឲ្យដឹងថា មុនពេលកើតហេតុ ជនរងគ្រោះបានលួចឆ្លងដែន ចេញពីប្រទេសថៃ ចូលមកក្នុងប្រទេសកម្ពុជាវិញ ដើរកាត់តាមតំបន់ព្រៃភ្នំ ជាយក្រុងប៉ោយប៉ែត ខេត្តបន្ទាយមានជ័យ ដើម្បីគេចចេញពីការធ្វើចត្តាឡីស័ក។ លុះពេលគាត់ដើរមកដល់ចំណុចកើតហេតុ ក៏ជួបនឹងគ្រោះថ្នាក់បែបនេះតែម្ដងទៅ។ សមត្ថកិច្ចបានអះអាងថា ពលករខ្មែរម្នាក់នេះ ឈ្មោះ យឿន រ៉ន អាយុ៣២ឆ្នាំ ជាប្រជាជនរស់នៅភូមិព្រៃគុក សង្កាត់ផ្សារកណ្ដាល ក្រុងប៉ោយប៉ែត។ គេបានលួចឆ្លងដែន ចេញពីប្រទេសថៃចូលមកកម្ពុជា នៅក្នុងភូមិសាស្ត្រអូរលៀង ភូមិព្រៃគប់ សង្កាត់ផ្សារកណ្តាល ក្រុងប៉ោយប៉ែត ខេត្តបន្ទាយមានជ័យ។ លុះពេលគេធ្វើដំណើរមកដល់ចំណុចខាងលើ ក៏ជាន់មីនបណ្តាលឱ្យដាច់ជើងខាងស្តាំ។ អាជ្ញាធរ បានបញ្ជាក់ថា តំបន់ដែលពលករខាងលើឆ្លងដែននេះ ជាតំបន់គ្រោះថ្នាក់ ព្រោះមានមីន និងគ្រាប់មិនទាន់ផ្ទុះ ដែលបានបន្សល់ទុក តាំងពីសម័យសង្គ្រាម ហើយមិនទាន់បានបោសសម្អាតអស់នៅឡើយ។ ក្រោយពេលកើតហេតុ ជនរងគ្រោះត្រូវកម្លាំនគរបាលវរការពារព្រំដែនគោកលេខ៩១១ ដឹកបញ្ជូនទៅសង្រ្គោះ នៅក្នុងមន្ទីពេទ្យបង្អែកប៉ោយប៉ែត ខេត្តបន្ទាយមានជ័យ៕ | 2021-02-15T09:43:31+07:00 | kbnnews.com | https://kbn.news/archives/206746 |
a45cef00-cbc1-4aa7-89d6-6f6a45f7a15a | ប្រទេស៣នៅអាស៊ានមិនមានករណីឆ្លងថ្មី ខណៈប្រទេស៧ផ្សេងទៀត ឆ្លងជាង១ម៉ឺននាក់ | បរទេស៖ ក្នុងរយៈពេល២៤ម៉ោងកន្លងមកនេះ មានប្រទេសចំនួ៣ នៅក្នុងតំបន់អាស៊ាន មិនមានករណីឆ្លងថ្មី នៃកូវីដ១៩ ប៉ុន្ដែប្រទេសចំនួន៧ផ្សេងទៀត នៅក្នុងតំបន់នេះ មានករណីឆ្លងជាង១ម៉ឺននាក់។ បរទេស៖ បើតាមគេហទំព័រ Worldometer បានចេញផ្សាយ នៅវេលាម៉ោង៩ព្រឹក ថ្ងៃទី១៥ខែកុម្ភៈ ឆ្នាំ២០២១ ថា ក្នុងចំណោមប្រទេសទាំង១០ នៅតំបន់អាស៊ាន មានប្រទេសចំនួន៣ មិនមានករណីឆ្លងថ្មី រួមមាន កម្ពុជា ប៊្រុយណេ និងឡាវ។ ដោយឡែប្រទេសចំនួន៧ផ្សេងទៀត នៅក្នុងតំបន់នេះ មានករណីឆ្លងថ្មី នៃកូវីដ១៩ ចំនួន ១១ ៣៧៩នាក់ និងករណីស្លាបថ្មី ចំនួន២៦៣នាក់។ ប៉ុន្ដែបើគិតសរុបនៅក្នុងតំបន់អាស៊ាន មានអ្នកឆ្លងបន្ដកើនឡើងដល់ ២ ២៥៩ ៨២១នាក់ ស្លាប់ ៤៨ ៩៩៩នាក់ អ្នកព្យាបាលជាសះស្បើយ ១ ៩៦៥ ១១០នាក់ និងអ្នកកំពុងសម្រាកព្យាបាល ២៤៥ ៧១២ ហើយក្នុងនោះមានអ្នកឈឺធ្ងន់ ១ ០៦៩នាក់។ ឥណ្ឌូនេស៊ី ក្លាយជាប្រទេសមានអ្នកឆ្លងជំងឺកូវីដច្រើនជាងគេបំផុត នៅក្នុងតំបន់អាស៊ាន។ ប្រទេសនេះមានអ្នកឆ្លងសរុប ចំនួន ១ ២១៧ ៤៦៨នាក់ (ឆ្លងថ្មី ៦ ៧៦៥នាក់) ស្លាប់ ៣៣ ១៨៣នាក់ (ករណីស្លាប់ថ្មី២៤៧នាក់) អ្នកព្យាបាលជាសះស្បើយ ១ ០២៥ ២៧៣នាក់ និងអ្នកកំពុងសម្រាកព្យាបាល ១៥៩ ០១២នាក់។ ហ្វីលីពីន មានអ្នកឆ្លងសរុប ៥៤៩ ១៧៦នាក់ (ឆ្លងថ្មី ១ ៩២១នាក់) ស្លាប់ ១១ ៥១៥នាក់ អ្នកព្យាបាលជាសះស្បើយ ៥១១ ៧៤៣នាក់ និងអ្នកកំពុងសម្រាកព្យាបាល ២៥ ៩១៨នាក់ ហើយក្នុងនោះមានអ្នកឈឺធ្ងន់ ៨០៧នាក់។ ម៉ាឡេស៊ី មានអ្នកឆ្លងសរុប ២៦៤ ២៦៩នាក់ (ឆ្លងថ្មី ២ ៤៦៤នាក់) ស្លាប់ ៩៦៥នាក់(ស្លាប់ថ្មី៧នាក់) អ្នកព្យាបាលជាសះស្បើយ ២១៣ ៨១៤នាក់ និងអ្នកកំពុងសម្រាកព្យាបាល ចំនួន ៤៩ ៤៩០នាក់ ហើយក្នុងនោះមានអ្នកឈឺធ្ងន់ ២៦០នាក់។ មីយ៉ាន់ម៉ា (ភូមា) មានអ្នកឆ្លងសរុប ១៤១ ៦០១នាក់(ឆ្លងថ្មី១៦នាក់) ស្លាប់ ៣ ១៨៩នាក់ (ករណីស្លាប់ថ្មីម្នាក់) អ្នកព្យាបាលជាសះស្បើយ ១៣០ ៣៣១នាក់ និងអ្នកកំពុងសម្រាកព្យាបាល ៨ ០៨១នាក់។ សិង្ហបុរី មានអ្នកឆ្លងសរុប ចំនួន៥៩ ៨០០នាក់ (ឆ្លងថ្មី១៤នាក់) ស្លាប់២៩នាក់ អ្នកព្យាបាលជាសះស្បើយ ៥៩ ៦២១នាក់ និងអ្នកកំពុងសម្រាកព្យាបាល ចំនួន១៥០នាក់ ហើយក្នុងនោះមានអ្នកឈឺធ្ងន់ម្នាក់ផងដែរ។ ថៃមានអ្នកឆ្លងសរុប ២៤ ៥៧១នាក់ ស្លាប់៨០នាក់ អ្នកព្យាបាលជាសះស្បើយ ២២ ១១១នាក់ និងអ្នកកំពុងសម្រាកព្យាបាល ២ ៣៨០នាក់ ហើយក្នុងនោះមានអ្នកឈឺធ្ងន់ម្នាក់ផងដែរ។ វៀតណាម មានអ្នកឆ្លងសរុប ២ ២២៨នាក់ (ឆ្លងថ្មី៣៣នាក់) ស្លាប់៣៥នាក់ អ្នកព្យាបាលជាសះស្បើយ ១ ៥៣២នាក់ និងអ្នកកំពុងសម្រាកព្យាបាល ៦៦១នាក់។ កម្ពុជា មានអ្នកឆ្លងសរុប ៤៧៩នាក់ (មិនមានករណីឆ្លងថ្មី និងមិនមានករណីស្លាប់) ប៉ុន្ដែនៅកម្ពុជា មានអ្នកព្យាបាលជាសះស្បើយ ៤៦៩នាក់ និងអ្នកជំងឺចំនួន១០នាក់ កំពុងសម្រាកព្យាបាល។ ប្រ៊ុយណេ មានអ្នកឆ្លងសរុប ១៨៤នាក់ (មិនមានករណីឆ្លងថ្មី) ស្លាប់៣នាក់ (មិនមានករណីស្លាប់ថ្មី) អ្នកព្យាបាលជាសះស្បើយ ១៧៥នាក់ និងអ្នកជំងឺ៦នាក់កំពុងសម្រាកព្យាបាល។ ឡាវមានអ្នកឆ្លងសរុប៤៥នាក់ (មិនមានករណីឆ្លងថ្មី និងមិនមានករណីស្លាប់) អ្នកព្យាបាលជាសះស្បើយ ៤១នាក់ និងអ្នកជំងឺចំនួន៤នាក់កំពុងសម្រាកព្យាបាល៕ | 2021-02-15T09:15:26+07:00 | kbnnews.com | https://kbn.news/archives/206703 |
68c5a489-5dcb-4d4e-9f68-7d72775e7271 | នេះហើយជីវិតពលករខ្មែរ ! លួចឆ្លងដែនមកពីថៃ ជាន់មីនផ្ទុះដាច់ជើង… | ពលករខ្មែរម្នាក់ បានលួចឆ្លងដែនពីប្រទេសថៃ ចូលមកកម្ពុជា តាមតំបន់ព្រៃភ្នំ ជាយក្រុងប៉ោយប៉ែត ដើម្បីគេចចេញពីការធ្វើចត្តាឡីស័ក តែអកុសល បានជាន់មីន បណ្តាលឲ្យផ្ទុះរងរបួសធ្ងន់ដាច់ជើង កាលពីវេលាម៉ោង៧ និង១០នាទីយប់ ថ្ងៃទី១៤ ខែកុម្ភៈ ឆ្នាំ២០២១។ សមត្ថកិច្ច បានឲ្យដឹងថា ពលករខ្មែរដែលជាន់គ្រាប់មីនផ្ទុះដាច់ជើងនេះ មានឈ្មោះ យឿន រ៉ន អាយុ៣២ឆ្នាំ មានលំនៅក្នុងភូមិព្រៃគុក សង្កាត់ផ្សារកណ្ដាល ក្រុងប៉ោយប៉ែត។ ពលកររងគ្រោះរូបនេះ បានលួចឆ្លងដែនពីប្រទេសថៃចូលកម្ពុជា នៅក្នុងភូមិសាស្ត្រអូរលៀង ភូមិព្រៃគប់ សង្កាត់ផ្សារកណ្តាល ក្រុងប៉ោយប៉ែត ខេត្តបន្ទាយមានជ័យ ដោយបានជាន់មីនបណ្តាលឱ្យដាច់ជើងខាងស្តាំរបួសធ្ងន់ ត្រូវអាជ្ញាធរបញ្ជូនទៅសង្គ្រោះនៅមន្ទីរពេទ្យក្រុងប៉ោយប៉ែត៕ | 2021-02-15T08:45:11+07:00 | kbnnews.com | https://kbn.news/archives/206691 |
713220b4-af44-459d-8d29-13f9772224ee | ប្រសើរខ្លាំងណាស់! ប៉ុន្មានថ្ងៃជាប់ៗគ្នា នៅកម្ពុជា មិនមានករណីឆ្លងកូវីដ | រាជធានីភ្នំពេញ៖ ក្រសួងសុខាភិបាល បានចេញសេចក្តីប្រកាសព័ត៌មាន នៅព្រឹក ថ្ងៃទី១៥ ខែកុម្ភៈ ឆ្នាំ២០២១ ថា ថ្ងៃនេះ នៅកម្ពុជារកមិនឃើញមានអ្នកឆ្លងជំងឺកូវីដ១៩ថ្មី ហើយក៏មិនមានអ្នកត្រូវព្យាបាលជាសះស្បើយនោះដែរ។ បើតាមសេចក្ដីប្រកាសរបស់ក្រសួងសុខាភិបាល បានបញ្ជាក់ថា ក្នុងរយៈពេល៣ថ្ងៃជាប់ៗគ្នាកន្លងមកនេះ នៅកម្ពុជាមិនករណីឆ្លងថ្មី នៃជំងឺកូវីដ១៩នោះឡើយ។ បើគិតត្រឹមម៉ោង៧ព្រឹក ថ្ងៃទី១៥ ខែកុម្ភៈ ឆ្នាំ២០២១ នៅកម្ពុជាមានអ្នកឆ្លងជំងឺកូវីដ១៩ សរុប៤៧៩នាក់។ ក្នុងចំណោមអ្នកជំងឺទាំងនោះ មានអ្នកព្យាបាលជាសះស្បើយ ចំនួន ៤៦៩នាក់ ហើយអ្នកជំងឺ១០នាក់ផ្សេងទៀត កំពុងសម្រាកព្យាបាល នៅក្នុងមន្ទីរពេទ្យរបស់រដ្ឋ៕ សូមអានខ្លឹមសារ នៃសេចក្ដីប្រកាសព័ត៌មានរបស់ក្រសួងសុខាភិបាល ដូចខាងក្រោម៖ | 2021-02-15T08:32:40+07:00 | kbnnews.com | https://kbn.news/archives/206699 |
7d5e5684-326b-4629-b9ed-950e7501bb5d | អធិការស្រុកកំរៀងត្រូវព្យួរតួនាទី ក្រោយផ្ទុះករណីពលករឆ្លងដែនមិនធ្វើចត្តាឡីស័ក | អធិការនគរបាលស្រុកកំរៀង ខេត្តបាត់ដំបង ត្រូវបានព្យួរតួនាទីជាបណ្ដោះអាសន្ន ខណៈកំពុងស្ថិតក្រោមការស៊ើបអង្កេតសង្ស័យអំពីការពាក់ព័ន្ធបណ្ដោយឱ្យមានការដោះលែងអ្នកនាំមនុស្សឆ្លងព្រំដែនចូលមកកម្ពុជា ដោយមិនធ្វើចត្តាឡីស័ក ឬដាក់ឲ្យនៅដាច់ដោយ ឡែកបង្ការការឆ្លងជំងឺកូវីដ១៩។ លោកវរៈសេនីយ៍ឯក គឹម ពន្លក អធិការនគរបាលស្រុកកំរៀង ដែលគ្រប់គ្រងភូមិសាស្ត្រច្រកព្រំដែនអន្តរជាតិដូង-បានឡែម ត្រូវបានលោកឧត្តមសេនីយ៍ទោ សាត គឹមសាន ស្នងការនគរបាលខេត្តបាត់ដំបង ចេញលិខិតឱ្យផ្អាកការងារបណ្ដោះអាសន្ន។ លិខិតចុះថ្ងៃទី ១៥ ខែកុម្ភៈ ដែលវីអូអេទទួលបាន បានបញ្ជាក់ថា មូលហេតុនៃការព្យួរការងាររបស់លោកវរសេនីយ៍ឯក គឹម ពន្លក គឺដោយសារ «អនុវត្តការងារខុសនីតិវិធី»។ ការផ្អាកតួនាទីលោកអធិការនគរបាលស្រុកនេះ ធ្វើឡើងក្រោយលោកនាយករដ្ឋមន្ត្រី ហ៊ុន សែន បានចេញសារសំឡេងនៅព្រឹកថ្ងៃច័ន្ទនេះ បញ្ជាឱ្យមានការស៊ើបអង្កេតនិងបង្ក្រាបករណីនាំមនុស្សឆ្លងព្រំដែនពីថៃចូលកម្ពុជា ដោយរំលងចត្តាឡីស័ក។ លោកថ្លែងថា៖ «ដូចជាយប់មិញខ្ញុំបានបញ្ជាទៅកាន់ខេត្តបាត់ដំបង និងអគ្គស្នងការនគរបាលជាតិ អំពីការចាប់បានពួកអ្នកនាំផ្លូវហើយ បែរជាដោះលែងទៅវិញ ដែលអាចនាំទៅដល់ការដកឋានន្តរស័ក្តិ ឬបណ្ដេញចេញពីជួរតែម្ដងនូវមន្ត្រីនគរបាលណា ដែលអនុវត្តខុសឆ្គង»។ ក្នុងសារសំឡេងដដែល លោក ហ៊ុន សែន ក៏បានលើកឡើងថា ការសម្ភាសជាមួយអ្នកដែលបានគេចរួចពីចត្តាឡីស័កតាមព្រំដែន បានរំលេចនូវករណីនៅច្រកឡែម ដែលលោកថា មានអ្នកជូនដំណើរឆ្លងកាត់តំបន់ដែលមានកម្លាំង និងតម្រូវឱ្យយកប្រាក់មួយចំនួន។ នាយឧត្តមសេនីយ៍ ប៉ែន វិបុល អគ្គស្នងការរងនគរបាលជាតិ ដែលទទួលផែនបុគ្គលិក បានប្រាប់វីអូអេថា លោកវរសេនីយ៍ឯក គឹម ពន្លក កំពុងត្រូវបានស្រាវជ្រាវអំពីករណីរំលងការធ្វើចត្តាឡីស័ករបស់ពលរដ្ឋពីប្រទេសថៃ។ «ឥឡូវក្រុមការងារកំពុងស្រាវជ្រាវដែលយើងឱ្យស្នងការ (ខេត្តបាត់ដំបង) គេធ្វើលិខិតផ្អាកបណ្ដោះអាសន្នសិន»។ នាយឧត្តមសេនីយ៍ ឆៃ ស៊ីណារិទ្ធ អគ្គស្នងការរងនគរបាលជាតិមួយរូបទៀត បានបញ្ជាក់ប្រាប់វីអូអេនៅរសៀលថ្ងៃច័ន្ទនេះដែរថា លោកកំពុងដឹកនាំក្រុមស្រាវជ្រាវនេះ ធ្វើដំណើរទៅខេត្តបាត់ដំបងដើម្បីពិនិត្យរកការពិត តែលោកសុំមិនធ្វើអត្ថាធិប្បាយអ្វីបន្ថែមនោះទេ។ នៅពេលត្រូវបានទាក់ទងដោយវីអូអេនៅរសៀលថ្ងៃច័ន្ទនេះ លោកវរសេនីយ៍ឯក គឹម ពន្លក អធិការនគរបាលស្រុកកំរៀង ដែលត្រូវបានព្យួរការងារបណ្តោះអាសន្ននេះ បានលើកឡើងថា លោកកំពុងស្ថិតនៅក្រុងបាត់ដំបង ដើម្បីដោះស្រាយបញ្ហាខាងលើ។ «បង បង អធ្យាស្រ័យបង អ៊ីចេះ ដោយសារខ្ញុំកំពុងតែនៅខេត្ត ខ្ញុំសុំបន្ដិច ដោយសារតែកំពុងរវល់ការងារនេះ។ អត់មានអីទេ បង អត់មានអីប្លែកទេ អត់មានអីទេ។ ... អត់អីទេ បង មិនមានបញ្ហាអ្វីកើតឡើងទេ»។ លោក យិន ម៉េងលី អ្នកសម្របសម្រួលរបស់សមាគមសិទ្ធិមនុស្សអាដហុកប្រចាំខេត្តបាត់ដំបង មានប្រសាសន៍ថា គួរមានការពន្យល់ផ្សព្វផ្សាយបញ្ជ្រាបដល់ពលករចំណាកស្រុកអំពីសារៈសំខាន់នៃការធ្វើចត្តាឡីស័ក ដើម្បីចូលរួមបន្ថយនិងបង្ក្រាបករណីនាំគ្នាឆ្លងដែនក្រៅផ្លូវការ។ មន្ត្រីអង្គការសង្គមស៊ីវិលរូបនេះប្រាប់វីអូអេថា ពលរដ្ឋដែលត្រឡប់មកពីប្រទេសថៃមួយចំនួនក៏មានផលវិបាកផ្នែកជីវភាពហើយមិនចង់ធ្វើចត្តាឡីស័ករយៈពេលយូរនោះទេ។ «តែនៅពេលដែលយើងពន្យល់នូវផលលំបាកដែលគាត់គេចវេះ មិនព្រមធ្វើចត្តាឡីស័ក។ ពេលខ្លះគាត់អត់យល់ គាត់គិតថាការធ្វើចត្តាឡីស័កទៅជាមានការរើសអើងគាត់អីចឹងទៅ។ នៅពេលយើងពន្យល់គាត់ឱ្យយល់អំពីគោលបំណងនៃការធ្វើចត្តាឡីស័កហ្នឹង គាត់អាចចូលរួមបាន»។ ចាប់តាំងពីថ្ងៃទី ២០ ខែធ្នូ ឆ្នាំ ២០២០ មកត្រឹមព្រឹកថ្ងៃទី ១៥ ខែកុម្ភៈនេះ អាជ្ញាធរកម្ពុជាបានរកឃើញករណីវិជ្ជមានកូវីដ១៩ លើពលករកម្ពុជាចំនួន ៨៩ នាក់ ដែលឆ្លងពីប្រទេសថៃដែលប្រឈមការឆ្លងសហគមន៍ទ្រង់ទ្រាយធំ។ លោក ហ៊ុន សែន នៅថ្ងៃច័ន្ទនេះ ក៏បានបញ្ជាឱ្យមានការពិន័យដាក់ទោសទណ្ឌខ្លាំងជាងមុនលើអ្នកគេចពីការធ្វើចត្តាឡីស័កផងដែរ៕ | 2021-02-15T07:00:00+07:00 | khmer.voanews.com | https://khmer.voanews.com/a/district-police-chief-suspended-after-hun-sen-outrage-over-quarantine-evasion/5778714.html |
8a297edc-9e67-4492-83c0-8f08360fb6a0 | ការឆ្លងកូវីដ១៩ថ្មីនៅអាមេរិកធ្លាក់ចុះ ខណៈអ្នកវិទ្យាសាស្ត្រអង់គ្លេសគ្រោងបង្កើតវ៉ាក់សាំងជំងឺកូវីដទូទៅមួយ | ចំនួនករណីឆ្លងកូវីដ១៩ថ្មីនៅក្នុងសហរដ្ឋអាមេរិក បានធ្លាក់ចុះនៅក្រោម១០០.០០០ករណីក្នុងមួយថ្ងៃនៅពេលថ្មីៗនេះ ក៏ប៉ុន្តែមន្ត្រីសុខាភិបាលម្នាក់បានព្រមានកាលពីថ្ងៃអាទិត្យថា គេនៅមិនទាន់អាចគ្រប់គ្រងស្ថានភាពការរាតត្បាតនេះបាននៅឡើយទេ។ សហរដ្ឋអាមេរិកដែលមានការស្លាប់និងការឆ្លងច្រើនជាងប្រទេសផ្សេងៗទៀត បានរកឃើញការឆ្លងជាង២សែនករណីក្នុងមួយថ្ងៃនៅក្នុងខែធ្នូឆ្នាំមុន ហើយតួលេខនេះបានកើនឡើងដល់ប្រហែល២៥០.០០០ករណីក្នុងមួយថ្ងៃនៅខែមករា។ នេះបើយោងតាមទិន្នន័យពីសាកលវិទ្យាល័យ Johns Hopkins។ ក៏ប៉ុន្តែ កាលពីថ្ងៃសុក្រនិងថ្ងៃសៅរ៍សប្តាហ៍មុន ចំនួនឆ្លងថ្មីបានធ្លាក់មកនៅក្រោម១០០.០០០ករណីក្នុងមួយថ្ងៃ។ យ៉ាងណាក៏ដោយ អ្នកស្រីវេជ្ជបណ្ឌិត Rochelle Walensky នាយកនៃមជ្ឈមណ្ឌលប្រយុទ្ធនឹងជំងឺឆ្លង CDC របស់អាមេរិក បាននិយាយថា ជំងឺកូវីដ១៩វិវត្តថ្មីដែលត្រូវបានរកឃើញនៅក្នុងប្រទេសផ្សេងទៀត និងនៅក្នុងសហរដ្ឋអាមេរិក ទំនងនាំឱ្យករណីឆ្លងនិងស្លាប់កាន់តែច្រើនឡើង។ ក្នុងរឿងដោយឡែកមួយទៀត កាសែត The Telegraph បានរាយការណ៍ថា ក្រុមអ្នកវិទ្យាសាស្ត្រចក្រភពអង់គ្លេស កំពុងស្រាវជ្រាវបង្កើតវ៉ាក់សាំងទូទៅមួយដែលនឹងប្រយុទ្ធប្រឆាំងនឹងវីរុសកូរ៉ូណាវិវត្តថ្មីទាំងអស់ ហើយវ៉ាក់សាំងនេះ អាចមានក្នុងរយៈពេលមួយឆ្នាំទៀត។ កាសែតអង់គ្លេសនេះ បានរាយការណ៍ថា អ្នកវិទ្យាសាស្ត្រនៃសាកលវិទ្យាល័យ Nottingham ដែលកំពុងធ្វើការលើវ៉ាក់សាំងនោះ បានផ្តោតលើស្នូលនៃវីរុសនោះ ដែលកន្លងមកវ៉ាក់សាំងផ្សេងមិនផ្តោតលើ។ ត្រឹមព្រឹកថ្ងៃអាទិត្យមានការឆ្លងជំងឺកូវីដ១៩ទូទាំងសាកលលោកជាង១០៨,៥លានករណី។ សហរដ្ឋអាមេរិកមានការឆ្លងច្រើនជាងគេគឺ២៧,៥លានករណី បន្ទាប់មកឥណ្ឌាមាន១០,៩លានករណី និងប្រេស៊ីល៩,៨លានករណី៕ | 2021-02-15T07:00:00+07:00 | khmer.voanews.com | https://khmer.voanews.com/a/new-covid-cases-falling-in-us/5778745.html |
62c5dc14-001b-4578-9cab-9cf37d23b531 | វៀតណាម បន្តរកឃើញករណីឆ្លងថ្មី នៃជំងឺកូវីដ-១៩ ក្នុងស្រុកចំនួន «៣៣ករណី»ទៀត នៅថ្ងៃអាទិត្យនេះ | ក្រសួងសុខាភិបាលវៀតណាមនៅថ្ងៃអាទិត្យ ទី១៤ ខែកុម្ភៈ ឆ្នាំ២០២១នេះ បានប្រកាសរកឃើញករណីឆ្លង COVID-19 ក្នុងស្រុកថ្មីៗចំនួន ៣៣ករណីបន្ថែមទៀត។ នេះបើតាមការចេញផ្សាយ ដោយសារព័ត៌មានចិនស៉ីនហួរ។ បើតាមក្រសួងសុខាភិបាលវៀតណាម ក្នុងចំណោមករណីឆ្លងថ្មីៗខាងលើ មាន ៣១ករណី ត្រូវបានរាយការណ៍ចេញពីខេត្ត Hai Duong ភាគខាងជើងប្រទេស ជាទីដែលវីរុសកូរ៉ូណា (COVID-19) បានឆ្លងរាលដាលខ្លាំងបំផុត សម្រាប់រលកថ្មីនៅប្រទេសវៀតណាម។ គួរបញ្ជាក់ថា រហូតមកទល់ពេលនេះ ប្រទេសវៀតណាមបានកត់ត្រាករណីឆ្លង COVID-19 សរុបនៅទូទាំងប្រទេស ២,២២៨ករណី ក្នុងនោះមានអ្នកស្លាប់ ៣៥នាក់ និងអ្នកជាសះស្បើយ ១,៥៣៤នាក់៕ | 2021-02-15T04:42:00+07:00 | freshnewsasia.com | https://m.freshnewsasia.com/index.php/en/internationalnews/186964-2021-02-14-14-42-47.html |
436ec3c9-4c2a-4c88-9b04-7b6fbf5604dd | ចក្រភពអង់គ្លេស និយាយថា ខ្លួនក៏មានក្តីបារម្ភខ្លាំងដូចភាគីសហរដ្ឋអាមេរិកដែរ ជុំវិញបេសកកម្មរកប្រភពដើមនៃជំងឺកូវីដ-១៩ របស់ WHO | រដ្ឋមន្រ្តីក្រសួងការបរទេសអង់គ្លេស លោក Dominic Raab បាននិយាយនៅថ្ងៃអាទិត្យ ទី ១៤ ខែកុម្ភៈនេះថា អង់គ្លេសសូមចូលរួមក្តីបារម្ភជាមួយសហរដ្ឋអាមេរិក ជុំវិញមធ្យោបាយ និងតម្លាភាពនៃលទ្ធផលស៊ើបអង្កេត របស់ក្រុមអ្នកស៊ើបអង្កេតស្វែងរកប្រភពដើម COVID-19 របស់អង្គការសហប្រជាជាតិ នៅប្រទេសចិន។ នេះបើយោងតាមការចេញផ្សាយដោយ សារព័ត៌មាន CNA។ នៅក្នុងសេចក្ដីថ្លែងការណ៍ ចេញផ្សាយកាលពីថ្ងៃសៅរ៍ម្សិលមិញ ទីប្រឹក្សាសន្តិសុខជាតិអាមេរិក លោក Jake Sullivan បាននិយាយថា សហរដ្ឋអាមេរិក ពិតជាព្រួយបារម្ភជាខ្លាំង ពីមធ្យោបាយស៊ើបអង្កេតរកប្រភពដើម COVID-19 និងការប្រមូលព័ត៌មាន ហើយដើម្បីយល់កាន់តែច្បាស់ពីជំងឺដ៏កាចសាហាវមួយនេះ ព្រមទាំងត្រៀមខ្លួនសម្រាប់ជំងឺឆ្លង ដទៃទៀត ចិន គួរតែបញ្ចេញទិន្នន័យទាំងឡាយរបស់ខ្លួន ចាប់តាំងពីការឆ្លងរាតត្បាតដំបូង។ នៅពេលត្រូវបានសួរអំពីប្រតិកម្មរបស់ទីប្រឹក្សាសន្តិសុខជាតិអាមេរិកខាងលើ លោក Raab បានប្រាប់ ទូរទស្សន៍ BBC ថា«យើងសូមចូលរួមក្តីបារម្ភនេះ...ដូច្នេះយើងជំរុញឲ្យមានការស៊ើបអង្កេតមួយ ដែលពេញលេញដើម្បីទទួលបាននូវទិន្នន័យទាំងអស់ ដែលមនុស្សភាគច្រើនចង់ដឹងអំពីការផ្ទុះរីករាលដាលជំងឺឆ្លងនេះ»។ គួរបញ្ជាក់ថា អង្គការសុខភាពពិភពលោក (WHO) បានប្រកាសថា របាយការណ៍សង្ខេប និងរបាយការណ៍ពេញលេញ អំពីដំណើរទស្សនកិច្ចស្វែងរក ប្រភពនៃវីរុសកូរ៉ូណាថ្មី (COVID-19) នឹងត្រូវបញ្ចេញនៅក្នុងពេលឆាប់ៗ។ នៅក្នុងការសន្និដ្ឋានបឋមរបស់ពួកគេ COVID-19 គឺមានប្រភពមកពីសត្វ ឆ្លងទៅមនុស្ស ពោលគឺទំនងជាមិនមែនលេចធ្លាយ ចេញពីមន្ទីរពិសោធន៍មួយ ក្នុងទីក្រុងវូហាន ដូចដែលអតីតរដ្ឋបាលលោក ដូណាល់ ត្រាំ ធ្លាប់លើកឡើងនោះទេ៕ | 2021-02-15T03:09:00+07:00 | freshnewsasia.com | https://m.freshnewsasia.com/index.php/en/internationalnews/186960-2021-02-14-13-09-13.html |
75be2f1c-973f-4049-9ae8-30c537fa77fa | ថៃ បន្តរកឃើញករណីឆ្លងថ្មី នៃជំងឺកូវីដ-១៩ ចំនួន ១៦៦នាក់ទៀត នៅថ្ងៃអាទិត្យនេះ | មជ្ឈមណ្ឌលគ្រប់គ្រងជំងឺ COVID-19 របស់ប្រទេសថៃ (CCSA) នៅថ្ងៃអាទិត្យនេះ បានរាយការណ៍អំពីការរកឃើញករណីឆ្លងជំងឺ COVID-19 ថ្មីៗចំនួន ១៦៦ករណីបន្ថែមទៀត។ នេះបើតាមការចេញផ្សាយដោយ ទីភ្នាក់ងារសារព័ត៌មាន នៅយប់ថ្ងៃអាទិត្យ ទី១៤ ខែកុម្ភៈ ឆ្នាំ២០២១។ យោងតាមអាជ្ញាធរគ្រប់គ្រងស្ថានការណ៍ COVID-19 ក្នុងប្រទេសថៃបានឲ្យដឹងថា ក្នុងចំណោមករណីឆ្លងថ្មីៗខាងលើនេះមាន ១៣៨ករណីជាករណីឆ្លងក្នុងស្រុក ចំណែកឯ ២៨ករណីទៀតគឺជាករណីនាំចូល ត្រូវបានរកឃើញលើអ្នកដំណើរ ដែលបានវិលត្រលប់មកពីបរទេសវិញ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លង COVID-19 សរុបនៅទូទាំងប្រទេស ២៤,៥៧១ករណី ក្នុងនោះមានអ្នកស្លាប់ ៨០នាក់ និងអ្នកជាសះស្បើយ ២១,៩៣៥នាក់៕ | 2021-02-15T01:44:00+07:00 | freshnewsasia.com | https://m.freshnewsasia.com/index.php/en/internationalnews/186958-2021-02-14-11-44-19.html |
45c09875-d590-4f54-a46c-f81a646be325 | BREAKING: សហរដ្ឋអាមេរិក៖ មនុស្សជាង ៨ម៉ឺននាក់ទៀតឆ្លងកូវីដ-១៩ និងអ្នកជំងឺ ២,២៧២នាក់ស្លាប់ ក្នុងពេលតែ១ថ្ងៃ | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៨៦,២៧៥នាក់ទៀតបានឆ្លង COVID-19 ខណៈអ្នកជំងឺ ២,២៧២នាក់ទៀតបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអាទិត្យ ទី១៤ ខែកុម្ភៈ ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៨,១៩៦,៩៦៤ករណី ក្នុងនោះមានអ្នកស្លាប់សរុបចំនួន ៤៩៦,០៦៣នាក់ និងជាសះស្បើយឡើងសរុប ១៨,១៥៣,១២៦នាក់។ គួរបញ្ជាក់ថា ចំពោះមុខការឆ្លង និងស្លាប់យ៉ាងគំហុកដោយសារតែ COVID-19 សហរដ្ឋអាមេរិកក្រោមដឹកនាំរបស់លោកប្រធានាធិបតី ចូ បៃដិន បានជំរុញឲ្យបង្កើនការចាក់វ៉ាក់សាំងឲ្យដល់ ១.៥លានដូសក្នុង ១ថ្ងៃទៅដល់ពលរដ្ឋអាមេរិក ប្រសិនបើអាចទៅរួច។ បន្ថែមពីនេះលោក ចូ បៃដិន ក៏បានប្តេជ្ញាចាក់វ៉ាក់សាំង COVID-19 ឲ្យដល់ប្រជាជនអាមេរិកទាំងអស់ជាង ៣៣០លាននាក់ផងដែរ តាមរយៈការជំរុញចង្វាក់ផលិតកម្មនៃវ៉ាក់សាំង៕ | 2021-02-14T17:02:00+07:00 | freshnewsasia.com | https://m.freshnewsasia.com/index.php/en/internationalnews/186925-2021-02-14-03-02-30.html |
e07eb7d2-bccd-4718-8777-dcf421275b2d | ប្រទេសហ្គីណេ រកឃើញអ្នកស្លាប់ដោយសារ «ជំងឺអេបូឡា» លើកដំបូងបំផុត ចាប់តាំងពីឆ្នាំ២០១៦មក | មនុស្សយ៉ាងហោច ៤នាក់ បានស្លាប់ ដោយសារជំងឺអេបូឡា (Ebola) នៅក្នុងប្រទេសហ្គីណេ ដែលនេះជាករណីស្លាប់ នៃជំងឺដ៏កាចសាហាវនេះ ជាលើក ដំបូងបំផុត ក្នុងប្រទេសអាហ្វ្រិកខាងលិចមួយនេះ ចាប់តាំងពីឆ្នាំ២០១៦មក។ នេះបើតាមរដ្ឋមន្ត្រីសុខាភិបាលហ្គីណេ ដកស្រង់ចេញផ្សាយដោយទីភ្នាក់ងារព័ត៌មាន AFP នៅថ្ងៃអាទិត្យ ទី១៤ ខែកុម្ភៈ ឆ្នាំ២០២១។ ថ្លែងប្រាប់ទីភ្នាក់ងារព័ត៌មានបារាំង AFP រដ្ឋមន្ត្រីសុខាភិបាលហ្គីណេ លោក រ៉េមី ឡាម៉ាស់ (Remy Lamah) បាននិយាយថា លោកមានការព្រួយបារម្ភយ៉ាងខ្លាំង ក្រោយទទួលបានដំណឹងពីអ្នកស្លាប់ដោយសារអេបូឡា ចាប់តាំងពីជំងឺមួយនេះឆ្លងរាតត្បាតដំបូងពីឆ្នាំ២០១៣ ដល់ឆ្នាំ២០១៦ ដែលបានផ្ដាច់ជីវិតមនុស្ស ១១,៣០០នាក់ នៅទូទាំងតំបន់អាហ្រ្វិកខាងលិច។ គួរបញ្ជាក់ថា បើតាមក្រសួងសុខាភិបាលហ្គីណេ ក្នុងចំណោមអ្នកដែលស្លាប់ដោយជំងឺអេបូឡា ទាំង៤នាក់ខាងលើ មានម្នាក់គឺជាគិលានុដ្ឋាយិកាម្នាក់ ដែលបានធ្លាក់ខ្លួន ឈឺ និងស្លាប់ កាលពីចុងខែមករា កន្លងទៅ ហើយត្រូវបានបញ្ចុះកាលពីថ្ងៃទី០១ ខែកុម្ភៈកន្លងទៅនេះ។ ក៏ប៉ុន្តែ ក្រោយមកទៀត នៅក្នុងចំណោមអ្នកដែលបានចូលរួម ពិធីបញ្ចុះសព មាន ៣នាក់បានឆ្លង និងស្លាប់ដោយសារជំងឺអេបូឡា ខណៈ៤នាក់ទៀត កំពុងសម្រាកព្យាបាលក្នុងមន្ទីរពេទ្យ៕ | 2021-02-14T16:44:00+07:00 | freshnewsasia.com | https://m.freshnewsasia.com/index.php/en/internationalnews/186923-2021-02-14-02-44-03.html |
370628e6-1451-47f7-ab29-2160126426d5 | ពលរដ្ឋជិត ១ពាន់ ៥រយនាក់បានចាក់វ៉ាក់សាំងកូវីដ១៩ ក្នុងអំឡុងពេល ៣ថ្ងៃ | ប្រជាពលរដ្ឋ ១ ៤៩២នាក់ ក្នុងនោះស្ត្រី ៤៩៣នាក់ បានចាក់វ៉ាក់សាំងការពារជំងឺកូវីដ១៩ រួចហើយ ក្នុងអំឡុងពេល៣ថ្ងៃ ចាប់ពីថ្ងៃទី១០ ដល់១២ ខែកុម្ភៈ។ ចំនួននេះមិនរាប់បញ្ចូលកងកម្លាំងយោធានោះទេ។ អ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន កាលពីថ្ងៃទី១៣ កុម្ភៈ ឱ្យដឹងថា ក្នុងអំឡុងពេល៣ថ្ងៃនេះ មានពលរដ្ឋ ចំនួន ១ ៩៤៧នាក់ ក្នុងនោះស្ត្រីចំនួន ៧៤១នាក់ បានស្ម័គ្រចិត្តមកទទួលការចាក់វ៉ាក់សាំងនេះ។ ក៏ប៉ុន្តែគ្រូពេទ្យយល់ព្រមចាក់ឱ្យពលរដ្ឋ១ ៤៩២នាក់ និងមិនអនុញ្ញាតឱ្យពលរដ្ឋ ៤៥៥នាក់ ក្នុងនោះស្ត្រី ២៤៨នាក់ ទទួលបានការចាក់វ៉ាក់សាំងនោះទេ។ មុនយុទ្ធនាការចាក់វ៉ាក់សាំងនេះ ក្រសួងសុខាភិបាល បានណែនាំប្រជាពលរដ្ឋថា អ្នកដែលមិនអាចចាក់វ៉ាក់សាំងនេះបាន គឺស្ត្រីមានផ្ទៃពោះ ស្ត្រីបំបៅដោះកូន អ្នកមានអាឡែរហ្សី (Allergy) អ្នកចេញកន្ទាលត្រអាក អ្នកមានជំងឺឆ្កួតជ្រូក អ្នកមានជំងឺសរសៃប្រសាទ អ្នកមានជំងឺរលាកស្រោមខួរ និងអ្នកប្រើថ្នាំជាប្រចាំ ដែលប៉ះពាល់ដល់ប្រព័ន្ធការពារខ្លួន ឬមានភាពមិនប្រក្រតីនៃការធ្លាក់ឈាម ជាដើម។ កាលពីថ្ងៃទី៧ ខែកុម្ភៈ វ៉ាក់សាំងស៊ីណូហ្វាម (Sinopharm) របស់ចិន ចំនួន ៦សែនដូស បានដឹកមកដល់កម្ពុជា ក្នុងនោះ៣ សែនដូស សម្រាប់ចាក់ជូនកងទ័ព និង ៣សែនដូសទៀត សម្រាប់ប្រជាពលរដ្ឋស៊ីវិល។ ទោះបីជាវ៉ាក់សាំងនេះ នៅមិនទាន់ទទួលស្គាល់ដោយអង្គការសុខភាពពិភពលោកក៏ដោយ ក៏កម្ពុជា បានសម្រេចធ្វើយុទ្ធនាការចាក់ឱ្យពលរដ្ឋ ដែលមានអាយុចន្លោះពី ១៨ ដល់ ៥៩ឆ្នាំ។ លោកនាយករដ្ឋមន្ត្រី ហ៊ុន សែន អាយុ៦៨ឆ្នាំ និងមន្ត្រីគ្រាក់ៗជាច្រើនរូបទៀត មិនអាចចាក់វ៉ាក់សាំងនេះបានទេ ដោយសារលើសអាយុកំណត់។ ប៉ុន្តែកូនប្រុសលោក ហ៊ុន សែន ២នាក់ គឺលោក ហ៊ុន ម៉ាណែត និងលោក ហ៊ុន ម៉ានិត រួមទាំងកូនប្រសារប្រុសម្នាក់ទៀត ទទួលបានការចាក់វ៉ាក់សាំងនេះ។ ចំណែកលោក ហ៊ុន ម៉ានី និងលោក ឌី វិជ្ជា កូនប្រសារ មិនអាចចាក់បានទេ ដោយសារមានជំងឺផ្ដាសាយធំ និង អាឡែកហ្សី (Allergies) កាលពីថ្ងៃទី១០ កុម្ភៈ។ រហូតមកដល់ថ្ងៃសៅរ៍ ទី១៣ ខែកុម្ភៈ ក្រសួងសុខាភិបាលពុំបានរកឃើញអ្នកឆ្លងជំងឺកូវីដ-១៩ ករណីថ្មីទៀតទេ។ តួលេខសរុបនៅកម្ពុជា មានចំនួន ៤៧៩នាក់។ អ្នកជាសះស្បើយវិញ ៤៦៦នាក់ និង ១៣នាក់ កំពុងសម្រាកព្យាបាល៕ | 2021-02-14T16:05:00+07:00 | rfa.org | https://www.rfa.org/khmer/news/health/vaccinate-injection-covid-19-02142021040222.html |
ccda87e4-3c21-443e-b22a-5f7f4caa85e0 | កូរ៉េខាងត្បូង មានអ្នកឆ្លងជំងឺកូវីដ១៩ថ្មី ចំនួន៣៦២នាក់ | សេអ៊ូល៖ ទីភ្នាក់ងារព័ត៌មានចិនស៊ិនហួ បានចុះផ្សាយនៅថ្ងៃទី១៣ ខែកុម្ភៈ ឆ្នាំ២០២១ថា ប្រទេសកូរ៉េខាងត្បូង ត្រូវបានគេរាយការណ៍មកថា មានករណីថ្មីនៃជំងឺកូវីដ១៩ចំនួន៣៦២នាក់ គិតត្រឹមពាក់កណ្តាលយប់ថ្ងៃសុក្រ ធៀបនឹងអំឡុងពេល២៤ម៉ោងកន្លងទៅនេះ ដែលនាំឲ្យចំនួនអ្នកឆ្លងជំងឺសរុបកើនឡើងដល់៨៣.១៩៩នាក់ ។ ករណីឆ្លងជំងឺប្រចាំថ្ងៃ បានថយចុះ ពី៤០៣នាក់ នៅក្នុងថ្ងៃមុន ដែលតួលេខបានថយចុះក្នុងរយៈពេល០៤ថ្ងៃ ដែលមានចំនួនអ្នកឆ្លងជំងឺក្រោម៤០០នាក់ ។ ចំនួនអ្នកឆ្លងជំងឺមានលើសពី១០០នាក់ ចាប់តាំងពីថ្ងៃទី០៨ ខែវិច្ឆិកា ដោយសារមានការប្រមូលផ្តុំតូច នៅក្រុងសេអ៊ូល និងនៅបរិវេណខេត្ត Gyeonggi រួមទាំងករណីអ្នកនាំចូលផងដែរ ។ ក្នុងចំណោមអ្នកឆ្លងជំងឺថ្មី ១៣១នាក់ ជាអ្នករស់នៅក្រុងសេអ៊ូល និង៩៧នាក់ជាអ្នកស្រុករស់នៅក្នុងខេត្ត Gyeonggi ។ ១៧នាក់ករណី គឺជាអ្នកនាំចូលពីខាងក្រៅមកពីបរទេស ។ ដែលតួលេខកើនឡើងបូកបញ្ចូលគ្នា មានដល់ទៅ៦.៦៧៦នាក់ ។ អ្នកស្លាប់បន្ថែមទៀតមានចំនួន០៧នាក់ ត្រូវបានគេបញ្ជាក់ឲ្យដឹង ដែលនាំឲ្យចំនួនអ្នកស្លាប់ សរុបកើនឡើងដល់១.៥១៤នាក់ ។ សរុបអត្រានៃអ្នកស្លាប់នៅថេរ គឺ១,៨២ភាគរយ ។ សរុបមានអ្នកជំងឺបន្ថែមទៀតចំនួន២៩១នាក់ បានចាកចេញពីមន្ទីរពេទ្យ បន្ទាប់ពីបានជាសះស្បើយពីជំងឺទាំងស្រុង ដែលនាំឲ្យចំនួនអ្នកជាសះស្បើយបូកសរុប ទៅមានរហូតដល់៧៣.២២៧នាក់ ។ សរុបអត្រានៃអ្នកជាសះស្បើយពីជំងឺមានចំនួន៨៨,០១ភាគរយ ៕ប្រែសម្រួលដោយ៖ ម៉ៅ បុប្ផាមករា | 2021-02-14T15:30:00+07:00 | dap-news.com | https://dap-news.com/national/2021/02/14/119491/ |
fce7fce2-97ae-46b3-8483-d24c8dee89d7 | នាវាវែសស្ទឺដាម ចាកចេញ តែវ៉ាក់សាំងកូវីដ-១៩ ចូលមកដល់ កម្ពុជាដែលបានផ្តល់នូវ ក្តីស្រឡាញ់ យ៉ាងជ្រាលជ្រៅ ជូន សម្តេចតេជោ សែន | ថ្ងៃនេះ គឺជាថ្ងៃនៃក្តីស្រឡាញ់ ដែលក្រុមគ្រូពេទ្យ និងប្រជាជនកម្ពុជានៅទូទាំងប្រទេស សូមគោរពជូននូវសេចក្តីគោរពស្រឡាញ់ និងដឹងគុណយ៉ាងជ្រាលជ្រៅជាទីបំផុត ជូនចំពោះ សម្តេចតេជោនាយករដ្ឋមន្ត្រី និង សម្តេចកត្តិព្រឹទ្ធិបណ្ឌិត ដែលបានរំដោះប្រទេសជាតិ នាំមកនូវសុខសន្តិភាព ការបង្រួមបង្រួមជាតិ និងការអភិវឌ្ឍប្រទេសជាតិរីកចម្រើន ក្រោមគោលនយោបាយ “ឈ្នះ-ឈ្នះ” របស់ សម្តេចតេជោ។ លើសពីនេះ អ្វីដែលគួរឲ្យគោរព និងកោតសរសើរយ៉ាងក្រៃលែង ដោយខានមិនបាននោះ គឺភាពជាអ្នកដឹកនាំដ៏ខ្លាំង និងរឹងមាំរបស់ សម្តេចតេជោ សែន នៅក្នុងបរិបទនៃការទប់ស្កាត់ការរាតត្បាតជំងឺកូវីដ-១៩នៅកម្ពុជា បានដោយជោគជ័យ និងដែលរិតតែបង្ហាញពិភពលោកឱ្យឃើញកាន់តែច្បាស់ និងពិសេសទៀតដែរនោះ គឺការអនុញ្ញាតឱ្យនាវាវែសស្ទឺដាមចូលសំចតនៅកំពង់ផែខេត្តព្រះសីហនុនាថ្ងៃទី១៣ ខែកុម្ភ: ឆ្នាំ២០២០ ដែលការសម្រេចចិត្តប្រកបដោយទឹកចិត្តមនុស្សធ៌មនេះ រិតតែបានបង្ហាញពិភពលោកឲ្យបានស្គាល់កម្ពុជាកាន់តែច្បាស់ថែមទៀតថា “ប្រទេសកម្ពុជា ជាប្រទេសតូចតាច តែមានបេះដូងធំទូលាយ” ដែលតាមរយ:កាយវិការមនុស្សធ៌មនេះ កម្ពុជា ក៏បានផ្តោតការយកចិត្តទុកដាក់ខ្ពស់លើសិទ្ធិនៃការរស់រានមានជីវិតរបស់មនុស្ស ដោយមិនប្រកាន់ពូជសាសន៍ ព័ណសម្បុរ និងថែមទាំងហ៊ានប្រថុយប្រថានដើរឆ្លងកាត់នូវគ្រោះហានិភ័យធំធេងនៃការចម្លង វីរុសកូវីដ-១៩ មកក្នុងប្រទេសរបស់ខ្លួន ប្រសិនបើនៅពេលនោះ មិនមានការគ្រប់គ្រងត្រួតពិនិត្យសុខភាពអ្នកដំណើរទាំងអស់នៅលើនាវាខ្នាតយក្សនេះ បានត្រឹមត្រូវទេនោះ។ ក្រោមការយកចិត្តទុកដាក់ខ្ពស់បំផុតពី សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ការរំដោះអ្នកដំណើរ និងអ្នកបម្រើការជាងពីរពាន់នាក់ ដែលមានជាតិសាសន៍ចម្រុះជាច្រើននៅលើនាវាវែសស្ទឺដាមនេះ ឲ្យបានរួចចាកផុតពីគ្រោះមរណ:នៅកណ្តាលជលសារដ៏ល្វឹងល្វើយ ដោយបានអនុញ្ញាតឲ្យនាវាវែសស្ទឺដាម បានចូលចតនៅកំពង់ផែខេត្តព្រះសីហនុ មួយឆ្នាំកន្លងមកនេះ គឺពិតជាទង្វើដ៏អស្ចារ្យមួយ ដែលគួរឱ្យមានការកត់ត្រាទុកក្នុងប្រវត្តិសាស្ត្រកម្ពុជា និងជាកាយវិកាយមនុស្សធ៌ម និងការគោរពសិទ្ធិរស់រានមានជីវិតរបស់មនុស្សដ៏ពិតប្រាកដរបស់កម្ពុជា ហើយក៏បានផ្តល់ឱកាសឲ្យអ្នកដំណើរ និងអ្នកបម្រើការនៅលើនាវានោះទាំងអស់ បានវិលត្រឡប់ទៅកាន់ផ្ទះសម្បែងនៅតាមប្រទេសដែលខ្លួនរស់នៅរៀងៗខ្លួន ប្រកបដោយសុខសុវត្ថិភាព និងមិនមានការឆ្លងវីរុសកូវីដ-១៩ ឡើយ។ កាយវិការបែបនេះ គឺកម្រមានណាស់នៅលើលោកយើងនេះ នៅពេលដែលបុគ្គលគ្រប់រូប និងប្រទេសមួយចំនួនក្នុងតំបន់ និងលើសាកលលោក កំពុងតែមានការភ័យខ្លាចជាខ្លាំងពីការឆ្លងនូវវីរុសកូវីដ-១៩ ពីអ្នកដំណើរ ដែលបានបង្កើតឡើងនូវស្ថានភាពភ័យខ្លាចផង ភាពរើសអើងផង និងភាពអាត្មានិយមផង ដោយភ្លេចគិត ឬក៏មិនបានគិតគូរពីការអនុវត្តឲ្យបានត្រឹមត្រូវនូវច្បាប់និយ័តកម្មអន្តរជាតិឆ្នាំ២០០៥ (IHR 2005) នោះឡើយ។ ទន្ទឹមនឹងខួបមួយឆ្នាំនៃការចូលសំចតនាវាវែសស្ទឺដាមនៅកម្ពុជា យើងក៏បានឃើញផងដែរនូវការចូលមកដល់នូវវ៉ាក់សាំងកូវីដ-១៩ ដែលជាអំណោយមនុស្សធ៌មដ៏ថ្លៃថ្លាពីសាធារណរដ្ឋប្រជាមានិតចិន ដែលក្រសួងសុខាភិបាលកម្ពុជាកំពុងតែធ្វើយុទ្ធនាការចាក់ជូនដល់ក្រុមមនុស្ស និងប្រជាពលរដ្ឋកម្ពុជាតាំងពីថ្ងៃទី១០ ខែកុម្ភ: ឆ្នាំ២០២១។ នេះក៏បានមកដោយសារការគិតគូរដ៏ហ្មត់ចត់ និងការយកចិត្តទុកដាក់ដ៏ខ្ពង់ខ្ពស់របស់ សម្តេចតេជោ សែន ដែលបានបង្កឱ្យមានកិច្ចសហប្រតិបត្តិការល្អជាមួយសមភាគីមិត្តចិន ដែលជាមិត្តដែកថែបរបស់កម្ពុជា ហើយហេតុការណ៍នៃការចម្លងវីរុសកូវីដ-១៩ នៅកម្ពុជាចំនួន ៥ ព្រឹត្តិការណ៌ធំៗ គឺ ១). ការនាំចូលវីរុសពីក្រៅប្រទេស តាមអ្នកដំណើរទេសចរ និងប្រជាជនខ្មែរ ដែលបានវិលត្រឡប់មកពីក្រៅប្រទេស បន្ទាប់ពីមានការផ្ទុះឡើងនូវការរាតត្បាតជំងឺកូវីដ-១៩ នៅទីក្រុងវូហាននៃប្រទេសចិន នៅកំឡុងខែមករា ដល់ ២វិឆ្ឆិកា ឆ្នាំ២០២០ ២). ព្រឹត្តិការណ៍នាវាវែសស្ទឺដាម នាថ្ងៃទី១៣ ខែកុម្ភៈ ឆ្នាំ២០២០ ៣). ព្រឹត្តិការណ៍ ៣វិឆ្ឆិកា ឆ្នាំ២០២០ ៤). ព្រឹត្តិការណ៍សហគមន៍ ២៨វិឆ្ឆិកា ឆ្នាំ២០២០ និង ៥). ព្រឹត្តិការណ៍ពលករខ្មែរវិលចូលក្នុងប្រទេសតាមច្រកព្រំដែននានា ត្រូវបានចាត់ចែង គ្រប់គ្រង និងធ្វើអន្តរាគមន៍ឆ្លើយតបប្រកបដោយប្រសិទ្ធិភាពល្អ ដែលសុទ្ធសឹងតែជាសមិទ្ធិផលទទួលបានមកពីការដឹកនាំដ៏ត្រឹមត្រូវរបស់រាជរដ្ឋាភិបាល និងនិយាយដោយឡែក គឺបានមកដោយសារតែកណ្តាប់ដៃដែករបស់ សម្តេចតេជោ សែន ព្រមទាំងការត្រងត្រាប់ប្រតិបត្តិរបស់ក្រសួងសុខាភិបាលដែលមានក្រុមគ្រូពេទ្យជួរមុខ និងរបស់ក្រុមការងារអន្តរវិស័យ ក្រសួង ស្ថាប័នពាក់ព័ន្ធ អាជ្ញាធរថ្នាក់ក្រោមជាតិ កងទ័ព កងកម្លាំងមានសមត្ថកិច្ច ក្រុមគ្រូពេទ្យស្ម័គ្រចិត្ត សម្តេចតេជោ ធីតា វិស័យឯកជន និងការចូលរួមរបស់បងប្អូនប្រជាពលរដ្ឋទាំងអស់ ក្រោមស្មារតីសាមគ្គីភាព និងខ្មែរជួយខ្មែរ។ ដោយឡែក ថ្មីៗនេះ ទន្ទឹមនឹងការអនុវត្តនូវសិទ្ធិមិនចម្លងវីរុសកូវីដ-១៩ ទៅអ្នកដទៃ កម្ពុជា ក៏កំពុងតែអនុវត្តន៍នូវសិទ្ធិនៃការទទួលបាននូវវ៉ាក់សាំងកូវីដ-១៩ ដែលមនុស្សលោកកំពុងតែទន្ទឹងរងចាំជាយូរមកហើយ សម្រាប់ប្រើប្រាស់ជាឧបករណ៍មួយទៀតបន្ថែមលើវិធានការសុខាភិបាល ៣ការពារ និង ៣កុំ ដើម្បីឲ្យបុគ្គល និងសហគមន៍កម្ពុជាមានមធ្យោបាយការពារខ្លួនដ៏រឹងមាំផង បង្កើតឱ្យមានភាពស៊ាំទៅនឹងជំងឺនេះផង និងមានកងការពារគ្រប់គ្រាន់ក្នុងខ្លួនបុគ្គលផង សម្រាប់ទប់ទល់កុំឱ្យមានភាពធ្ងន់ធ្ងរពីការវ៉ៃលុករបស់សត្រូវគ្មានស្រមោលកូវីដ-១៩។ សូមចងចាំថា កាតព្វកិច្ច របស់ពលរដ្ឋគ្រប់រូបនៅពេលនេះ គឺសិទ្ធិក្នុងការអនុវត្តន៍វិធានការ ៣ការពារ និង ៣កុំ ឲ្យបានខ្ជាប់ខ្ជួនជានិច្ច ដោយកុំភ្លេចខ្លួនថា វីរុសកូវីដ-១៩ មិនទាន់ទៅណាឆ្ងាយពីយើងនៅឡើយទេ ដែលអាចឆ្លងមកបុគ្គលបានគ្រប់ពេលវេលា គ្រប់កាលៈទេសៈ និងគ្រប់ទីកន្លែង។ រីឯ ការស្ម័គ្រចិត្តចាក់វ៉ាក់សាំងកូវីដ-១៩ គឺជាការចូលរួមចំណែកដ៏ធំធេងណាស់របស់បុគ្គលម្នាក់ៗនៅក្នុងការជួយសង្គមជាតិខ្មែរ និងជួយសាកលលោកឱ្យឆាប់បានវិលត្រឡប់ទៅការរស់នៅធម្មតាតាមគន្លងថ្មី ហើយក៏ជាកាយវិការមនុស្សធ៌មដ៏សំខាន់មួយផងដែរ ក្នុងការជួយសង្គ្រោះអាយុជីវិតខ្លួនឯងផង និងជួយដល់មនុស្សជាតិលើលោកយើងនេះផង ឱ្យបានចៀសផុតពីគ្រោះមហន្តរាយសុខភាពសាធារណៈ ដែលបណ្តាលមកពីការរាតត្បាតជំងឺឆ្លងដោយសារការវ៉ៃលុកពីវីរុសកូវីដ-១៩ នេះ។ ដូច្នេះ យើងទាំងអស់គ្នា មិនត្រូវអល់អែក និងមិនត្រូវចាញ់បោកការឃោសនាអកុសលរបស់ជនអគតិមួយចំនួន ប្រសិនបើបុគ្គល មិនចង់ជួបប្រទះជាមួយសភាពធ្ងន់ធ្ងរសុខភាពដោយសារការវ៉ៃលុកពីវីរុសកូវីដ-១៩ទេនោះ សូមចូលរួមដោយស្ម័គ្រចិត្ត ចាក់វ៉ាក់សាំងកូវីដ-១៩ ទៅតាមក្រុមមនុស្ស ដែលមានការប្រកាសផ្សាយដោយក្រសួងសុខាភិបាលជារឿយៗ រហូតដល់យុទ្ធនាការចាក់វ៉ាក់សាំងកូវីដ-១៩ ត្រូវបានបិទបញ្ចប់ជាស្ថាពរ។ សូមឱ្យថ្ងៃនៃក្តីស្រឡាញ់នេះ បានផ្តល់នៅក្តីស្រឡាញ់ជូនដល់បងប្អូនជនរួមជាតិ ជាពិសេសសូមគោរពជូននូវក្តីគោរពស្រឡាញ់ដ៏ខ្ពង់ខ្ពស់ជូន សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា និង សម្តេចកត្តិព្រឹទ្ធិបណ្ឌិត ប៊ុនរ៉ានី ហ៊ុនសែន ព្រមទាំងបុត្រាបុត្រី ចៅប្រុសចៅស្រីរបស់ សម្តេចតេជោ ទាំងអស់ និងសូមឱ្យថ្ងៃនៃក្តីស្រឡាញ់នេះ បានក្លាយទៅជាចលករដ៏រឹងមាំជួយជម្រុញឱ្យមានការស្រឡាញ់ចូលចិត្ត និងបន្តអនុវត្តន៍ដោយសូមកុំឱ្យមានការភ្លេចឱ្យសោះសម្រាប់បុគ្គលគ្រប់រូប និងបុគ្គលដែលទទួលបានវ៉ាក់សាំងរួចហើយ គឺត្រូវតែបន្តអនុវត្តន៍វិធានការ ៣ការពារ និង ៣កុំ រួមជាមួយនឹងវ៉ាក់សាំងកូវីដ-១៩ ដែលបុគ្គលបានចាក់រួចហើយនោះ សម្រាប់ខ្លួនបុគ្គលផ្ទាល់ គ្រួសារយើង និងសហគមន៍យើង នឹងមានភាពឈ្នះលើការវ៉ៃប្រហារពីវីរុសកូវីដ-១៩ ដែលអាចឱ្យយើងរស់នៅប្រកបការរកស៊ីទទួលទានបានឡើងវិញជាធម្មតាដើម្បីបង្កើនសេដ្ឋកិច្ចគ្រួសារ ផ្តល់ជំនឿទុកចិត្តដល់វិនិយោគិន ជម្រុញការវិល ត្រឡប់មកវិញនូវទេសចរ និងជម្រុញបាននូវកំណើនសេដ្ឋកិច្ចសង្គមជាតិយើង ក្រោមដំបូលសុខសន្តិភាព និងការអភិវឌ្ឍ៕ អត្ថបទដោយ៖ លោកស្រី វេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលកម្ពុជា | 2021-02-14T15:24:00+07:00 | dap-news.com | https://dap-news.com/national/2021/02/14/119482/ |
387c423c-adab-4d48-97e5-fb7caa24a5fc | ថ្ងៃទី១៣ កុម្ភ: មិនមានករណី វិជ្ជមានវីរុស កូវីដ-១៩ ថ្មី និងមានអ្នកជាសះស្បេីយ៣នាក់ | No Content | 2021-02-14T15:01:00+07:00 | dap-news.com | https://dap-news.com/national/2021/02/14/119476/ |
a5b51064-c06b-48d0-9e06-e8ca7f67705d | កម្ពុជានឹងទទួលបាន អ្នកវិនិយោគចិន និងបណ្ដាប្រទេសផ្សេងៗបន្ថែមទៀត ក្រោយបញ្ចប់វិបត្តិកូវីដ-១៩ | ភ្នំេពញ ៖ សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ដ្រីក្រសួងមហាផ្ទៃ បានជឿជាក់ថា ក្រោយពីបញ្ចប់វិបត្តិកូវីដ-១៩ កម្ពុជានឹងទទួលការវិនិយោគបន្ថែមទៀត ពីសំណាក់ក្រុមអ្នកវិនិយោគចិន និងបណ្ដាប្រទេសផ្សេងៗ ជាច្រើនទៀត។ ក្នុងពិធីប្រកួតកីឡាវាយកូនគោល មិត្តភាពជាមួយ ក្រុមកីឡាវាយកូនគោលស្ថានទូតចិន ដឹកនាំដោយលោក វ៉ាង វិនធាន ឯកអគ្គរដ្ឋទូតចិន ប្រចាំកម្ពុជា នៅទីលានវាយកូនគោលវឌ្ឍនៈ (កោះក្របី) កាលពីថ្ងៃទី១៣ ខែកុម្ភៈ ឆ្នាំ២០២១ សម្ដេច ស ខេង មានប្រសាសន៍ថា «សូមបង្ហាញជំនឿជឿជាក់ដែរថាក្រោយពីបញ្ចប់វិបត្តិកូនវីដ១៩ ប្រទេសកម្ពុជានឹងទទួលបានការវិនិយោគបន្ថែមទៀតពីសំណាក់ក្រុមអ្នកវិនិយោគមកពីសាធារណរដ្ឋប្រជាមានិតចិន និងមកពីបណ្ដាប្រទេសផ្សេងៗជាច្រើនទៀត»។ ឆ្លៀតឱកាសនោះ សម្ដេចក្រឡាហោម ស ខេង បានឲ្យដឹងថា តាមរយៈព្រឹត្តិការណ៍កីឡាវាយកូនគោលមិត្តភាព សម្ដេច និងឯកអគ្គរដ្ឋទូតចិន ព្រមទាំងថ្នាក់ដឹកនាំ និងមន្ត្រីជាន់ខ្ពស់ក្រសួងមហាផ្ទៃ និងស្ថានទូតចិន បានបង្កើនភាពជិតស្និតប្រកបដោយមិត្តភាពជាមួយគ្នា និងក៏បានផ្លាស់ប្ដូរយោបល់គ្នាប្រកបដោយភាតរភាព។ ដោយឡែកព្រឹត្តិការណ៍នេះ ក៏មានការអញ្ជើញចូលរួមពីសំណាក់អស់លោក ជាក្រុមអ្នកធុរកិច្ចកម្ពុជា និងចិន មួយចំនួនទៀតដែរ។សម្ដេចថា ការជួបគ្នាក៏ជាឱកាសដ៏ល្អសម្រាប់ការផ្លាស់ប្ដូរយោបល់គ្នាទៅវិញទៅមករវាងក្រុមអ្នកវិនិយោគប្រទេសទាំងពីរផងដែរ៕ | 2021-02-14T14:57:00+07:00 | dap-news.com | https://dap-news.com/national/2021/02/14/119470/ |
2181ff4f-114b-4e8e-bce2-e85a04f3bc3f | TOP NEWS: ដំណឹងល្អ ! ក្រសួងសុខាភិបាលបន្តប្រកាសថា មិនមានរកឃើញអ្នកឆ្លងជំងឺកូវីដ១៩ ថ្មីនោះទេ ខណៈអ្នកជំងឺ០៣នាក់ ព្យាបាលជាសះស្បើយ | ក្រសួងសុខាភិបាល នៅព្រឹកថ្ងៃទី១៤ ខែកុម្ភៈ ឆ្នាំ២០២១នេះ បានបន្តប្រកាសដំណឹងល្អ ដោយបញ្ជាក់ថា មិនមានរកឃើញអ្នកឆ្លងជំងឺកូវីដ១៩ ថ្មីនោះទេ ខណៈអ្នកជំងឺចំនួន ០៣នាក់ ត្រូវបានព្យាបាលជាសះស្បើយ និងអនុញ្ញាតឲ្យចេញពីមន្ទីរពេទ្យ។ ១៖ ស្ត្រីជនជាតិខ្មែរ អាយុ៧៨ឆ្នាំ មានអាសយដ្ឋានស្នាក់នៅសង្កាត់បឹងសាឡាង ខណ្ឌទួលគោក រាជធានី ភ្នំពេញ ជាអ្នកធ្វើដំណើរមកពីសហរដ្ឋអាមេរិក បន្តជើងហោះហើរនៅប្រទេសកូរ៉េខាងត្បូង មកដល់កម្ពុជា នៅថ្ងៃទី២៤ ខែមករា ឆ្នាំ២០២១។ ស្ត្រីរូបនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២លើក ត្រូវបានអនុញ្ញាតឱ្យចេញពីមជ្ឈមណ្ឌលជាតិកម្ចាត់រោគរបេង និងហង់សិន រាជធានីភ្នំពេញ។ ២៖ ស្ត្រីជនជាតិខ្មែរ អាយុ ៤៣ឆ្នាំ មានអាសយដ្ឋានស្នាក់នៅសង្កាត់ផ្សារដើមគរ ខណ្ឌទួលគោក រាជធានីភ្នំពេញ ជាអ្នកធ្វើដំណើរមកពីប្រទេសកូរ៉េខាងត្បូង មកដល់កម្ពុជានៅថ្ងៃទី២៤ ខែមករា ឆ្នាំ២០២១។ ស្ត្រីរូបនេះត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវី-១៩ ចំនួន០២ លើក ត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ ៣៖ ស្ត្រីជនជាតិខ្មែរ អាយុ ៣៧ឆ្នាំ មានអាសយដ្ឋានស្នាក់នៅសង្កាត់ព្រែកព្រះស្តេច ក្រុងបាត់ដំបង ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១៥ ខែមករា ឆ្នាំ២០២១ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២លើក ត្រូវបានអនុញ្ញាតឱ្យចេញពី មន្ទីរពេទ្យបង្អែកខេត្តប៉ៃលិន។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១៤ ខែកុម្ភៈ ឆ្នាំ២០២១នេះ កម្ពុជាបានរកឃើញអ្នកឆ្លងជំងឺកូវីដ១៩ សរុបចំនួ ន៤៧៩នាក់ ក្នុងនោះជាសះស្បើយចំនួន ៤៦៩នាក់ និងអ្នកជំងឺ១០នាក់ កំពុងសម្រាកព្យាបាលនៅមន្ទីរពេទ្យ៕ | 2021-02-14T14:16:00+07:00 | freshnewsasia.com | https://m.freshnewsasia.com/index.php/en/localnews/186913-2021-02-14-00-16-35.html |
707eaea5-1e97-4c83-8539-56bd218c8209 | ល្អខ្លាំងណាស់! ថ្ងៃនេះនៅកម្ពុជា មិនមានករណីឆ្លងកូវីដ មានតែអ្នកព្យាបាលជាសះស្បើយ | រាជធានីភ្នំពេញ៖ ក្រសួងសុខាភិបាល បានប្រកាសព័ត៌មាន នៅព្រឹក ថ្ងៃទី១៤ ខែកុម្ភៈ ឆ្នាំ២០២១ថា ថ្ងៃនេះ នៅកម្ពុជារកមិនឃើញមានករណីឆ្លងជំងឺកូវីដ-១៩ថ្មីនោះទេ ប៉ុន្ដែមានអ្នកជំងឺចំនួន៣នាក់ ត្រូវបានព្យាបាលឲ្យជាសះស្បើយបន្ថែមទៀត ទើបអនុញ្ញាតឲ្យចេញពីមន្ទីរពេទ្យ។ ក្រសួងសុខាភិបាល បានបញ្ជាក់ថា អ្នកព្យាបាលជាសះស្បើយទាំង៣នាក់នោះ រួមមាន៖ ១-ស្ត្រីជនជាតិខ្មែរ អាយុ៧៨ឆ្នាំ មានអាសយដ្ឋាន នៅសង្កាត់បឹងសាឡាង ខណ្ឌទួលគោក រាជធានីភ្នំពេញ។ គាត់ជាអ្នកធ្វើដំណើរមកពីសហរដ្ឋអាមេរិក ហើយបានបន្តជើងហោះហើរនៅប្រទេសកូរ៉េខាងត្បូង និងមកដល់កម្ពុជា នៅថ្ងៃទី២៤ ខែមករា ឆ្នាំ២០២១។ ស្ត្រីរូបនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមាន នៃវីរុសកូវីដ-១៩ ចំនួន ២លើក ត្រូវបានអនុញ្ញាតឱ្យចេញពីមជ្ឈមណ្ឌលជាតិកម្ចាត់រោគរបេង និងហង់សិន រាជធានីភ្នំពេញ។ ២-ស្ត្រីជនជាតិខ្មែរ អាយុ៤៣ឆ្នាំ មានអាសយដ្ឋាន នៅសង្កាត់ផ្សារដើមគរ ខណ្ឌទួលគោក រាជធានីភ្នំពេញ។ គាត់ជាអ្នកធ្វើដំណើរ មកពីប្រទេសកូរ៉េខាងត្បូង ហើយមកដល់កម្ពុជា នៅថ្ងៃទី២៤ ខែមករា ឆ្នាំ២០២១។ ស្ត្រីរូបនេះត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវី-១៩ ចំនួន២លើក ត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ ៣-ស្ត្រីជនជាតិខ្មែរ អាយុ ៣៧ឆ្នាំ មានអាសយដ្ឋាន នៅសង្កាត់ព្រែកព្រះស្តេច ក្រុងបាត់ដំបង ខេត្តបាត់ដំបង។ គាត់ជាអ្នកធ្វើដំណើរ មកពីប្រទេសថៃ ហើយមកដល់កម្ពុជា នៅថ្ងៃទី១៥ ខែមករា ឆ្នាំ២០២១ និងត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន២លើក ត្រូវបានអនុញ្ញាតឱ្យចេញពីមន្ទីរពេទ្យបង្អែកខេត្តប៉ៃលិន។ បើគិតត្រឹមវេលាម៉ោង៧ព្រឹក ថ្ងៃទី១៤ ខែកុម្ភៈ ឆ្នាំ២០២១ កម្ពុជាបានរកឃើញអ្នកឆ្លងជំងឺកូវីដ១៩ សរុប៤៧៩នាក់។ ក្នុងចំណោមអ្នកជំងឺទាំងនោះ មានអ្នកជាសះស្បើយ ចំនួន៤៦៩នាក់ ហើយអ្នកជំងឺចំនួន១០នាក់ផ្សេងទៀត កំពុងសម្រាកព្យាបាល នៅមន្ទីរពេទ្យរបស់រដ្ឋ៕ សូមអានខ្លឹមសារទាំងស្រុង នៃសេចក្ដីប្រកាសព័ត៌មានរបស់ក្រសួងសុខាភិបាល ដូចខាងក្រោម៖ | 2021-02-14T09:29:04+07:00 | kbnnews.com | https://kbn.news/archives/206663 |
e2d7c2c9-1c63-41b4-bec7-daa09288917d | កងកម្លាំងនៅព្រំដែនកម្ពុជា ថៃ ទប់ស្គាត់ពលករខ្មែរ ឆ្លងដែនដែលមិនបានធ្វើចត្តាឡីស័ក បង្ការជំងឺកូវីដ១៩ | បន្ទាយមានជ័យ ៖ កងកម្លាំងនគរបាល កងរាជអាវុធហត្ថនិងកងទ័ព ដែលឈរជើងក្នុង ភូមិសាស្ត្រខេត្តនានាចំណុះភូមិភាគ៥ និងតាមបណ្តោយព្រំដែនកម្ពុជា ថៃ បាននិងកំពុងបង្កើនល្បាតទប់ស្គាត់លំហូរពលករខ្មែរឆ្លងដែនខុសច្បាប់ ដែលមិនបានត្រួតពិនិត្យនិងធ្វើចត្តាឡីស័កក្នុងបំណងដើម្បីប្រយុទ្ធប្រឆាំងនឹងជំងឺកូវីដ១៩ ។ សម្រាប់ភូមិសាស្ត្រខេត្តបន្ទាយមានជ័យ លោកឧត្តមសេនីយ៍ទោសិទ្ធិ ឡោះ ស្នងការនគរបាលខេត្តនេះ ឲ្យដឹងកាលពីថ្ងៃទី១៣ ខែកុម្ភៈ ឆ្នាំ២០២១ ថា៖ នគរបាលវរៈព្រំដែនគោគទាំង៤ វរៈបានសហការនឹងកម្លាំងប្រដាប់អាវុធជួរមុខ (កងទ័ព កងរាជអាវុធហត្ថ) រួមគ្នាការពារទប់ស្កាត់ពលករចំណូលស្រុក និងចំណាកស្រុកនិងអនុវត្តតាមវិធានការរបស់ក្រសួងសុខាភិបាល ។ រីឯលោកឧត្តមសេនីយ៍ទោសេង ធារិន មេបញ្ជាការរងយោធភូមិភាគទី៥ និងជានាយសេនាធិការបានឲ្យដឹងថ្ងៃទី១៣ខែកុម្ភៈថា ៖ កងកម្លាំងចម្រុះបានសហការគ្នាបង្កើនល្បាត ត្រួតពិនិត្យ រឹតបន្តឹងសន្តិសុខតាមបណ្តោយព្រំដែន ទប់ស្កាត់ការជ្រៀតចេញ ចូលពលករខុសច្បាប់ ក្នុងបំណងបង្ការទប់ស្កាត់ប្រយុទ្ធប្រឆាំងនឹងជំងឺកូវីដ១៩។ ក្នុងនោះត្រូវត្រួតពិនិត្យ រឹតបន្តឹងមិនឲ្យមានពលករឆ្លងដែន ដែលមិនបានធ្វើចត្តាឡីស័ក និងយកវត្ថុសំណាករកមេរោគកូវីដ ១៩ ។ ជាក់ស្តែង កម្លាំងកងពលតូចថ្មើរជើងលេខ៥២ ក៏ដូចតំបន់ប្រតិបត្តិការសិករងប៉ៃលិន និងនគរបាលព្រំដែនបានបំពេញបេសកកម្ម ការពារល្បាតតាមខ្សែបន្ទាត់ព្រំដែនខេត្តប៉ៃលិន ទប់ស្កាត់ពលករខ្មែរឆ្លងដែនខុសច្បាប់ ដើម្បីពង្រឹងទប់ស្កាត់ជំងឺកូវីដ ១៩ ពោលគឺមិនត្រូវឲ្យមានការឆ្លងដែនណាដែលមិនបានធ្វើការត្រួតពិនិត្យនិងធ្វើចត្តាឡីស័កឡើយ។ ដូចគ្នាដែរ កងការពារព្រំដែនលេខ៥០១ ចាត់តាំងកម្លាំងល្បាត តាមខ្សែបន្ទាត់ព្រំដែនកម្ពុជា-ថៃ ក្នុងភូមិសាស្ត្រទទួលខុសត្រូវ ។ រីឯលោកវរសេនីយ៍ឯក ចាន់ ប៊ុនឌី មេបញ្ជាការ កងការពារព្រំដែនលេខ៥០១ កាលពីថ្ងៃទី១២ -១៣ខែកុម្ភៈ ឆ្នាំ២០២១ (ចំឱកាសបុណ្យចូលឆ្នាំចិនតាមច័ន្ទគតិ ) បានចាត់តាំងកម្លាំងល្បាតព្រំដែនចាប់ពីអូររំដេង ព្រំប្រទល់ស្រុកមណ្ឌលសីម៉ា ខេត្តកោះកុង ដល់ភ្នំធំ ព្រំប្រទល់ស្រុកសំឡូត ខេត្តបាត់ដំបង ដើម្បីត្រួតពិនិត្យ រក្សាការពារបូរណភាពទឹកដី នៃព្រះរាជាណាចក្រកម្ពុជា ព្រមទាំងទប់ស្កាត់រាល់បទល្មើសនានា ដែលអាចកើតមានក្នុងភូមិសាស្ត្ររបស់ខ្លួនឈរជើង។ ជាការកត់សម្គាល់ របាយការណ៍កងយោធាខាងលើឲ្យដឹងថា ៖ ក្នុងភូមិសាស្ត្រនេះ គ្មានបទល្មើសឆ្លងដែន ពលករឆ្លងដែនឬគ្មានបញ្ហាអសន្តិសុខឡើយ។ លោកបន្តថា ក្រៅពីភារកិច្ចស្នូលរបស់អង្គភាព និងការងារល្បាត ក៏បានចាត់តាំងកម្លាំងមួយចំនួន ប្រចាំការត្រៀមត្រួតពិនិត្យ ទប់ស្កាត់ពលករឆ្លងដែនតាមច្រករបៀងពីប្រទេសថៃ នៅតាមបណ្តាគោលដៅច្រករបៀងនានា ដែលមិនបានត្រួតពិនិត្យនិងធ្វើចត្តាឡីស័ក ៕ ដោយ ៖ បន្ទាយ | 2021-02-14T09:15:06+07:00 | cen.com.kh | https://cen.com.kh/archives/296253.html |
0c9e1a7d-5bde-4860-a9ee-ee0c8109d285 | ចាក់ថ្នាំកូវីដ បាន៣ថ្ងៃហើយ តើមានអ្វីកើតឡើង? | មកដល់ថ្ងៃទី ១៣ កុម្ភៈ នេះមានរយៈពេល០៣ថ្ងៃហើយ ដែលខ្ញុំបានចាក់ថ្នាំការពារជំងឺឆ្លងកូវីដ១៩។ សុខភាពខ្ញុំនៅល្អរឹងមាំធម្មតា ហើយជាពិសេសនៅក្នុងរដូវបុណ្យចូលឆ្នាំចិននេះ ខ្ញុំញាំអាហារគ្រប់យ៉ាងអត់តមអ្វីទេ រួមទាំងអាហារខ្មែរ ប៊័រ ឈីស ស្រាក្រហម និង អាហារសមុទ្រគឺពុំមានប្រតិកម្ម Allergic អ្វីដល់ខ្ញុំឡើយ។ ផ្ទុយទៅវិញខ្ញុំកាន់តែមានទំនុកចិត្តនិងជំនឿជឿជាក់យ៉ាងខ្លាំងលើវ៉ាក់សាំងនេះ។ ជាមួយគ្នានេះដែរ ក៏មានមិត្តភ័ក្តិខ្មែរនិងបរទេសជាច្រើននាក់ចង់ចាក់វ៉ាក់សាំង ប៉ុន្តែពួកគាត់ត្រូវរងចាំសិន ព្រោះចំនួនវ៉ាក់សាំងមានកំណត់។ ជាថ្មីម្តងទៀត ចំពោះបងប្អូន ជាពិសេសមន្រ្តីរាជការដែលមានអាទិភាពទទួលបានការចាក់វ៉ាក់សាំង សូមរូតរះទៅទទួលវ៉ាក់សាំងអោយបានឆាប់ ព្រោះទៅមុនបានមុន ទៅក្រោយអាចអស់វ៉ាក់សាំងហើយតាំងស្តាយក្រោយ។ គ្រប់យ៉ាងដែលសម្តេចតេជោ នាយករដ្ឋមន្រ្តី បាននិងកំពុងខិតខំធ្វើ គឺដើម្បីធានាសុវត្ថិភាពសុខភាពរបស់ពលរដ្ឋកម្ពុជា។ ខ្ញុំបាទ សូមគោរពអរគុណសម្តេចដែលលោកតែងតែ នៅរួមសុខរួមទុក្ខ ជាមួយប្រជាពលរដ្ឋគ្រប់កាលៈទេសៈទាំងអស់ ជាពិសេសក្នុងពេលប្រទេសកំពុងជួបវិបត្តិកូវីដ១៩ គឺសម្តេច បានខិតខំទំនាក់ទំនងទៅបរទេស ដើម្បីសុំជំនួយវ៉ាក់សាំងកូវីដ១៩ មកចាក់ការពារជូន ពលរដ្ឋខ្មែរ ដោយគ្មានការរើសអើងឡើយ។ ពលរដ្ឋកម្ពុជា មានការកក់ក្តៅយ៉ាងខ្លាំង ដែលមាន សម្តេចតេជោ ហ៊ុន សែន ដឹកនាំប្រទេស។ យើងចូលរួមកសាងអំពើល្អ ចែករំលែកក្តីស្រឡាញ់និងស្នាមញញឹម នឹងសូមមានចិត្តអាណិតស្រឡាញ់ ពលរដ្ឋយើងគ្រប់ទីកន្លែង ដោយគ្មានការរើសអើង៕ (ហ្វេសប៊ុកផេក Duong Dara) | 2021-02-14T08:55:00+07:00 | dap-news.com | https://dap-news.com/national/2021/02/14/119464/ |
b8f5fe6e-f4b5-466a-b600-71cba40c3e54 | អភិបាលខេត្តរតនគិរី បញ្ជាកម្លាំងប្រដាប់អាវុធ ត្រូវគោរព និងអនុវត្តតាមបទបញ្ជារបស់សម្ដេចតេជោ ហ៊ុន សែន ដើម្បីទប់ស្កាត់ការរីករាលដាលជំងឺកូវីដ-១៩ ពីប្រទេសជិតខាង | លោក ថង សាវុន អភិបាល និងជាប្រធានគណៈបញ្ជាការឯកភាពខេត្តរតនគិរី នៅព្រឹកថ្ងៃទី១៣ ខែកុម្ភៈ ឆ្នាំ២០២១នេះ បានចុះទៅច្រកទ្វារព្រំដែនអន្តរជាតិអូរយ៉ាដាវ ដើម្បីជួបប្រជុំពិភាក្សា ជាមួយសមត្ថកិច្ចជំនាញដាក់ចេញនូវវិធានការត្រួតពិនិត្យមើលកងកម្លាំងដែលកំពុងឈរជើងតាមព្រំដែនរវាងខេត្តរតនគិរី និងខេត្តយ៉ាឡាយ ខេត្តកន្ទូម នៃសាធារណរដ្ឋសង្គមនិយមវៀតណាម និងពិនិត្យមើលកន្លែងធ្វើចក្តាឡីស័កទប់ស្កាត់ការរីករាលដាលជំងឺកូវីដ-១៩។ ក្នុងឱកាសនេះ លោក ថង សាវុន ក្នុងនាមប្រធានគណៈកម្មាធិការទប់ស្កាត់ជំងឺកូវីដ-១៩ខេត្ត បានធ្វើការណែនាំដល់មន្រ្តីនគរបាល និងទាហានការពារព្រំដែនទាំងអស់ ត្រូវអនុវត្តបទបញ្ជារបស់ប្រមុខរាជរដ្ឋាភិបាល សម្ដេចតេជោ ហ៊ុន សែន ដែលបានដាក់ចេញនូវបទបញ្ជាក្នុងការទប់ស្កាត់ការរីករាលដាលនៃជំងឺកូវីដ-១៩នៅ តាមព្រំដែនជាពិសេសរវាងព្រំដែនកម្ពុជា-វៀតណាម។ លោកអភិបាលខេត្តរតនគិរី បានបន្តថា នៅក្នុងអំឡុងបុណ្យចូលឆ្នាំចិន វៀតណាមនេះ អាចនឹងមានភ្ញៀវទេសចរ ឬប្រជាពលរដ្ឋទាំងសងខាងឆ្លងកាត់បន្ទាត់ព្រំដែន ដែលបញ្ហានេះកម្លាំងឈរជើងនៅច្រកទ្ធារអន្តរជាតិអូរយ៉ាដាវ-ឡេថាញ់ ក៏ដូចជាតាមច្រករបៀងនានា ជាពិសេសខាងវរៈការពារព្រំដែនទាំងនគរបាល និងយោធា រួមទាំងអាជ្ញាធរស្រុកជាប់ព្រំដែនត្រូវបន្តយកចិត្តទុកដាក់ពង្រឹងការធ្វើដំណើរឆ្លងកាត់របស់ប្រជាពលរដ្ឋទាំងខ្មែរ និងវៀតណាមដោយត្រូវអនុវត្តតាមការណែនាំរបស់ក្រសួងសុខាភិបាល។ បើសិនខាងមន្រ្តីជំនាញមន្ទីរសុខាភិបាលខេត្ត ពិនិត្យឃើញមានភ្ញៀវទេសចរណាម្នាក់ មានអាការៈខុសប្រក្រតីត្រូវបញ្ជូនគាត់មកធ្វើចត្តាឡីស័ក នៅមណ្ឌលចត្តាឡីស័ក ដែលខេត្តបានរៀបចំនៅច្រកទ្វារនេះ ឲ្យបាន១៤ថ្ងៃនៅនឹងកន្លែងជាដាច់ខាតដោយមិនមានការលើកលែងឡើយ។ បន្ថែមលើនេះ អភិបាលខេត្តក៏បានឲ្យកងកម្លាំងទាំងនគរបាល និងយោធា ត្រូវថែទាំសុខភាពខ្លួនឯងឲ្យបានល្អត្រូវប្រកាន់ខ្ជាប់នូវគោលការអនាម័យក្នុងការរស់នៅ ជាពិសេសត្រូវសហការជាមួយកងកម្លាំងភាគីវៀតណាម និងអាជ្ញាធរមូលដ្ឋានធ្វើការអប់រំ ណែនាំដល់ប្រជាពលរដ្ឋនៅក្នុង មូលដ្ឋានរៀងៗខ្លួន កុំឲ្យឆ្លងចូលទៅវិញទៅមកក្នុងកាលៈទេសៈនេះ។ ដោយឡែក ចំពោះបុគ្គលិកក្រុមហ៊ុនវៀតណាម ដែលបានទៅលេងស្រុក ក្នុងពិធីបុណ្យចូលឆ្នាំរបស់ខ្លួនជាង៦០០នាក់ ពេលត្រឡប់មកវិញ គឺត្រូវដាក់ឲ្យនៅធ្វើចត្តាឡីស័កជាដំណាក់នៅច្រកទ្វារដែលខេត្ត បានរៀបចំមាន១០៤បន្ទប់ ដោយមិនអនុញ្ញាតឲ្យចូលមកក្រុមហ៊ុនវិញដោយមិនបានធ្វើចត្តាឡីស័កនោះឡើយ។ ក្នុងឱកាសនេះ លោកអភិបាលខេត្ត បានផ្តល់ជូនកងកម្លាំងនូវសម្ភារមួយចំនួនរួមមាន ស្រោមដៃ ម៉ាស់ អាកុល និងថវិកាមួយចំនួន សម្រាប់ប្រើប្រាស់ក្នុងអំឡុងពេលឈរជើងការពារតាមចំណុចគោលដៅរៀងៗខ្លួនផងដែរ៕ | 2021-02-13T19:56:00+07:00 | freshnewsasia.com | https://m.freshnewsasia.com/index.php/en/localnews/186883-2021-02-13-05-56-22.html |
8e69e0e8-2676-4e20-ae8e-0f546cb990a8 | BREAKING: សហរដ្ឋអាមេរិក៖ មនុស្សជាង១០ម៉ឺននាក់ទៀតឆ្លងកូវីដ-១៩ និងអ្នកជំងឺ២,៩០៨នាក់ស្លាប់ ក្នុងពេលតែ១ថ្ងៃ | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១០០,២៨៨នាក់ទៀតបានឆ្លង COVID-19 ខណៈអ្នកជំងឺ ២,៩០៨នាក់ទៀតបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសៅរ៍ ទី១៣ ខែកុម្ភៈ ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៨,១០៦,៧០៤ករណី ក្នុងនោះមានអ្នកស្លាប់សរុបចំនួន ៤៩២,៥២១នាក់ និងជាសះស្បើយឡើងសរុប ១៨,០៤០,៣១២នាក់។ គួរបញ្ជាក់ថា ចំពោះមុខការឆ្លង និងស្លាប់យ៉ាងគំហុកដោយសារតែ COVID-19 សហរដ្ឋអាមេរិកក្រោមដឹកនាំរបស់លោកប្រធានាធិបតី ចូ បៃដិន បានជំរុញឲ្យបង្កើនការចាក់វ៉ាក់សាំងឲ្យដល់ ១.៥លានដូសក្នុង ១ថ្ងៃទៅដល់ពលរដ្ឋអាមេរិក ប្រសិនបើអាចទៅរួច។ បន្ថែមពីនេះលោក ចូ បៃដិន ក៏បានប្តេជ្ញាចាក់វ៉ាក់សាំង COVID-19 ឲ្យដល់ប្រជាជនអាមេរិកទាំងអស់ជាង ៣៣០លាននាក់ផងដែរ តាមរយៈការជំរុញចង្វាក់ផលិតកម្មនៃវ៉ាក់សាំង៕ | 2021-02-13T18:01:00+07:00 | freshnewsasia.com | https://m.freshnewsasia.com/index.php/en/internationalnews/186874-2021-02-13-04-01-21.html |
122559d5-e771-4f0e-a8ee-1fe4bb0b805c | រយៈពេល៣ថ្ងៃ មានអ្នកស្ម័គ្រចិត្ត ចាក់វ៉ាក់សាំងកូវីដ-១៩ របស់ចិនជិត២ពាន់នាក់ | No Content | 2021-02-13T16:46:00+07:00 | dap-news.com | https://dap-news.com/national/2021/02/13/119352/ |
9e465511-2843-4d7c-8910-85be1dd803f3 | កត្តាដែលជំរុញឲ្យកើតជំងឺលើសសម្ពាធឈាម អំឡុងពេលមានផ្ទៃពោះ | ក្នុងចំណោមស្ត្រីមានផ្ទៃពោះចំនួន១០នាក់ មានម្នាក់ កើតជំងឺលើសសម្ពាធឈាមអំឡុងពេលមានផ្ទៃពោះ ដែលអាចបង្កជាផលវិបាកយ៉ាងធ្ងន់ធ្ងរ ឬអាចមានគ្រោះថ្នាក់ខ្ពស់ដល់ជីវិត។ កត្តាដែលស្ត្រីមានផ្ទៃពោះងាយប្រឈមមុខនឹងជំងឺលើសសម្ពាធឈាមមានដូចជា ៖ – ស្ដ្រីដែលមានផ្ទៃពោះមានអាយុលើសពី៤០ឆ្នាំ ឬតិចជាង១៨ឆ្នាំ – ស្ដ្រីធាត់ខ្លាំង – ស្ដ្រីធ្លាប់មានជំងឺបម្រុងក្រឡាភ្លើងពីមុនមក – ស្ដ្រីពពោះកូនភ្លោះ – ស្ត្រីមានជំងឺលើសឈាម – ស្ដ្រីមានវិបត្តិតម្រងនោម – ស្ដ្រីមានជំងឺពាក់ព័ន្ធទៅនឹងប្រព័ន្ធប្រឆាំងរាងកាយ (autoimmune disease) – ឬស្ត្រីមានជំងឺទឹកនោមផ្អែម សូមប្រញាប់ប្រញាល់ទៅជួបគ្រូពេទ្យជំនាញជាបន្ទាន់ ដើម្បីកាត់បន្ថយអត្រាការស្លាប់របស់ម្ដាយ និងទារក អំឡុងពេលមានផ្ទៃពោះ និងពេលសម្រាល៕ | 2021-02-13T16:26:00+07:00 | kampucheathmey.com | https://www.kampucheathmey.com/health/64022 |
fc4d3135-8df8-4d18-877f-18cf42e0f8ad | តើអ្នកជំងឺទឹកនោមផ្អែម គួរគប្បីតាមដានជាតិស្ករដោយខ្លួនឯងបែបណាទើបល្អ? | ក-ជំងឺទឹកនោមផ្អែមប្រភេទទីមួយ ការព្យាបាលអ្នកជំងឺទឹកនោមផ្អែមប្រភេទទីមួយនេះ គឺតម្រូវឲ្យមានការចាក់ថ្នាំអាំងស៊ុយលីន។ដើម្បីតាមដានកម្រិតជាតិស្ករដោយ ខ្លួនឯងអ្នកជំងឺគួរគប្បីចងចាំថា បើគាត់ព្យាបាលដោយ ការចាក់អាំងស៊ុយលីន ពីរដងក្នុងមួយថ្ងៃ ឧទាហរណ៍ Novomix or Mixtard គាត់គួរគប្បី ជួសជាតិស្ករឲ្យបានពីរដងក្នុងមួយថ្ងៃដែរគឺជួសជាតិស្ករ មុនចាក់ថ្នាំអាំងស៊ុយលីន និងមុនទទួលទានអាហារ។ ក្នុងករណីដែលអ្នកជំងឺ ធ្វើការព្យាបាលដោយចាក់ថ្នាំ បីដងក្នុងមួយថ្ងៃ Novomix or Mixtard បីដងក្នុងមួយថ្ងៃ គាត់គួរគប្បីជួសជាតិស្ករឲ្យបានបីដងក្នុងមួយថ្ងៃ គឺមុនចាក់ថ្នាំអាំងស៊ុយលីន និងមុនទទួលទានអាហារ។ ក្នុងករណីដែលអ្នកជំងឺធ្វើការព្យាបាល ដោយប្រើរូបមន្ត Basal Bolus គឺចាក់បួនដងក្នុងមួយថ្ងៃអ្នកជំងឺគួរគប្បីតាមដាន ជាតិស្ករឲ្យបានបីដងក្នុងមួយថ្ងៃគឺមុនចាក់ថ្នាំអាំងស៊ុយលីន ប្រភេទ Bolus អាំងស៊ុយលីនលឿន (Rapid Insulin) ។ ខ-អ្នកជំងឺទឹកនោមផ្អែមប្រភេទទីពីរ ករណីអ្នកជំងឺទឹកនោមផ្អែមប្រភេទទីពីរ គឺអ្នកជំងឺជួនកាលអាចទទួលទានថ្នាំគ្រាប់ ហើយជួនកាលទទួលទានថ្នាំគ្រាប់ផង និងចាក់ អាំងស៊ុយលីនផង។ ករណីដែលអ្នកជំងឺ ទឹកនោមផ្អែមប្រភេទទីពីរ បានទទួលការព្យាបាលដោយប្រើថ្នាំគ្រាប់សុទ្ធ អ្នកជំងឺគួរគប្បីជួសជាតិ ស្ករតាមដានដោយខ្លួនឯងពីរ ទៅបីដងក្នុងមួយសប្តាហ៍។ ហើយការជួសជាតិស្ករនេះទៀតសោធ មិនត្រូវធ្វើឡើងមួយពេលៗ ឧទាហរណ៍៖ ជួសតែជាតិស្ករពេលព្រឹកមុនទទួលទានអាហារ មិនបានជួសជាតិស្ករក្រោយទទួលទានអាហារនោះទេ។ អ្នកជំងឺគួរគប្បីជួសជាតិស្ករដោយខ្លួនឯង ក្នុងលក្ខណៈឆ្លាស់គ្នា ឧទាហរណ៍៖ បើថ្ងៃនេះយើងជួសជាតិស្ករពេលព្រឹកមុនទទួលទានអាហារ នៅពេលជួសលើកក្រោយគួរគប្បីជួសជាតិស្ករពីរម៉ោងក្រោយទទួលទាន អាហារពេលមួយណាក៏បាន ឬក៏ជួសជាតិស្ករពេលរសៀលម៉ោងប្រាំ។ ក្នុងករណីអ្នកជំងឺទឹកនោមផ្អែមប្រភេទទីពីរ ទទួលការព្យាបាលដោយ ប្រើថ្នាំគ្រាប់ផង និងថ្នាំចាក់ផង(Mixed Treatment)។ ក្នុងករណីបែបនេះអ្នកជំងឺទឹកនោមផ្អែមគួរគប្បីជួសជាតិស្ករឲ្យបានទៀងទាត់រាល់ថ្ងៃ គឺជួសជាតិស្ករ ពេលព្រឹកមុនទទួលទានអាហារ។ ករណីអ្នកជំងឺទឹកនោមផ្អែមប្រភេទទីពីរទទួលការព្យាបាល ដោយចាក់ អាំងស៊ុយលីន ពីរ ទៅ បីដងក្នុងមួយថ្ងៃនោះអ្នកជំងឺគួរគប្បីជួសជាតិស្ករ ដូចអ្នកជំងឺទឹកនោមផ្អែមប្រភេទទីមួយ ដូចបានរៀបរាប់ខាងលើ ផងដែរ។ គ-ជំងឺទឹកនោមផ្អែមប្រភេទទីបី ឬជំងឺទឹកនោមផ្អែមលើស្ត្រីមានផ្ទៃពោះ ដូចយើងបានដឹងកន្លងមកហើយថា ចំពោះស្ត្រីដែលមានផ្ទៃពោះតម្រូវឲ្យកម្រិតជាតិស្ករនោះបានល្អតឹងរឹងបំផុតដើម្បីបញ្ចៀសកុំឲ្យមានផលវិបាកលើម្តាយនឹងទារក។ អ្នកជំងឺទឹកនោម ផ្អែមប្រភេទទី៣គួរគប្បីជួសជាតិស្ករនឹងតាមដានខ្លួនឯងពី បីដង ទៅ ប្រាំមួយដងក្នុងមួយថ្ងៃ គឺជួសជាតិស្ករពេលព្រឹក ពេលថ្ងៃ នឹងពេលល្ងាចមុនទទួលទានអាហារ ហើយជាពិសេសត្រូវតាមដានជាតិស្ករ ពីរម៉ោងក្រោយទទួលទានអាហារ ពេលព្រឹក ពេលថ្ងៃ និងពេលល្ងាច។ ការតាមដានជួសជាតិស្ករដោយខ្លួនឯង គឺមានលក្ខណៈសំខាន់ និងចាំបាចបំផុត សម្រាប់អ្នកជំងឺទឹកនោមផ្អែមទាំងបីប្រភេទ គឺប្រភេទទីមួយ ប្រភេទទីពីរ និងប្រភេទទីបី។ ការតាមដានជាតិស្ករដោយខ្លួនឯងនេះអាចធ្វើឲ្យ អ្នកជំងឺនិងក្រុមគ្រូពេទ្យរបស់ពួកគាត់អាចធ្វើការសម្របសម្រួលក្រិតនៃ ការប្រើប្រាស់ថ្នាំបានទាន់ពេលវេលា និងប្រកបដោយប្រសិទ្ធភាព។ ជាងនេះទៅទៀត ការកត់ត្រាទុកនូវលទ្ធផលជាតិស្ករ ដែលបងប្អូនអ្នកជំងឺ និងក្រុមគ្រួសាររបស់ពួកគាត់ជារឿងចាំបាច់មួយដែរ៕ | 2021-02-13T15:26:00+07:00 | kampucheathmey.com | https://www.kampucheathmey.com/health/63991 |
701907c3-b86a-45e1-ab0b-51066caadaaa | ថ្ងៃនេះព្យាបាល អ្នកឆ្លងជំងឺកូវីដ១៩ ជាសះស្បើយ៣នាក់ ខណៈគ្មានអ្នកឆ្លងជំងឺកូវីដ១៩ថ្មី | យោងតាមសេចក្តីប្រកាសព័ត៌មាន របស់ក្រសួងសុខាភិបាល បានឲ្យដឹង នៅថ្ងៃទី១៣កុម្ភៈ ឆ្នាំ២០២១ថា មានករណីជាសះស្បើយ សរុបចំនួន ៣នាក់ ដែលជាអ្នកដំណើរចូលមកកម្ពុជា (មិនមែនជាពលករធ្វើ ដំណើរមកពីប្រទេសថៃ) ។ អ្នកដែលព្យាបាលជាសះស្បើយមាន៖ សូមជម្រាបថា បន្ទាប់ដំណើរចាក់វ៉ាក់សាំង ការពារជំងឺកូវីដ១៩ ស៊ីណូហ្វាម (Sinopharm) ដែលប្រទេសចិន បានផ្តល់ជំនួយ១លានដូសហើយ បានមកដល់កម្ពុជា កាលពីកន្លងមកនេះចំនួន៦០ម៉ឺនដូសនោះ សម្ដេច តេជោ ហ៊ុន សែន អនុញ្ញាតឱ្យ ប្រើប្រាស់ វ៉ាក់សាំង Sinovac របស់ ចិន និង AstraZeneca របស់អង់គ្លេស ក្នុងលក្ខខណ្ឌ ប្រើប្រាស់ បន្ទាន់ ។ ក្រសួងសុខាភិ បាល របស់ កម្ពុជា នៅ ថ្ងៃទី១២ ខែកុម្ភៈ ឆ្នាំ២០២១នេះ បានប្រកាសឱ្យដឹងថា ដោយមាន ការឯកភាព ពីសម្ដេច តេជោ ហ៊ុន សែន នាយករដ្ឋមន្ត្រី នៃកម្ពុជា ក្រសួង សម្រេច អនុញ្ញាត ឲ្យប្រើប្រាស់ វ៉ាក់សាំង ការពារកូវីដ-១៩ Sinovac របស់ ចិន និង វ៉ាក់សាំង AstraZeneca របស់ អង់គ្លេស ក្នុងលក្ខខណ្ឌ ប្រើប្រាស់ បន្ទាន់។ វ៉ាក់សាំងទាំងពីរ ត្រូវបានប្រើប្រាស់ ប្រកបដោយសុវត្ថិភាព នៅប្រទេសចិន អង់គ្លេស និងបណ្ដាប្រទេសផ្សេងៗទៀត ៕ | 2021-02-13T14:58:00+07:00 | dap-news.com | https://dap-news.com/national/2021/02/13/119326/ |
349c7d6e-bb47-4367-a72a-c816caff16e2 | អគ្គនាយកដ្ឋានសុខភាពសត្វ ដុតកំទេចចោលសត្វជ្រូក៣០ក្បាល ដែលឆ្លងដែនពីប្រទេសថៃ ដោយអះអាងថារកឃើញជំងឺប៉េស្តអាហ្រ្វិក | លោក តាន់ ផាន់ណារ៉ា ប្រតិភូរដ្ឋាភិបាលអគ្គនាយកដ្ឋានសុខភាពសត្វ និងផលិតកម្មសត្វ នៅព្រឹកថ្ងៃទី១២ ខែកុម្ភៈ ឆ្នាំ២០២១ បានដឹកនាំមន្ត្រីជំនាញដុតកំទេចចោលជ្រូកចំនួន៣០ក្បាល បន្ទាប់ពីបង្ក្រាបបានពីឈ្មួញលួចនាំចូល ឆ្លងដែនដោយខុសច្បាប់ និងរកឃើញថាមានជំងឺប៉េស្តអាហ្វ្រិក។ ការដុតកំទេចចោលនេះ ធ្វើឡើងនៅចំណុច ភូមិខ្លាកូនថ្មី សង្កាត់កំពង់ស្វាយ ក្រុងស្រូវសោភ័ណ ខេត្តបន្ទាយមានជ័យ ដោយមានចូលរួមពីលោក ហ៊ុយ ទូច ប្រធានការិយាល័យបសុពេទ្យ លោក តេង សាម៉ៃ ព្រះរាជអាជ្ញារងខេត្តបន្ទាយមានជ័យ និងមន្ត្រីពាក់ព័ន្ធជាច្រើនទៀត។ ជាមួយគ្នានេះ លោកក៏បានណែនាំដល់មន្ត្រីជំនាញ យកចិត្តទុកដាក់ការទប់ស្កាត់ នាំចូលសត្វជ្រូកប៉េស្តអាហ្វ្រិកពីប្រទេសថៃ ចូលមកកម្ពុជាផងដែរ៕ | 2021-02-13T14:31:00+07:00 | freshnewsasia.com | https://m.freshnewsasia.com/index.php/en/localnews/186867-2021-02-13-00-31-10.html |
b0284e2e-e9ae-451a-935e-0d0cbc0797ed | TOP NEWS: ដំណឹងល្អ ! ថ្ងៃនេះក្រសួងសុខាភិបាល មិនមានរកឃើញអ្នកឆ្លងកូវីដ១៩ ថ្មីនោះទេ ខណៈអ្នកជំងឺ០៣នាក់ជាសះស្បើយ | ក្រសួងសុខាភិបាល នៅព្រឹកថ្ងៃទី១៣ ខែកុម្ភៈ ឆ្នាំ២០២១នេះ បានប្រកាសមិនមានរកឃើញអ្នកឆ្លងជំងឺកូវីដ១៩ ថ្មីនោះទេ ខណៈអ្នកជំងឺ០៣នាក់ព្យាបាលជាសះស្បើយ និងអនុញ្ញាតឲ្យចេញពីមន្ទីរពេទ្យ។ បុរសជនជាតិឥណ្ឌូណេស៊ី អាយុ២៩ឆ្នាំ មានអាសយដ្ឋានស្នាក់នៅសណ្ឋាគារមួយ ក្នុងរាជធានីភ្នំពេញ ជាអ្នកធ្វើដំណើរមកពីប្រទេសហ្វីលីពីន បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី២៩ ខែមករា ឆ្នាំ២០២១។ បុរសជនជាតិឥណ្ឌូណេស៊ី អាយុ ៣១ឆ្នាំ មានអាសយដ្ឋានស្នាក់នៅសង្កាត់ទន្លេបាសាក់ ខណ្ឌចម្ការមន រាជធានីភ្នំពេញ ជាអ្នកធ្វើដំណើរមកពីប្រទេសឥណ្ឌូណេស៊ី បន្តជើងហោះហើរនៅប្រទេសសិង្ហបុរី មកដល់កម្ពុជា នៅថ្ងៃទី២៣ ខែមករា ឆ្នាំ២០២១។ សូមកត់សម្គាល់ថា៖ បុគ្គលទាំង ០២នាក់ ខាងលើនេះ ត្រូវបានព្យាបាលជាសះស្បើយដោយទទួល បានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២លើក ត្រូវបានអនុញ្ញាតឱ្យចេញពីមជ្ឈមណ្ឌលជាតិ កម្ចាត់រោគរបេង និងហង់សិន រាជធានីភ្នំពេញ។ បុរសជនជាតិនីហ្សេរីយ៉ា អាយុ ៣១ឆ្នាំ មានអាសយដ្ឋានស្នាក់នៅសណ្ឋាគារមួយ ក្នុងរាជធានីភ្នំពេញ ជាអ្នកធ្វើដំណើរមកពីប្រទេសនីហ្សេរីយ៉ា បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី២០ ខែមករា ឆ្នាំ២០២១។ បុរសរូបនេះត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមាន វីរុសកូវីដ-១៩ ចំនួន ០២លើក ត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១៣ ខែកុម្ភៈ ឆ្នាំ២០២១នេះ កម្ពុជាបានរកឃើញអ្នកឆ្លងជំងឺកូវីដ១៩ សរុបចំនួន៤៧៩នាក់ ក្នុងនោះអ្នកព្យាបាលជាសះស្បើយចំនួន ៤៦៦នាក់ និងអ្នកជំងឺ១៣នាក់កំពុងសម្រាកព្យាបាលនៅមន្ទីរពេទ្យ៕ | 2021-02-13T14:08:00+07:00 | freshnewsasia.com | https://m.freshnewsasia.com/index.php/en/localnews/186865-2021-02-13-00-08-03.html |
00075045-9c51-44c4-b1dd-d97431115778 | ឈ្មួញអើយ អាណិតខ្មែរដូចគ្នាផង ! ជ្រូករស់នាំចូលពីថៃ៣០ក្បាល សុទ្ធតែមានជំងឺប៉េស្តអាហ្វ្រិក | កម្លាំងសមត្ថកិច្ចជំនាញពាក់ព័ន្ធបានស្ទាក់ចាប់សត្វជ្រូករស់ ដែលក្រុមឈ្មួញលួចដឹកពីប្រទេសថៃនាំចូលតាមច្រករបៀងបានចំនួន៣០ក្បាល លុះមន្ត្រីជំនាញធ្វើការពិសោធន៍ រកឃើញថា សត្វជ្រូកទាំងនោះ សុទ្ធមានតែជំងឺប៉េស្តអាហ្វ្រិក ទើបសមត្ថកិច្ចយកទៅសម្លាប់ ហើយយកទៅដុតកម្ទេចចោល កាលពីព្រឹកថ្ងៃទី១២ ខែកុម្ភៈ ឆ្នាំ២០២១ នៅចំណុចភូមិខ្លាកូនថ្មី សង្កាត់កំពង់ស្វាយ ក្រុងសិរីសោភ័ណ ។ សមត្ថកិច្ច បានឲ្យដឹងថា កាលពីយប់ ថ្ងៃទី៧ ខែកុម្ភៈ ឆ្នាំ២០២១នេះ ក្រុមការងារអន្តរាគមន៍បង្ក្រាបបទល្មើសចលនាសត្វ នៃអគ្គនាយកដ្ឋានសុខភាពសត្វនិងផលិតកម្មសត្វ ក្រសួងកសិកម្ម រុក្ខាប្រមាញ់និងនេសាទ សហការជាមួយការិយាល័យផលិតកម្ម និងបសុព្យាបាលនៃមន្ទីរកសិកម្ម រុក្ខាប្រមាញ់និងនេសាទខេត្តបន្ទាយមានជ័យ ព្រមទាំងកម្លាំងអធិការដ្ឋាននគរបាល ស្រុកស្វាយចេក និងនគរបាលប្រឆាំងបទល្មើសសេដ្ឋកិច្ចនៃស្នងការដ្ឋានខេត្តបន្ទាយមានជ័យ បានចុះឆ្មក់ស្ទាក់ចាប់បានរថយន្តលួចដឹកសត្វជ្រូកមកពីប្រទេសថៃចំនួន២ករណី ។ ករណីទី១ ចាប់រថយន្តម៉ាកសាំងយ៉ុង ពណ៌ទឹកប្រាក់ ពាក់ស្លាកលេខ ភ្នំពេញ2Q-2123 ដឹកសត្វជ្រូករស់ចំនួន២០ក្បាល នៅចំណុចច្រករបៀងអូរបីជាន់ ឃុំអូរបីជាន់ស្រុកអូរជ្រៅ និងករណីទី២ ជាគោយន្ត ដែលមានដឹកសត្វជ្រូករស់ចំនួន១០ក្បាល នៅច្រករបៀងចំការគក្នុងភូមិចម្ការគ ឃុំចម្ការគ ស្រុកស្វាយចេក ខេត្តបន្ទាយមានជ័យ ដោយគ្មានលិខិតអនុញ្ញាតអ្វីទាំងអស់។ សមត្ថកិច្ចបញ្ជាក់ថា ពេលនោះ មន្ត្រីជំនាញយកសំណាកឈាមជ្រូកទៅពិនិត្យនៅវិទ្យាស្ថានជាតិស្រាវជ្រាវសុខភាពសត្វនិងផលិតកម្មនៃអគ្គនាយកដ្ឋានសុខភាពនិងផលិតកម្មសត្វ លទ្ធផលបង្ហាញថា វិជ្ជមានជំងឺប៉េស្តជ្រូកអាហ្វ្រិក ទើបសមត្ថកិច្ចជំនាញធ្វើការដុតកម្ទេចចោល ចៀសវាងមានការឆ្លងរីករាលដល់សត្វជ្រូកចិញ្ចឹមនៅក្នុងស្រុក៕ | 2021-02-13T09:38:42+07:00 | kbnnews.com | https://kbn.news/archives/206594 |
3ff73dac-e323-456f-893b-ef6c82112a51 | ភាពញៀនគ្រឿងញៀន ជាជំងឺខួរក្បាលអាចព្យាបាលបាន! ការបង្ក្រាបគ្រឿងញៀនទូទាំងប្រទេស សម្រាប់ថ្ងៃទី១២ ខែកុម្ភៈ៖ បង្ក្រាប០៣ករណី ឃាត់ខ្លួន ០៧នាក់ | យុទ្ធនាការប្រយុទ្ធប្រឆាំងគ្រឿងញៀនខុសច្បាប់ទូទាំងប្រទេស សម្រាប់ថ្ងៃទី១២ ខែកុម្ភៈ ឆ្នាំ២០២១នេះ បានបង្ហាញថា កម្លាំងសមត្ថកិច្ចបានបង្ក្រាប ០៣ករណី ក្នុងនោះ ករណីប្រើប្រាស់ ០២ករណី, ជួញដូរ ០១ករណី និងឃាត់ខ្លួនជនសង្ស័យ ៧នាក់។ របាយការណ៍បានឲ្យដឹងថា លទ្ធផលអនុវត្តច្បាប់ពីថ្ងៃទី០១ ខែកុម្ភៈ ដល់ថ្ងៃទី១២ ខែកុម្ភៈ ឆ្នាំ២០២១នេះ កម្លាំងសមត្ថកិច្ច បានបង្ក្រាបចំនួន ២៤៩ករណី ឃាត់មនុស្ស ៦០៨នាក់ (ស្រី ២៤នាក់)៕ | 2021-02-13T00:45:00+07:00 | freshnewsasia.com | https://m.freshnewsasia.com/index.php/en/localnews/186852-2021-02-12-10-45-55.html |
049dbd1f-ba8c-4fe7-8d0d-fb8956f3e0d2 | ក្រសួងសុខាភិបាល ប្រកាសពីការរៀបចំប្រព័ន្ធព័ត៌មានវិទ្យាសម្រាប់គ្រប់គ្រងកម្មវិធីចាក់វ៉ាក់សាំងបង្ការជំងឺកូវីដ-១៩ ខណៈយុទ្ធនាការចាក់វ៉ាក់សាំង កំពុងបន្តនៅមន្ទីរពេទ្យចំនួន៤ (Video inside) | ក្រសួងសុខាភិបាល នៅព្រឹកថ្ងៃទី១២ ខែកុម្ភៈ ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការរៀបចំប្រើប្រាស់ប្រព័ន្ធព័ត៌មានវិទ្យាសម្រាប់គ្រប់គ្រងកម្មវិធីចាក់វ៉ាក់សាំងបង្ការជំងឺកូវីដ-១៩ ខណៈយុទ្ធនាការចាក់វ៉ាក់សាំង កំពុងបន្តនៅមន្ទីរពេទ្យចំនួន៤ ក្នុងរាជធានីភ្នំពេញ។ ក្រសួងសុខាភិបាលបានបញ្ជាក់ថា យុទ្ធនាការចាក់វ៉ាក់សាំងកូវីដ-១៩ នឹងបន្តធ្វើការចាក់ជូននៅមន្ទីរពេទ្យកាល់ម៉ែត មន្ទីរពេទ្យព្រះអង្គឌួង មន្ទីរពេទ្យមិត្តភាពខ្មែរ-សូវៀត និងមន្ទីរពេទ្យកុមារជាតិ។ ចំពោះប័ណ្ណចាក់វ៉ាក់សាំងកូវីដ-១៩ មាន QR Code ដែលទទួលបានបន្ទាប់ពីការចាក់វ៉ាក់សាំង នៅមិនទាន់អាចពិនិត្យព័ត៌មានតាមប្រព័ន្ធកម្មវិធី (Application) នៅឡើយ ដោយក្រុមការងារក្រសួងកំពុងដំណើរការអភិវឌ្ឍ និងកែសម្រួល។ ក្រសួងសុខាភិបាល នឹងជូនដំណឹងអំពីការដាក់ឱ្យប្រើប្រាស់នៅពេលឆាប់ៗខាងមុខនេះ៕ | 2021-02-12T18:21:00+07:00 | freshnewsasia.com | https://m.freshnewsasia.com/index.php/en/localnews/186828-2021-02-12-04-21-26.html |
26a2d704-a80f-4116-b1a4-f7c6a8b0be2b | រាជបណ្ឌិត្យសភាកម្ពុជា និងសភាមុខរបរ និងមីក្រូសហគ្រាសកម្ពុជា រួមគ្នារកដំណោះស្រាយ ជួយពលរដ្ឋ កំពុងប្រឈមបញ្ហា ក្នុងដំណាក់កាល កូវីដ | កិច្ចពិភាក្សានេះ ធ្វើឡើងក្នុងគោលបំណង ដើម្បីចែករំលែកព័ត៌មាន គ្នាទៅវិញទៅមក រវាងកិច្ចការរបស់សភាមុខរបរ និងមីក្រូសហគ្រាសកម្ពុជា និងកិច្ចការរបស់ រាជបណ្ឌិត្យសភាកម្ពុជា ដើម្បីស្វែងរក កិច្ចសហប្រតិបត្តិការណ៍ រវាងស្ថាប័នទាំង០២ ជួយដល់អាជីវករ និងមីក្រូសហគ្រាសក្រៅប្រព័ន្ធ ដែលកំពុងប្រឈមបញ្ហានានា ក្នុងដំណាក់កាល កូវីដ និងនៅថ្ងៃអនាគត។ ក្នុងកិច្ចពិភាក្សានោះ សម្រេចបានដូចខាងក្រោម៖ ១. បន្ទាប់ពីស្វែងយល់ ពីប្រវត្តិ តួនាទី ភារកិច្ច រចនាសម្ព័ន្ធ និងចក្ខុវិស័យ នៃស្ថាប័នទាំងពីរ កិច្ចពិភាក្សាយល់ឃើញថា ស្ថាប័នទាំងពីរ អាចសហការគ្នា សិក្សាស្វែងយល់ពីបញ្ហាប្រឈម ដែលប្រជាពលរដ្ឋ កំពុងជួបប្រទះ និងរួមចំណែកផ្តល់អនុសាសន៍ ជូនរាជរដ្ឋាភិបាល។ ២. បង្កើតក្រុមការងាររៀបចំ សេចក្តីព្រាងអនុស្សារណៈយោគយល់គ្នា រវាងស្ថាប័នទាំងពីរ ដែល អាចនឹងចុះហត្ថលេខា ក្នុងពេលវេលាសមស្រប។ ៣. រៀបចំក្រុមការងារបច្ចេកទេស លើវិស័យអាទិភាពមួយចំនួន ដើម្បីធ្វើកិច្ចសហប្រតិបត្តិការគ្នា នាពេលអនាគត ។ ជាមួយគ្នានោះដែរ លោក សុខ ខេង អគ្គលេខាធិការ CPMEC ក៏បានអំពាវនាវ អោយស្ថាប័នពាក់ព័ន្ធ អ្នករកស៊ីធំៗ ជួយគិតគូរ លើកកំពស់ ចំណេះ ជំនាញ កំរិតជីវភាព ដល់ប្រជាជនក្រីក្រ និងអ្នកប្រកបមុខរបរតូចតាចផងដែរ៕ | 2021-02-12T18:07:00+07:00 | dap-news.com | https://dap-news.com/national/2021/02/12/119176/ |
d934863c-8a10-4a4d-a293-855a40cd4f8a | រាជរដ្ឋាភិបាលកម្ពុជា អនុញ្ញាតឲ្យប្រើប្រាស់វ៉ាក់សាំង ការពារកូវីដ១៩ Sinovac របស់ចិន និង Astra Zeneca របស់អង់គ្លេស | សេចក្តីប្រកាសព័ត៌មានរបស់ ក្រសួងសុខាភិបាល បានបញ្ជាក់យ៉ាងដូច្នេះថា«ដោយទទួលការយល់ព្រមដ៏ខ្ពង់ខ្ពស់ ពីសម្តេចតេជោនាយករដ្ឋមន្ត្រី ចុះថ្ងៃទី១១ ខែកុម្ភៈ ឆ្នាំ២០២១ ក្រសួងសុខាភិបាលកម្ពុជា អនុញ្ញាតឲ្យប្រើប្រាស់ជាផ្លូវការនូវវ៉ាក់សាំង Sinovac’s COVID-19 ផលិតដោយសាធារណរដ្ឋប្រជាមានិតចិន និង AstraZeneca’s COVID-19 របស់ប្រទេសអង់គ្លេស។ វ៉ាក់សាំងទាំង២នេះ ត្រូវបានប្រើប្រាស់ប្រកបដោយសុវត្ថិភាព នៅក្នុងប្រទេសចិន និងចក្រភពអង់គ្លេស ព្រមទាំងបណ្តាប្រទេសមួយចំនួន ក្នុងលក្ខខណ្ឌនៃការប្រើប្រាស់បន្ទាន់។ វ៉ាក់សាំងទាំង២នេះ ត្រូវបានដាក់ឲ្យអនុវត្តតាមពិធីសារ ស្តីពីសុទ្ធនាការចាក់វ៉ាក់សាំងកូវីដ១៩ របស់រាជរដ្ឋាភិបាល ចាប់ពីថ្ងៃចុះហត្ថលេខានេះទៅ»៕ | 2021-02-12T17:53:00+07:00 | dap-news.com | https://dap-news.com/national/2021/02/12/119172/ |
d9f3381a-7646-4e5d-b7cb-6610fded5cdd | BREAKING: សហរដ្ឋអាមេរិក៖ មនុស្សជាង ១០ម៉ឺននាក់ទៀតឆ្លងកូវីដ-១៩ និងអ្នកជំងឺ ៣,០៦៨នាក់ស្លាប់ ក្នុងពេលតែ១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១០៣,៤៨១នាក់ទៀតបានឆ្លង COVID-19 ខណៈអ្នកជំងឺ ៣,០៦៨នាក់ទៀតបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសុក្រ ទី១២ ខែកុម្ភៈ ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៨,០០២,២៤០ករណី ក្នុងនោះមានអ្នកស្លាប់សរុបចំនួន ៤៨៦,៩២២នាក់ និងជាសះស្បើយឡើងសរុប ១៧,៩៣០,៨១៩នាក់។ គួរបញ្ជាក់ថា ចំពោះមុខការឆ្លង និងស្លាប់យ៉ាងគំហុកដោយសារតែ COVID-19 សហរដ្ឋអាមេរិកក្រោមដឹកនាំរបស់លោកប្រធានាធិបតី ចូ បៃដិន បានជំរុញឲ្យបង្កើនការចាក់វ៉ាក់សាំងឲ្យដល់ ១.៥លានដូសក្នុង ១ថ្ងៃទៅដល់ពលរដ្ឋអាមេរិក ប្រសិនបើអាចទៅរួច។ ដោយឡែក អត្រាឆ្លងប្រចាំថ្ងៃខាងលើ គឺជាការលោតឡើងលើស ១០ម៉ឺនវិញ ក្រោយពីវាបានធ្លាក់ចុះមកក្រោម ១សែននាក់ ៤ថ្ងៃជាប់គ្នា៕ | 2021-02-12T16:21:00+07:00 | freshnewsasia.com | https://m.freshnewsasia.com/index.php/en/internationalnews/186817-2021-02-12-02-21-11.html |
abd5163b-aad3-4e27-9e16-600b9f0dd4a1 | របបអាហារ ការពិនិត្យជាតិស្ករ និងលំហាត់ប្រាណ ចំពោះអ្នកជំងឺទឹកនោមផ្អែម | ក) អ្វីជារបបអាហារ? រស់នៅដោយផាសុកភាព ជាកិច្ចការចាំបាច់ចាំបាច់សម្រាប់មនុស្សទូទៅ និងជាពិសេសសម្រាប់អ្នកជំងឺទឹកនោមផ្អែម។ សូមបញ្ជាក់ថា អាហារដែលល្អសម្រាប់មនុស្ស ដែលមានជំងឺទឹកនោមផ្អែម គឺវាល្អសម្រាប់មនុស្សទូទៅ(មិនមែនជាអាហារតមទេ ដូចការលើកឡើងនៃមនុស្សមួយចំនួននោះទេ)៖ – ជៀសវាងអាហារដែលសំបូរខ្លាញ់ – អាចហូបបានច្រើន បន្លែ ផ្លែឈើមិនទុំខ្លាំងពេក គ្រាប់ធញ្ញជាតិ និងបរិភោគបាយសំរូប – ហូបបរិមាណតិចតួចនូវជាតិស្ករកែច្នៃ (ដំណាប់ និងស្ករគ្រាប់) – រក្សាបរិមាណជាតិស្រវឹងសមរម្យ – បញ្ចប់ការជក់បារីជាដាច់ខាត – បរិភោគឲ្យបានទៀងពេល (ជៀសវាងការបង្អត់អាហារ) ខ) ការពិនិត្យជាស្ករ តាមដានជាតិស្ករព្រឹកព្រហាមមុនអាហារ ដើម្បីបញ្ជាក់ថាមានជំងឺទឹកនោមផ្អែមមែន ឬ មិនមែន? នៅពេលបរិភោគចូលទៅនោះ អាហារត្រូវបានបំបែកជាគ្លុយគូស(ជាតិស្ករ)។ ជាតិស្ករទាំងនោះជួយកោសិការបស់អ្នកបង្កើតថាមពល ដែលអ្នកត្រូវការសម្រាប់សុខភាព។ អាំងស៊ុយលីនជាអ័រម៉ូនសំខាន់តែមួយគត់ក្នុងខ្លួនមនុស្សយើង ដែលមានភារកិច្ចដឹកនាំជាតិស្ករយកទៅប្រើប្រាស់នៅគ្រប់កោសិកានៃរាងកាយទាំងមូល ដើម្បីបម្លែងទៅជាប្រភពថាមពល អាចឲ្យជីវិតអាចរស់នៅបាន។ នៅពេលដែល រាងកាយយើងមិនអាចប្រើប្រាស់ឲ្យមានប្រសិទ្ធភាពដូចធម្មតានូវអ័រម៉ូនឈ្មោះអាំងស៊ុយលីន នោះនាំឲ្យការលើសជាតិស្ករក្នុងឈាម (ឫហៅថា ជំងឺទឹកនោមផ្អែម)។ មានន័យថា ឫមួយ មានអាំងស៊ុយលីនគ្រប់គ្រាន់តែគ្មានប្រសិទ្ធភាព ឫមួយមានអាំងស៊ុយលីនមានប្រសិទ្ធភាព តែបរិមាណមិនគ្រប់គ្រាន់សម្រាប់ដឹកជញ្ជូនស្ករយកទៅប្រើប្រាស់ឫមួយមានបញ្ហាទាំងពីរ (ដែលជាករណីទូទៅភាគច្រើន នៃជំងឺទឹកនោមផ្អែមប្រភេទពីរ កើតលើមនុស្សធំ)។ បញ្ជាក់៖ ការលើសជាតិស្ករក្នុងឈាម ជាក្តីកង្វល់ចម្បងដ៏ធំនៃវេជ្ជសាស្ត្រយើងនាពេលបច្ចុប្បន្ន ពីព្រោះផ្តើមចេញពីបញ្ហាលើសជាតិស្ករ ក្នុងឈាមតែមួយមុខនាំទៅដល់ផលប៉ះពាល់ស្ទើរគ្រប់សរីរាង្គទាំងអស់ ដែលអាចនាំទៅដល់ទាំងពិការភាព និងអាយុជីវិត។ បើមិនបានព្យាបាលត្រឹមត្រូវនិងឲ្យទាន់ពេលវេលា ជំងឺនេះបណ្តាលឲ្យមានផលវិបាកធ្ងន់ធ្ងរជាច្រើនដូចជា៖ – ផលប៉ះពាល់បណ្តាលខ្សោយតម្រងនោម – ការខូចសាច់ដុំបេះដូង ដោយមកពីស្ទះសរសៃឈាមបេះដូង – ដាច់ ឬស្ទះសរសៃឈាមខួរក្បាល – ពិការភាពភ្នែក – និងការបាត់បង់ការដឹងប្រព័ន្ធប្រសាទអវយវៈ ដែលនាំដល់ការងាយមានរបួសជើង និងការវះកាត់ជើង គ) ការធ្វើលំហាត់ប្រាណ – អ្វីដែលអ្នកគួរធ្វើ មុនចាប់ធ្វើហាត់ប្រាណ៖ • ស្លៀកពាក់សំលៀកបំពាក់សមល្មមមិនតឹងពេក ពាក់ស្បែកជើងមានទ្រនាប់ស្រួលហ្វឹកហាត់ • យកតាមខ្លួននូវដំស្ករ សម្រាប់ពេលចុះជាតិស្ករខ្លាំង • សូមពិនិត្យជាតិស្ករមុន និងក្រោយពេលធ្វើលំហាត់ប្រាណ – លំហាត់ប្រាណប្រភេទណាមួយដែលអ្នកចូលចិត្ត (ហែលទឹក ការដើរ ការរាំ វាយសី ទាត់បាល់ និងការងារផ្ទះ) – គួរធ្វើឲ្យបាន ៣០នាទីក្នុងមួយថ្ងៃ និង ៥ថ្ងៃក្នុងមួយសប្តាហ៍ – បើសិនអ្នកចាក់ផ្តើមចាក់អាំងស៊ុយលីន សូមធ្វើការហាត់ប្រាណសន្សឹមៗ ដោយមានដំបូន្មានពីវេជ្ជបណ្ឌិត ឬអ្នកជំនាញ បញ្ជាក់៖ ផលប្រយោជន៍ពីការធ្វើលំហាត់ប្រាណ៖ • ធ្វើឲ្យប្រសើរនូវការគ្រប់គ្រងជាតិស្កររបស់អ្នក • ធ្វើឲ្យប្រសើរនូវសម្ពាធឈាម និងចលនាសន្លាក់ • ជួយឲ្យអ្នកស្រក ឬរក្សាទម្ងន់បានល្អ • ធ្វើឲ្យអ្នកមានអារម្មណ៍ល្អ ដែលជាផលវិជ្ជមានប្រសើរបំផុតសម្រាប់សុខភាពបេះដូង ដើម្បីស្វែងយល់បន្ថែមពីរបបចំណីអាហារ ក៏ដូចជាវិធីធ្វើយ៉ាងណាឲ្យសុខភាពល្អ បងប្អូនអាចមកប្រឹក្សាជាមួយនឹងក្រុមគ្រូ ពេទ្យឯកទេសជំងឺទឹកនោមផ្អែមនៅមន្ទីរពេទ្យកាល់ម៉ែត បានជារៀងរាល់ថ្ងៃ៕ | 2021-02-12T15:50:00+07:00 | kampucheathmey.com | https://www.kampucheathmey.com/health/63371 |
40eb8a35-8549-44da-8318-46d3801c1091 | យល់ដឹង និងផលប្រយោជន៍នៃការផ្លុំខ្យល់វិភាគមេរោគក្រពះ | ក) អ្វីជាការផ្លុំខ្យល់រកមេរោគក្រពះ (H. Pylori)? ជាវិធីសាស្ត្រមួយ ដែលអាចឲ្យយើងធ្វើរោគវិនិច្ឆ័យបានថា អ្នកជំងឺមានមេរោគក្រពះឬទេដោយមិនចាំបាច់តម្រូវឲ្យអ្នកជំងឺធ្វើការឆ្លុះក្រពះនោះទេ។ ខ) តើការផ្លុំខ្យល់រកមេរោគក្រពះ ត្រូវធ្វើឡើងដោយរបៀបណា? ការធ្វើតេស្តនេះ គឺតម្រូវឲ្យអ្នកជំងឺផឹកថ្នាំមួយគ្រាប់ ដែលមានសារធាតុអ៊ុយរ៉េ និងកាបូនដែលសារធាតុកាបូននេះ អាចឲ្យគេកំណត់ចំណាំបាន។ បើ H. Pylori មាននៅក្នុងក្រពះវានិងបម្លែងសារធាតុអ៊ុយរ៉េឲ្យទៅជាកាបូនឌីអ៊ុកស៊ីត។ កាបូនឌីអ៊ុកស៊ីតនិងត្រូវស្រូបចូលទៅក្នុងឈាមហើយត្រូវបញ្ចេញទៅវិញនៅក្នុងសួត(ដង្ហើមចេញ)។ ខ្យល់ដង្ហើមចេញ ត្រូវបានរក្សាទុកក្នុងថង់មួយ ដើម្បីធ្វើការពិនិត្យរកកាបូនឌីអ៊ុកស៊ីត។ បើកាបូន ដែលមាននៅក្នុងគ្រាប់ថ្នាំ ត្រូវបានវិភាគរកឃើញដោយម៉ាស៊ីនក្នុងខ្យល់ដង្ហើមរបស់អ្នកជំងឺនេះ បញ្ជាក់បានថាអ្នកជំងឺមានមេរោគ។ ផ្ទុយទៅវិញបើមិនមានកាបូន ដែលនៅក្នុងគ្រាប់ថ្នាំត្រូវបានរកឃើញនោះទេ បញ្ជាក់ថាអ្នកជំងឺមិនមានមេរោគក្រពះនោះទេ។ គ) ដើម្បីធ្វើតេស្តនៃការផ្លុំខ្យល់រកមេរោគក្រពះ តើអ្នកជំងឺត្រូវត្រៀមអ្វីខ្លះ? ការធ្វើតេស្ត គឺតម្រូវឲ្យអ្នកជំងឺ៖ – តមអាហាររយៈពេល ៤-៦ម៉ោង – បញ្ឈប់នូវការប្រើប្រាស់ថ្នាំផ្សះរយៈពេលយ៉ាងតិច១ខែ – បញ្ឈប់នូវការប្រើប្រាស់ថ្នាំក្រពះរយៈពេលយ៉ាងតិច ២ សប្តាហ៍ ឃ) តើតេស្តនៃការផ្លុំខ្យល់រកមេរោគក្រពះអាចមានផលវិបាកដែរឬទេ? មិនមានទេ ជាទូទៅការធ្វើតេស្តនៃការផ្លុំខ្យល់រកមេរោគក្រពះអាចធ្វើទៅបានដោយពីរបៀប – ដោយការប្រើប្រាស់នូវកាបូន១៤ (ដែលមានសារធាតុវិទ្យុសកម្ម) – ដោយការប្រើប្រាស់នូវកាបូន១៣ (មិនមានសារធាតុវិទ្យុសកម្ម) ការធ្វើតេស្តដោយការប្រើប្រាស់នូវកាបូន១៤ ត្រូវបានគេរកឃើញមុនដំបូងនិងត្រូវដាក់ឲ្យប្រើប្រាស់ដោយប្រុងប្រយ័ត្ន ព្រោះតេស្តនេះមានបង្កប់នូវសារធាតុវិទ្យុសកម្ម ដែលអាចឲ្យប៉ះពាល់ដល់សុខភាព។ ការសិក្សាជាបន្តបានបង្ហាញឲ្យឃើញថា វិទ្យុសកម្មដែលមាននៅក្នុងការធ្វើតេស្តដោយកាបូន១៤ គឺមានចំនួនតិច (គឺវាមានការប៉ះពាល់តិចតួចបំផុត) ដែលត្រូវបានគេចាត់ទុកថាមានសុវត្ថិភាពនិងអាចទទួលយកបាន។ ចំណែកឯការធ្វើតេស្តដោយការប្រើប្រាស់នូវកាបូន១៣ ត្រូវបានរកឃើញថា មិនមានសារធាតុវិទ្យុសកម្ម ដែលអាចប៉ះពាល់ដល់សុខភាពនោះទេ។ ក្រុមគ្រូពេទ្យជំនាញឯកទេសក្រពះ ពោះវៀននៃមន្ទីរពេទ្យកាល់ម៉ែត បានជ្រើសរើសយកម៉ាស៊ីនតេស្ត ដែលប្រើប្រាស់នូវកាបូន១៣ ដែលមានលក្ខណៈទំនើបចុងក្រោយនៃបច្ចេកវិទ្យាប្រកបដោយគុណភាព និងសុវត្ថិភាព ធានាបាននូវការពារសុខភាព១០០%។ ដូច្នេះបើលោក លោកស្រីមានមន្ទិលលើបញ្ហារោគក្រពះ ហើយមានបំណងស្វែងរកការធ្វើរោគវិនិច្ឆ័យតាមរយៈការធ្វើតេស្តរកមេរោគក្រពះ ដោយការផ្លុំខ្យល់ ដែលជាបច្ចេកវិទ្យាវេជ្ជសាស្ត្រទំនើប សូមលោក លោកស្រីអញ្ជើញមកមន្ទីរពេទ្យកាល់ម៉ែតជួបពិគ្រោះជាមួយក្រុមវេជ្ជបណ្ឌិតឯកទេស៕ | 2021-02-12T15:18:00+07:00 | kampucheathmey.com | https://www.kampucheathmey.com/health/63358 |
ef7eb006-4b95-4ee6-bc07-0b99de47b4ce | ថ្ងៃទី១១កុម្ភៈ អ្នកចាក់វ៉ាក់សាំង កូវីដ១៩ របស់ចិន រួចមានជាង៤០០នាក់ | សូមរំលឹកថា ក្នុងរយៈពេល១ថ្ងៃពេញ កាលពីថ្ងៃទី១០ កុម្ភៈ នៃការចាប់ផ្តើមចាក់វ៉ាក់សាំងការពារកូវីដ១៩ របស់ប្រទេសចិន ឈ្មោះស៊ីណូហ្វាម (Sinoharm) អ្នកស្នើសុំចាក់ មានចំនួន៤២៥នាក់ ចំណែកអ្នកបានចាក់រួចរាល់មាន ៣៣៩នាក់ (ស្រី៧៥នាក់)និងអ្នកដែលគ្រូពេទ្យ មិនអនុញ្ញាតឲ្យចាក់មានចំនួន ៨៦នាក់ (ស្រី ២៩នាក់)៕ | 2021-02-12T15:10:00+07:00 | dap-news.com | https://dap-news.com/national/2021/02/12/119112/ |
e47cfa0c-aa1f-4ffb-92e2-08bd5dc78585 | ក្រសួងសុខាភិបាល រកឃើញ អ្នកវិជ្ជមានវីរុសកូវីដ១៩ ថ្មី ១នាក់ និងអ្នកជាសះស្បើយ៤នាក់ | No Content | 2021-02-12T14:37:00+07:00 | dap-news.com | https://dap-news.com/national/2021/02/12/119107/ |
d0de46a5-6905-4514-918c-220d334d2669 | ស្រ្តី១នាក់ទៀត រស់នៅក្រុងតាខ្មៅ រកឃើញឆ្លងកូវីដ១៩ | ស្រ្តី១នាក់ អាយុ ៥២ ឆ្នាំ មានអាសយដ្ឋានរស់នៅក្រុងតាខ្មៅខេត្តកណ្តាលបានប្រកាសរកឃើញមានឆ្លងកូវីដ១៩ បន្ទាប់ពីស្រ្តីរូបនេះបានធ្វើដំណើរមកពីប្រទេសថៃ កាលពីថ្ងៃទី៩ ខែកុម្ភៈ ឆ្នាំ២០២១។ លទ្ធផលធ្វើតេស្តវត្ថុសំណាក របស់ស្រ្តីរូបនេះផ្តល់ដោយវិទ្យាស្ថានប៉ាស្ទ័រ រកឃើញវិជ្ជមានកូុវីដ១៩ ហើយបច្ចុប្បន្នកំពុងសម្រាកព្យាបាលនៅមន្ទីរពេទ្យបង្អែកខេត្តប៉ៃលិន។ អានលំអិត៖ | 2021-02-12T14:30:00+07:00 | kampucheathmey.com | https://www.kampucheathmey.com/local-news/63331 |
c48f80d9-57b4-4f88-8562-9192519803b4 | TOP NEWS: ក្រសួងសុខាភិបាលរកឃើញអ្នកឆ្លងជំងឺកូវីដ១៩ ថ្មីម្នាក់ ខណៈអ្នកជំងឺចំនួន៤នាក់ព្យាបាលជាសះស្បើយ (Video inside) | ក្រសួងសុខាភិបាល នៅព្រឹកថ្ងៃទី១២ ខែកុម្ភៈ ឆ្នាំ២០២១នេះ បានប្រកាសរកឃើញអ្នកឆ្លងកូវីដ១៩ ថ្មីម្នាក់ ខណៈអ្នកជំងឺជាសះស្បើយមានចំនួន៤នាក់ ត្រូវបានអនុញ្ញាតឲ្យចេញពីមន្ទីរពេទ្យ។ អ្នករកឃើញឆ្លងជំងឺកូវីដ១៩ ថ្មី គឺជាស្ត្រីជនជាតិខ្មែរ អាយុ ៥២ឆ្នាំ មានអាសយដ្ឋានស្នាក់នៅ ក្រុងតាខ្មៅ ខេត្តកណ្ដាល បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៩ ខែកុម្ភៈ ឆ្នាំ២០២១។ លទ្ធផលធ្វើតេស្តវត្ថុសំណាករបស់ស្ត្រីរូបនេះ ផ្តល់ដោយវិទ្យាស្ថានប៉ាស្ទ័រកម្ពុជារាជធានីភ្នំពេញ គឺវិជ្ជមានវីរុសកូវីដ-១៩ ហើយបច្ចុប្បន្នអ្នកជំងឺត្រូវបានដាក់ឱ្យ សម្រាកព្យាបាលនៅមន្ទីរពេទ្យបង្អែកខេត្តប៉ៃលិន។ ១៖ ស្ត្រីជនជាតិខ្មែរ អាយុ៦៦ឆ្នាំ មានអាសយដ្ឋានស្នាក់នៅសង្កាត់ផ្សារដេប៉ូ១ ខណ្ឌទួលគោក រាជធានីភ្នំពេញ ជាអ្នកដំណើរមកពីសហរដ្ឋអាមេរិក បន្តជើងហោះហើរនៅប្រទេសសិង្ហបុរី មកដល់កម្ពុជានៅថ្ងៃទី២០ ខែមករា ឆ្នាំ២០២១។ ២៖ ស្ត្រីជនជាតិខ្មែរ អាយុ៦៣ឆ្នាំ មានអាសយដ្ឋានស្នាក់នៅសង្កាត់ភ្នំពេញថ្មី ខណ្ឌសែនសុខរាជធានីភ្នំពេញ ជាអ្នកធ្វើដំណើរមកពីសហរដ្ឋអាមេរិក បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី ២២ ខែ មករា ឆ្នាំ២០២១។ ៣៖ ស្ត្រីជនជាតិខ្មែរ អាយុ ៥០ឆ្នាំ មានអាសយដ្ឋានស្នាក់នៅក្រុងតាខ្មៅ ខេត្តកណ្ដាល ជាអ្នកធ្វើដំណើរមកពីប្រទេសស្វីស បន្តជើងហោះហើរនៅប្រទេសសិង្ហបុរី មកដល់កម្ពុជានៅថ្ងៃទី០៤ ខែកុម្ភៈ ឆ្នាំ២០២១។ ៤៖ កុមារាជនជាតិឥណ្ឌូណេស៊ី អាយុ០១ឆ្នាំ មានអាសយដ្ឋានស្នាក់នៅ ខេត្តសៀមរាប ជាកូនប្រុសរបស់បុរស អាយុ ៣៤ឆ្នាំ និងស្ត្រី អាយុ ៣៣ឆ្នាំ ដែលបានជាសះស្បើយកាលពីថ្ងៃទី២៨ ខែមករា ឆ្នាំ២០២១ ជាអ្នកធ្វើដំណើរ មកពីប្រទេសឥណ្ឌូណេស៊ី បន្តជើងហោះហើរនៅប្រទេសសិង្ហបុរី មកដល់កម្ពុជានៅថ្ងៃទី១២ ខែមករា ឆ្នាំ២០២១។ សូមកត់សម្គាល់ថា៖ បុគ្គលទាំង ០៤នាក់ ខាងលើនេះ ត្រូវបានព្យាបាលជាសះស្បើយ ដោយទទួល បានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២លើក ត្រូវបានអនុញ្ញាតឱ្យចេញពីមជ្ឈមណ្ឌលជាតិ កម្ចាត់រោគរបេង និងហង់សិន រាជធានីភ្នំពេញ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១២ ខែកុម្ភៈ ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ៤៧៩នាក់ ក្នុងនោះអ្នកជាសះស្បើយចំនួន ៤៦៣នាក់ និងកំពុងសម្រាប់នៅមន្ទីរពេទ្យចំនួន ១៦នាក់៕ | 2021-02-12T14:08:00+07:00 | freshnewsasia.com | https://m.freshnewsasia.com/index.php/en/localnews/186810-2021-02-12-00-08-48.html |
6964f122-37f1-430b-99d8-7082a1897a96 | ចូលឆ្នាំចិន-វៀតណាម ! រកឃើញអ្នកឆ្លងជំងឺកូវីដ-១៩ ម្នាក់ | នៅព្រឹកថ្ងៃទី១២ ខែកុម្ភៈ ឆ្នាំ២០២១នេះ ក្រសួងសុខាភិបាល បានប្រកាសរកឃើញអ្នកឆ្លងកូវីដ១៩ ថ្មីម្នាក់ ខណៈមានអ្នកជាសះស្បើយពីជំងឺនេះ ចំនួន៤នាក់ ។ អ្នកឆ្លងជំងឺកូវីដ-១៩ នៅព្រឹកនេះ គឺជាស្ត្រីជនជាតិខ្មែរ អាយុ៥២ឆ្នាំ មានអាសយដ្ឋានស្នាក់នៅ ក្រុងតាខ្មៅ ខេត្តកណ្ដាល បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៩ ខែកុម្ភៈ ឆ្នាំ២០២១។ បច្ចុប្បន្នអ្នកជំងឺត្រូវបានដាក់ឱ្យ សម្រាកព្យាបាលនៅមន្ទីរពេទ្យបង្អែកខេត្តប៉ៃលិន។ ចំណែកអ្នកជំងឺជាសះស្បើយ ទី ១- ស្ត្រីជនជាតិខ្មែរ អាយុ៦៦ឆ្នាំ មានអាសយដ្ឋានស្នាក់នៅសង្កាត់ផ្សារដេប៉ូ១ ខណ្ឌទួលគោក រាជធានីភ្នំពេញ ជាអ្នកដំណើរមកពីសហរដ្ឋអាមេរិក បន្តជើងហោះហើរនៅប្រទេសសិង្ហបុរី មកដល់កម្ពុជានៅថ្ងៃទី២០ ខែមករា ឆ្នាំ២០២១។ ទី២- ស្ត្រីជនជាតិខ្មែរ អាយុ៦៣ឆ្នាំ មានអាសយដ្ឋានស្នាក់នៅសង្កាត់ភ្នំពេញថ្មី ខណ្ឌសែនសុខរាជធានីភ្នំពេញ ជាអ្នកធ្វើដំណើរមកពីសហរដ្ឋអាមេរិក បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី២២ ខែ មករា ឆ្នាំ២០២១។ ទី៣- ស្ត្រីជនជាតិខ្មែរ អាយុ ៥០ឆ្នាំ មានអាសយដ្ឋានស្នាក់នៅក្រុងតាខ្មៅ ខេត្តកណ្ដាល ជាអ្នកធ្វើដំណើរមកពីប្រទេសស្វីស បន្តជើងហោះហើរនៅប្រទេសសិង្ហបុរី មកដល់កម្ពុជានៅថ្ងៃទី០៤ ខែកុម្ភៈ ឆ្នាំ២០២១។ ទី៤-កុមារាជនជាតិឥណ្ឌូណេស៊ី អាយុ០១ឆ្នាំ មានអាសយដ្ឋានស្នាក់នៅ ខេត្តសៀមរាប ជាកូនប្រុសរបស់បុរស អាយុ ៣៤ឆ្នាំ និងស្ត្រី អាយុ ៣៣ឆ្នាំ ដែលបានជាសះស្បើយកាលពីថ្ងៃទី២៨ ខែមករា ឆ្នាំ២០២១ ជាអ្នកធ្វើដំណើរ មកពីប្រទេសឥណ្ឌូណេស៊ី បន្តជើងហោះហើរនៅប្រទេសសិង្ហបុរី មកដល់កម្ពុជានៅថ្ងៃទី១២ ខែមករា ឆ្នាំ២០២១។ សូមបញ្ជាក់ថា គិតត្រឹមព្រឹកថ្ងៃទី១២ ខែកុម្ភៈ ឆ្នាំ២០២១ នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ៤៧៩នាក់ ក្នុងនោះអ្នកជាសះស្បើយចំនួន៤៦៣នាក់ និងកំពុងសម្រាកនៅមន្ទីរពេទ្យចំនួន១៦នាក់៕ | 2021-02-12T08:32:13+07:00 | kbnnews.com | https://kbn.news/archives/206352 |
b5e0d8ad-d1cf-4356-b67b-9a965e358375 | សហគមន៍ធុរកិច្ចនិងវិនិយោគជប៉ុន កោតស្ញប់ស្ញែង រាជរដ្ឋាភិបាលកម្ពុជា ក្នុងការអភិវឌ្ឍសេដ្ឋកិច្ច ទោះបីមានការញាំញីដោយការរាតត្បាតនៃជំងឺកូវីដ-១៩ | ភ្នំពេញ ៖ “សហគមន៍ធុរកិច្ចនិងវិនិយោគជប៉ុន កោតស្ញប់ស្ញែងការដឹកនាំរបស់រាជរដ្ឋាភិបាល កម្ពុជា ជាពិសេស បញ្ញាញាណរបស់សម្តេចតេជោនាយករដ្ឋមន្ត្រី ក្នុងការអភិវឌ្ឍសេដ្ឋកិច្ច ទោះបីមានការញាំញីដោយការរាតត្បាតនៃជំងឺកូវីដ-១៩ ក៏ដោយ”, នេះជាអ្វីដែលឯកអគ្គរដ្ឋទូតនិងផ្នែកឯកជនជប៉ុនបានលើកឡើងក្នុងកិច្ចប្រជុំលើកទី២១ នៃគណៈកម្មាធិការចម្រុះកម្ពុជា-ជប៉ុន កាលពីរសៀលថ្ងៃទី១១ ខែកុម្ភៈ ឆ្នាំ២០២១ នេះ។ កិច្ចប្រជុំនេះដឹកនាំដោយឯកឧត្តម សុខ ចិន្តាសោភា រដ្ឋមន្ត្រីប្រតិភូអមនាយករដ្ឋមន្ត្រី អគ្គលេខាធិការក្រុមប្រឹក្សាអភិវឌ្ឍន៍កម្ពុជា និងឯកឧត្តម ម៉ាសាហ៊ីរ៉ុ មីខាមី (Masahiro MIKAMI) ឯកអគ្គរដ្ឋទូតជប៉ុនប្រចាំកម្ពុជា។ សេចក្តីប្រកាសព័ត៌មានរបស់ក្រុមប្រឹក្សាអភិវឌ្ឍន៍កម្ពុជា នៅរសៀលថ្ងៃព្រហស្បតិ៍ ទី១១ ខែ កុម្ភៈ ឆ្នាំ២០២១ នៅទីស្តីការក្រុមប្រឹក្សាអភិវឌ្ឍន៍កម្ពុជា ឯកឧត្តម សុខ ចិន្តាសោភា រដ្ឋមន្ត្រីប្រតិភូអម នាយករដ្ឋមន្ត្រី អគ្គលេខាធិការក្រុមប្រឹក្សាអភិវឌ្ឍន៍កម្ពុជា និងឯកឧត្តម ម៉ាសាហ៊ីរ៉ូ មីខារី (Masahiro MIKAMI) ឯកអគ្គរដ្ឋទូតវិសាមញ្ញនិងពេញសមត្ថភាពនៃប្រទេសជប៉ុនប្រចាំកម្ពុជា បានដឹកនាំកិច្ចប្រជុំ លើក ទី៤១ នៃគណៈកម្មាធិការចម្រុះកម្ពុជា-ជប៉ុន ដោយមានការចូលរួមពីតំណាងក្រសួង ពាក់ព័ន្ធនៃរាជរដ្ឋាភិបាល -ស្ថាប័ន , ទីភ្នាក់ងារសហប្រតិបត្តិការអន្តរជាតិនៃប្រទេសជប៉ុន (JICA), អង្គការ ពាណិជ្ជកម្មក្រៅប្រទេសជប៉ុន (JETRO), សមាគមធុរកិច្ចជប៉ុននៅកម្ពុជា (BAC), និងតំណាងក្រុមហ៊ុន ជប៉ុនដែលមានប្រតិបត្តិការវិនិយោគនៅកម្ពុជា ចំនួនប្រមាណ ១១០ រូប។ កិច្ចប្រជុំទ្វេភាគីនេះ ត្រូវបាន រៀបចំឡើងចាប់តាំងពីឆ្នាំ២០០៩ មក ក្រោមក្របខ័ណ្ឌនៃ កិច្ចព្រមព្រៀងរវាងព្រះរាជាណាចក្រកម្ពុជា និង ជប៉ុន ស្តីពីសេរីភាវូបនីយកម្ម ការជំរុញ និងការការពារវិនិយោគ ដែលត្រូវបានចុះហត្ថលេខា ដោយ សម្តេចតេជោនាយករដ្ឋមន្ត្រី និងឯកឧត្តមនាយករដ្ឋមន្ត្រីជប៉ុន ស៊ីនហ្សូ អាប (Shinzo Abe) កាលពី ថ្ងៃទី១៤ ខែមិថុនា ឆ្នាំ២០០៧។ កិច្ចប្រជុំនេះ គឺជាផ្នែកមួយនៃយន្តការថែទាំវិនិយោគ ដោយបានផ្តល់ ឱកាសដល់អ្នកវិនិយោគជប៉ុន លើកឡើងដោយផ្ទាល់នូវបញ្ហាប្រឈមនានា និង សំណូមពរជូនតំណាង រាជរដ្ឋាភិបាលពិនិត្យ និងរកដំណោះស្រាយ ក្នុងគោលបំណងធ្វើឱ្យប្រសើរឡើងនូវបរិយាកាសវិឱយោត និងធុរកិច្ចនៅកម្ពុជា។ អង្គប្រជុំបានផ្តោតការពិភាក្សាលើចំណុចអាទិភាពមួយចំនួន ដូចជា (១) ការទូទាត់ប្រាក់បំណាច់ អតីតភាពការងារសម្រាប់រោងចក្រសហគ្រាសក្នុងវិស័យកម្មន្តសាល, (២) បញ្ហាពាក់ព័ន្ធនឹងបញ្ហាពន្ធដារ ជាពិសេសការប្រើប្រាស់ប្រព្រឹត្តកម្មគណនេយ្យចំពោះវិស័យកាត់ដេរ និងកម្មន្តសាល នីតិវិធីនាំចូលរថយន្ត និងវិធានប្រកួតប្រជែងមិនស្មើភាព , (៣) ការអនុវត្ត, (៤ ) តារាងតម្លៃអគ្គិសនីថ្មីសម្រាប់ឆ្នាំ២០២១ និងស្វែងរកលទ្ធភាពក្នុងការបញ្ចុះថ្លៃដើមនៃការផលិតអគ្គីសនី, (៥) បញ្ហាឡូជីស្ទិក ដោយស្វែងរកលទ្ធភាព ក្នុងការពន្លឿននីតិវិធីសម្រាប់បើកច្រកព្រំដែនអន្តរជាតិស្ទឹងបត់ជាបណ្តោះអាសន្នដើម្បីសម្រួលដល់ការ ធ្វើពាណិជ្ជកម្មឆ្លងកាត់ព្រំដែនកាន់តែប្រសើរ។ ឯកឧត្តម សុខ ចិន្តាសោភា បានកោតសរសើរនិងវាយតម្លៃខ្ពស់ចំពោះការចូលរួមយ៉ាងសកម្ម របស់សហគមន៍ធុរកិច្ចជប៉ុននៅកម្ពុជា ដែលជានិច្ចកាល បានបន្តជំរុញសកម្មភាពវិនិយោគរបស់ខ្លួននៅ កម្ពុជាឱ្យមានសកម្មភាពរស់រវើក ទោះបីមានការរំខានពីការរាតត្បាតនៃជំងឺកូវីឌ-១៩ក៏ដោយ។ នេះជា សក្ខីភាពមួយដែលអ្នកវិនិយោគជប៉ុនបានបង្ហាញពីការប្តេជ្ញាចិត្តបន្តការវិនិយោគរបស់ខ្លួននៅកម្ពុជា និង ផ្តល់ជំនឿទុកចិត្តយ៉ាងមុតមាំចំពោះរាជរដ្ឋាភិបាលកម្ពុជា ក្រោមការដឹកនាំប្រកបដោយបញ្ញាញាណដ៍ ឈ្លាសវៃនិងប៉ិនប្រសប់របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជា ណាចក្រកម្ពុជា។ ឯកឧត្តម ម៉ាសាហ៊ីរ៉ូ មីខាមី បានកោតស្ញប់ស្ញែងចំពោះការដឹកនាំដ៏មោះមុតរបស់រាជរដ្ឋាភិបាលកម្ពុជា ជាពិសេស បញ្ញាញាណដ៏ឈ្លាសវៃនិងប៉ិនប្រសប់របស់ សម្តេចតេជោនាយករដ្ឋមន្ត្រី ក្នុងការ ទប់ទល់នឹងការញ៉ាញ្ជីនៃជំងឺរាតត្បាតកូវីដ -១៩ ដោយរក្សាបាននូវឧត្តមភាពប្រកួតប្រជែងរបស់កម្ពុជាក្នុង តំបន់។ ឯកឧត្តមឯកអគ្គរដ្ឋទូតក៏បានថ្លែងអំណរគុណយ៉ាងជ្រាលជ្រៅជូនចំពោះក្រុមប្រឹក្សាអភិវឌ្ឍន៍ កម្ពុជា និងក្រសួង -ស្ថាប័នពាក់ព័ន្ធទាំងអស់ ដែលតែងតែខិតខំប្រឹងប្រែងប្រកបដោយស្មារតីទទួលខុស ត្រូវខ្ពស់ក្នុងការសម្របសម្រួល និងចាត់វិធានការឆ្លើយតបប្រកបដោយប្រសិទ្ធភាព។ គួរកត់សម្គាល់ថា គិតត្រឹមដំណាច់ខែមករា ឆ្នាំ២០២១ ក្រុមប្រឹក្សាអភិវឌ្ឍន៍កម្ពុជាបានទទួល ស្វាគមន៍ និងចុះបញ្ជីតម្រោងវិនិយោគមានលក្ខណៈសម្បត្តិគ្រប់គ្រាន់របស់ជប៉ុន ចំនួន ១៤៤គម្រោង ក្នុងទុនវិនិយោគសរុបប្រមាណ ២,៧៩ប៊ីលានដុល្លារអាមេរិក ក្នុងនោះមានគម្រោងវិនិយោគចំនួន ៦៦ តម្រោង បានបោះទីតាំងវិនិយោគក្នុងតំបន់សេដ្ឋកិច្ចពិសេស ដែលមានទុនវិនិយោគសរុបប្រមាណ ៣៤០ លានដុល្លារអាមេរិក៕ រក្សាសិទ្ធិដោយ៖បញ្ញាស័ក្តិ | 2021-02-12T07:52:11+07:00 | cen.com.kh | https://cen.com.kh/archives/295500.html |
4ea868e3-2353-4db2-8bae-31c686a7cc43 | ប្រធានទីភ្នាក់ងារតាមដានការវិវត្តន៍វីរុស៖ ជំងឺកូវីដ១៩ប្រភេទអង់គ្លេស«អាចឆ្លងរាលដាលនៅជុំវិញពិភពលោក» | អ្នកវិទ្យាសាស្ត្រអង់គ្លេសលើកឡើងថា វីរុសកូរ៉ូណាទម្រង់ថ្មី ដែលត្រូវបានគេរកឃើញជាលើកដំបូងក្នុងប្រទេសអង់គ្លេសកាលពីចុងឆ្នាំ២០២០នោះ «កំពុងឆ្លងរាលដាលក្នុងប្រទេសអង់គ្លេស» ហើយអាចនឹង «រាលដាលឆ្លងទៅក្នុងប្រទេសផ្សេងៗទៀតក្នុងពិភពលោក» ផងដែរ។ អ្នកស្រី Sharon Peacock ប្រធានទីភ្នាក់ងារស្តីពីហ្សែនជំងឺកូវីដ១៩របស់អង់គ្លេស បានប៉ាន់ស្មានយ៉ាងដូចនេះកាលពីថ្ងៃពុធ នៅក្នុងបទសម្ភាសន៍មួយជាមួយទូរទស្សន៍ BBC។ ជំងឺកូវីដ១៩ទម្រង់ថ្មីដែលមានលក្ខណៈឆ្លងខ្លាំងនោះ ត្រូវបានគេរកឃើញជាលើកដំបូងក្នុងស្រុក Kent ដែលស្ថិតនៅភាគខាងត្បូងប្រទេសអង់គ្លេស កាលពីខែកញ្ញា ឆ្នាំ២០២០ ហើយបន្ទាប់ពីនោះ ត្រូវបានគេរកឃើញជាបន្តបន្ទាប់ក្នុងប្រទេសជាង៥០ ដែលក្នុងនោះក៏មានសហរដ្ឋអាមេរិកផងដែរ។ ទីភ្នាក់ងារស្រាវជ្រាវទាក់ទងនឹងហ្សែនជំងឺកូវីដ១៩របស់អង់គ្លេស តាមដានត្រួតពិនិត្យដំណើរការផ្លាស់ប្តូរនិងការវិវត្តន៍របស់វីរុសកូរ៉ូណា។ អ្នកស្រី Peacock បញ្ជាក់ថា ការផលិតវ៉ាក់សាំងបង្ការថ្មីៗ មានប្រសិទ្ធភាពប្រឆាំងនឹងការវិវត្តន៍នៃវីរុសកូរ៉ូណា ប៉ុន្តែអ្នកស្រីព្រមានថា ក្រុមអ្នកវិទ្យាសាស្ត្រ អាចតាមដានការវិវត្តន៍បម្លែងរូបនៃវីរុសនេះបាន នៅទសវត្សរ៍ក្រោយ រហូតដល់វីរុសនេះ «ប្រែរូបភាពចេញពីភាពកាចសាហាវរបស់ខ្លួន»។ ការសិក្សាថ្មីមួយ បង្ហាញថា ថ្នាំ steroid ដែលជាទូទៅគេប្រើសម្រាប់ព្យាបាលជំងឺហឺតអាចជួយកាត់បន្ថយការព្យាបាលមនុស្សដែលឆ្លងជំងឺកូវីដ១៩ផងដែរ៕ | 2021-02-12T07:00:00+07:00 | khmer.voanews.com | https://khmer.voanews.com/a/british-variant-of-covid-19-will-eventually-sweep-the-world-says-head-of-genetic-tracking-agency/5774586.html |
c45653e3-e6d7-4714-bc03-4be23d00c59f | លោក Biden ស្នើឲ្យមានភាពអត់ធ្មត់ ស្របពេលរដ្ឋាភិបាលបង្កើនការចាក់វ៉ាក់សាំង | ថ្លែងនៅវិទ្យាស្ថានសុខាភិបាលជាតិកាលពីថ្ងៃព្រហស្បតិ៍ លោកប្រធានាធិបតីសហរដ្ឋអាមេរិក Joe Biden បានរិះគន់កម្មវិធីវ៉ាក់សំាងរបស់រដ្ឋបាលមុន និងជំរុញឲ្យពលរដ្ឋអាមេរិកាំងអត់ធ្មត់ ខណ: ដែលលោកកំពុងកែខៃកម្មវិធីផ្ដល់វ៉ាក់សាំងនេះ។ លោក Biden បាននិយាយថា៖ «ខ្ញុំនិយាយដោយស្មោះត្រង់ទៅចុះ អ្នកកាន់តំណែងមុនមិនបានបំពេញកិច្ចការរបស់លោក ដើម្បីប្រុងប្រៀបសម្រាប់បញ្ហាប្រឈមដ៏ធំនៃការចាក់វ៉ាក់សំាងឲ្យមនុស្សរាប់រយលាននាក់នោះទេ»។ លោកបន្ថែមថា៖ «យើងមិនអាចដោះស្រាយរឿងគ្រប់យ៉ាងក្នុងពេលនេះនោះទេ ប៉ុន្តែយើងនឹងដោះ ស្រោយវា»។ លោក Biden ក៏បានប្រកាសថា សហរដ្ឋអាមេរិកទទួលបានវ៉ាក់សាំងគ្រប់គ្រាន់ សម្រាប់ចាក់ជូនប្រជាពលរដ្ឋចំនួន ៣០០ លាននាក់ ក្នុងចំណោមពលរដ្ឋអាមេរិកាំងសរុប ៣២៨ លាននាក់ ត្រឹមចុងខែកក្កដា។ សហរដ្ឋអាមេរិកកំពុងស្ថិតលើមាគ៌ាមួយដែលលើសពីគោលដៅរបស់លោក Biden នៃការចាក់វាក់ សំាងឲ្យពលរដ្ឋអាមេរិកាំងចំនួន ១០០ លាននាក់ ក្នុងរយ:ពេល ១០០ ថ្ងៃដំបូងនៃការកាន់តំណែងជា ប្រធានាធិបតីរបស់លោក។ មជ្ឈមណ្ឌលប្រយុទ្ធនឹងជំងឺឆ្លង (CDC) របស់សហរដ្ឋអាមេរិក បានបញ្ជាក់ថា វ៉ាក់សំាងជាង ៤៦ លានដូស ត្រូវបានចាក់ជូនពលរដ្ឋរួចហើយ។ កាលពីព្រឹកថ្ងៃព្រហស្បតិ៍ម្សិលមិញ លោកវេជ្ជបណ្ឌិត Anthony Fauci អ្នកជំនាញកំពូលផ្នែកជំងឺឆ្លងរបស់សហរដ្ឋអាមេរិក បាននិយាយថា ត្រឹមខែមេសា ពលរដ្ឋដែលរស់នៅក្នុងសហរដ្ឋអាមេរិកដែលចង់បានវ៉ាក់សំាងកូវីដ១៩ អាចទទួលបានការចាក់វ៉ាក់សាំងនេះ។ សហរដ្ឋអាមេរិក បានកត់ត្រាការឆ្លងជាង ២៧ លានករណី និងចំនួនស្លាប់ជាង ៤ សែន ៧ ម៉ឺនករណី ដោយសារជំងឺកូវីដ១៩ ដែលច្រើនជាងប្រទេសណាៗទំាងអស់ក្នុងពិភពលោក។ នេះបើយោងតាមទិន្នន័យរបស់សាកលវិទ្យាល័យ Johns Hopkins៕ | 2021-02-12T07:00:00+07:00 | khmer.voanews.com | https://khmer.voanews.com/a/biden-asks-for-patience-while-ramping-up-vaccinations/5775791.html |
0b2b39d8-ca10-4b92-97c7-c9a1efd25fc7 | តើមូលហេតុអ្វីបណ្ដាលឱ្យឈឺខ្នង និងចង្កេះ? | ការឈឺចង្កេះ ឬឈឺឆ្អឹងខ្នងបណ្តាលមកពី មូលហេតុធំៗបីយ៉ាង រួមមានការ រងរបួស ឬគ្រោះថ្នាក់ ឥរិយាបថអង្គុយ ឬឈរមិនត្រឹមត្រូវ និងការវិវត្តន៍នៃអាយុកាលរបស់មនុស្ស។ នៅពេលអាយុកាន់តែចាស់ ភាគច្រើនគឺឈឺឆ្អឹងខ្នងផ្នែកខាងក្រោម (lower back pain) ដែលបណ្ដាលមកពីការសឹករិចរិលនៃទ្រនាប់ឆ្អឹងកង ឬបញ្ហារលាកសន្លាក់ឆ្អឹង និងពុកឆ្អឹងជាដើម។ តើមានវិធីណាខ្លះ ដើម្បីកាត់បន្ថយការឈឺឆ្អឹងខ្នង ឬចង្កេះ? បញ្ហាឈឺខ្នងឈឺចង្កេះ គឺកើតឡើងលើមនុស្សគ្រប់ៗគ្នា មិនថាស្រីឬប្រុស អាយុលើសពី៤០ឆ្នាំឡើងទៅ ប្រសិនបើអសកម្មក្នុងការរស់នៅប្រចាំថ្ងៃ។ នេះបើតាមលោកវេជ្ជបណ្ឌិត គួច ម៉េងលី ខ្មែរ-អាមេរិកាំង ដែលលោកបានពន្យល់ក្នុងគណនីហ្វេសប៊ុក របស់លោក។ លោកបន្តថា ករណីអ្នកឈឺឆ្អឹងខ្នងខ្លះ ដោយសារមានជំងឺរលាកសន្លាក់ឆ្អឹង និងជំងឺមហារីក៖ « »។ លោកវេជ្ជបណ្ឌិតជំនាញរូបនេះបន្តថា អ្នកជក់បារី មិនត្រឹមធ្វើឱ្យប៉ះពាល់ដល់បេះដូង និងសរសៃឈាមក្នុងខួរក្បាលទេ ប៉ុន្តែវាក៏នាំឱ្យបញ្ហាដល់ឆ្អឹងផងដែរ។ លោកវេជ្ជបណ្ឌិត គួច ម៉េងលី ពន្យល់ពីមូលហេតុធ្ងន់ធ្ងរដល់សុខភាព ដោយសារការជក់បារី៖ « » គេហទំព័រសុខភាពវ៉ិបអឹមឌី (WebMD) ឱ្យដឹងថា អ្នកឈឺឆ្អឹងខ្នង ខ្លះមានអាការៈរោគសញ្ញាឈឺសាច់ដុំ ឬថ្លោះសរសៃ ដោយសារលើកធ្ងន់។ ករណីខ្លះទៀត ឈឺចុកចាប់ខ្លាំងនៅជើងម្ខាង ឬជើងទាំងពីរ រហូតដល់ក្រោមជង្គង់ នៅពេលអោន ឈរ ឬដើរ កម្លាំងចុះខ្សោយ និងស្រកទម្ងន់ជាដើម។ ប្រសិនបើការឈឺចុកចាប់នោះមិនបានគ្រាន់បើ ក្នុងអំឡុងពេល២ ឬ៣សប្ដាហ៍ អ្នកជំងឺត្រូវណាត់ជួបគ្រូពេទ្យដើម្បីថតពិនិត្យឆ្អឹងខ្នង រកមូលហេតុពិតប្រាកដ មុនទទួលបានការព្យាបាល។ គេហទំព័រដដែលបន្តថា ការឈឺខ្នងឬចង្កេះមាន៤ប្រភេទធំៗ ទី១ ថ្លោះគ្រេច ឬហើមសរសៃសាច់ដុំ ដោយសារលើកធ្ងន់ ឬធ្វើចលនាខុសឆ្គងណាមួយ ទីពីរ ទ្រនាប់ឆ្អឹងកង (ruptured disks) នៅផ្នែកខាងក្រោមចង្កេះ ដាច់រហែក ឬសឹក រួចទៅប៉ះនឹងសរសៃ។ ទី៣ គឺដោយសារបញ្ហារលាកសន្លាក់ឆ្អឹង (Arthritis ) ហើយចំណែកទី៤វិញ គឺដោយសារជំងឺពុកឆ្អឹង (Osteoporosis )។ លោកវេជ្ជបណ្ឌិត គួច ម៉េងលី ពន្យល់ថា ដើម្បីដឹងពីមូលហេតុពិតប្រាកដនៃការឈឺឆ្អឹងខ្នងនេះ គ្រូពេទ្យជំនាញឆ្អឹង នឹងថតឆ្លុះដោយប្រើឧបករណ៍ពិសេស គឺអឹមអារ៍អាយ (MRI) ឬ CT SCAN ដែលអាចមើលឃើញឆ្អឹងកង ឬថាស (Disk) នៅចន្លោះឆ្អឹងខ្នងដែលខូច សឹករិចរិល ឬឆ្អឹងលានចេញមកក្រៅ គាបសរសៃ ឬក៏ឃើញដុំពកនៅបំពង់ឆ្អឹងខ្នង៖ « »។ ទាំងលោកវេជ្ជបណ្ឌិត គួច ម៉េងលី និងគេហទំព័រសុខភាព WebMD ផ្ដល់ដំបូន្មានថា ដើម្បីរក្សាឆ្អឹងខ្នងឱ្យបានរឹងមាំល្អ គឺហាត់ប្រាណពង្រឹងសាច់ដុំក្បាលពោះ ហើយជម្រើសដ៏ល្អគឺដើរ ឬហែលទឹក។ ប្រើវិធីម៉ាស្សាថ្នមៗទៅលើចង្កេះ ស្អំទឹកកកឬទឹកក្តៅ នៅកន្លែងឈឺខ្នងឬចង្កេះ រក្សាទម្ងន់ កុំឱ្យធាត់ខ្លាំងពេក បញ្ឈប់ការជក់បារី ជៀសវាងចលនាណាមួយ ឬលើកធ្ងន់ ដែលនាំឱ្យថ្លោះសរសៃឬគ្រេចសាច់ដុំ។ អនុវត្តកាយវិការអង្គុយឬឈរឱ្យបានត្រឹមត្រូវ ប្រសិនបើត្រូវឈរយូរវិញ កុំដាក់ជើងទាំងពីរស្មើគ្នា គឺជើងម្ខាងខ្ពស់ជាង ដើម្បីបន្ថយទម្ងន់ទៅលើដងខ្លួន។ បន្ថែមពីនេះ ប្រសិនបើអង្គុយធ្វើការយូរវិញ ត្រូវឧស្សាហ៍ងើបដើរចេញ រៀងរាល់៣០នាទី និងដាក់ខ្នើយកល់ពីខាងក្រោយខ្នង៕ | 2021-02-11T20:53:00+07:00 | rfa.org | https://www.rfa.org/khmer/program/health/what-caused-back-pain-and-how-to-relieve-the-pain-02112021085339.html |
14a35795-5200-4ca8-803d-54351d2922b3 | លោក វង្សី វិស្សុត៖ ការចាត់ទុកវ៉ាក់សាំង ជាតម្រូវការជាយុទ្ធសាស្រ្តរបស់កម្ពុជាក្នុងការប្រយុទ្ធ និងឈានទៅលុបបំបាត់ជំងឺកូវីដ-១៩ | លោក វង្សី វិស្សុត រដ្ឋមន្រ្តីប្រតិភូអមនាយករដ្ឋមន្រ្តី និងជារដ្ឋលេខាធិការប្រចាំការ នៃក្រសួងសេដ្ឋកិច្ចនិងហិរញ្ញវត្ថុ នៅថ្ងៃទី១១ ខែកុម្ភៈ ឆ្នាំ២០២១នេះ បានថ្លែងថា រាជរដ្ឋាភិបាលបានសម្រេចជាគោលការណ៍ ក្នុងការចាត់ទុកវ៉ាក់សាំង ជាតម្រូវការជាយុទ្ធសាស្រ្តរបស់កម្ពុជាក្នុងការប្រយុទ្ធ និងឈានទៅលុបបំបាត់ជំងឺកូវីដ-១៩។ ការលើកឡើងយ៉ាងដូច្នេះរបស់លោករដ្ឋមន្ត្រីធ្វើឡើងក្នុងឱកាសបានទទួលជួបពិភាក្សា ការងារជាមួយលោកស្រី Devyani Khobragade ឯកអគ្គរដ្ឋទូតវិសាមញ្ញ និងពេញសមត្ថភាព នៃសាធារណរដ្ឋឥណ្ឌា ប្រចាំព្រះរាជាណាចក្រកម្ពុជា នៅទីស្តីការក្រសួង ។ លោក វង្សី វិស្សុត បានមានប្រសាសន៍ស្វាគមន៍ និងសូមជូនពរដល់លោកស្រីឯកអគ្គរដ្ឋទូតឥណ្ឌា សូមទទួលបានជោគជ័យ នៅក្នុងការបំពេញបេសកកម្ម នៅក្នុងព្រះរាជាណាចក្រកម្ពុជា ដើម្បីពង្រឹង និងពង្រីកចំណងមិត្តភាព និងកិច្ចសហប្រតិបត្តិការ ជាប្រពៃណី ដែលមានតំាងពីយូរលង់ណាស់មកហើយ រវាងប្រទេស និងប្រជាជនទំាងពីរឱ្យកាន់តែរឹងមាំថែមទៀត លើគ្រប់វិស័យ។ លោក វង្សី វិស្សុត មានប្រសាសន៍ជម្រាបជូនលោកស្រី ឯកអគ្គរដ្ឋទូតឥណ្ឌាបានជ្រាបផងដែរ អំពីស្ថានភាពនៃជំងឺកូវីដ-១៩ នៅកម្ពុជា ពិសេសអំពីសមត្ថភាពរបស់រាជរដ្ឋាភិបាល ក្រោមការដឹកនាំដ៏ប៉ិនប្រសព្វ ឆ្លាតវៃ និងម៉ឺងម៉ាត់របស់សម្តេចតេជោ ហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា ដែលជាអគ្គមេបញ្ជាការផ្ទាល់ នៃសមរភូមិប្រយុទ្ធ ប្រឆាំងជំងឺកូវីដ-១៩ ដែលបានគ្រប់គ្រងសភាពការណ៍ វិបត្តិនៃជំងឺកូវីដ-១៩ បានល្អប្រសើរ និងមានលទ្ធភាព ឆ្លើយតបទៅនឹងការឆ្លងជំងឺនេះ ជាបន្តបន្ទាប់។ លោកបានបន្តថា វ៉ាក់សាំងបង្ការជំងឺកូវីដ-១៩ គឺជាក្តីសង្ឃឹមរបស់ពិភពលោកទាំងមូល ដើម្បីអាចយកឈ្នះជំងឺដ៏កាចសាហាវនេះ។ ដូចនេះហើយ ទើបរាជរដ្ឋាភិបាល បានសម្រេចជាគោលការណ៍ ក្នុងការចាត់ទុកវ៉ាក់សាំង ជាតម្រូវការជាយុទ្ធសាស្រ្តរបស់កម្ពុជាក្នុងការប្រយុទ្ធ និងឈានទៅលុបបំបាត់ជំងឺកូវីដ-១៩ ។ លោក វង្សី វិស្សុត និងលោកស្រីឯកអគ្គរដ្ឋទូតឥណ្ឌា ក៏បានធ្វើការពិភាក្សាផងដែរ ពាក់ព័ន្ធនឹងការទិញវ៉ាក់សាំងបង្ការជំងឺកូវីដ-១៩ ពីប្រទេសឥណ្ឌា តាមការណែនាំរបស់សម្តេចតេជោនាយករដ្ឋមន្រ្តី ដើម្បីកម្ពុជាអាចទិញ និងទទួលបានវ៉ាក់សាំងនេះ បានឆាប់រហ័សតាមដែលអាចធ្វើទៅបាន ស្របទៅតាមផែនការលទ្ធកម្មទិញវ៉ាក់សាំង និងផែនការកម្មវិធីចាក់វ៉ាក់សាំងបង្ការជំងឺកូវីដ-១៩ របស់កម្ពុជា។ នៅក្នុងឱកាសនោះដែរ លោក វង្សី វិស្សុត និងលោកស្រីឯកអគ្គរដ្ឋទូតឥណ្ឌា ក៏បានធ្វើការផ្លាស់ប្តូរមតិ និងទស្សនៈទៅវិញទៅមក ពាក់ព័ន្ធឹបញ្ហាតំបន់ ពិសេសបញ្ហាភូមិសាស្រ្តនយោបាយមួយចំនួន ដើម្បីជាផលប្រយោជន៍ នៃប្រទេសទាំងពីរទាំងនៅក្នុងក្របខណ្ឌ នៃកិច្ចសហប្រតិបត្តិការទេ្វភាគី និងទាំងនៅក្នុងក្របខណ្ឌ នៃកិច្ចសហប្រតិបត្តិការតំបន់ និងពិភពលោក។ គួរបញ្ជាក់ដែរថា គិតចាប់ពីឆ្នាំ២០០២ មកទល់នឹងខែមករាឆ្នាំ២០២១ នេះ រដ្ឋាភិបាលនៃសាធារណរដ្ឋឥណ្ឌា បានផ្តល់ឥណទានសម្បទានដល់កម្ពុជា ក្នុងទំហំទឹកប្រាក់សរុបចំនួន ១១២ ១២០ ០០០ ដុល្លារអាមេរិក ក្នុងនោះឥណទានសរុបចំនួន ៦៣ ២៦៦ ៩៥៩ ដុល្លារអាមេរិក ត្រូវបានប្រើប្រាស់ ស្មើនឹងប្រមាណ ៥៦,៤២% នៃទំហំឥណទានសរុប ដោយមានគម្រោងចំនួន០២ កំពុងតែដំណើរការ (គម្រោងអភិវឌ្ឍន៍ធនធាន ទឹកស្ទឹងស្វាហាប់ និងគម្រោងអភិវឌ្ឍន៍ធនធានទឹកតាសាល) និងគម្រោងចំនួន៣ ត្រូវបានអនុវត្តបញ្ចប់រួចរាល់ជាស្ថាពរ (គម្រោងសាងសង់ខ្សែ បណ្តាញថាមពលអគ្គិសនីតង់ស្យុងខ្ពស់ ២៣០ KV ក្រចេះ-ខេត្តស្ទឹងត្រែង, គម្រោងផ្គត់ផ្គង់ម៉ាស៊ីនបូមទឹក និងគម្រោងស្តារប្រព័ន្ធ ធារាសាស្រ្តបារាយណ៍ខាងលិច)៕ | 2021-02-11T19:57:00+07:00 | freshnewsasia.com | https://m.freshnewsasia.com/index.php/en/localnews/186765-2021-02-11-05-57-41.html |
25f88048-286d-4900-91b6-c24f399e9773 | អនិកជនខ្មែរនៅប្រទេសបារាំង សរសេរលិខិតកោតសរសើរកម្ពុជា លើការទប់ស្កាត់ការរីករាលដាលជំងឺកូវីដ-១៩ បានយ៉ាងល្អប្រសើរ | លោក Claude Boutry អាយុ ៧១ឆ្នាំ មានសញ្ជាតិពីរ(បារាំង-ខ្មែរ) បានសម្រេចត្រលប់មករស់នៅប្រទេសកម្ពុជាក្រោយពីចូលនិវត្តន៍។ លោកបានបញ្ចប់មធ្យមសិក្សាទុតិយភូមិនៅទសវត្សរ៍ឆ្នាំ១៩៧០ នៅវិទ្យាល័យបារាំងមួយនៅរាជធានីភ្នំពេញ និងបានទៅរស់នៅក្រៅប្រទេស ដោយមូលហេតុបន្តការសិក្សា និងក្រោយមកដោយសារអាជីពវិជ្ជាជីវៈ។ នៅក្នុងលិខិតមួយចុះថ្ងៃទី២១ ខែមករា ឆ្នាំ២០២១ ផ្ញើជូន លោក ម៉ម ប៊ុនហេង រដ្ឋមន្ត្រីក្រសួងសុខាភិបាល និងចម្លងជូន ឧបនាយករដ្ឋមន្ត្រី ប្រាក់ សុខុន រដ្ឋមន្ត្រីក្រសួងការបរទេស និងសហប្រតិបត្តិការអន្តរជាតិ លោក Boutry បានកោតសរសើរអំពីការគ្រប់គ្រងបានយ៉ាងល្អរបស់ រាជរដ្ឋាភិបាលកម្ពុជា នៅក្នុងការទប់ស្កាត់ការរីករាលដាលជំងឺកូវីដ-១៩ និងបានបង្ហាញអំពីសេចក្តីពេញចិត្ត និងដឹងគុណយ៉ាងខ្លាំងចំពោះចំណាត់ការរបស់ក្រសួងសុខាភិបាល។ លោកបានសរសេររៀបរាប់យ៉ាងលម្អិតអំពីវិធានការការពារបានយ៉ាងល្អរបស់មន្ត្រីកម្ពុជា រួមមាន ការទទួលនៅព្រលានយន្តហោះ ការដឹកអ្នកដំណើរទៅសណ្ឋាគារដើម្បីធ្វើចត្តាឡីស័ក និងការយកចិត្តទុកដាក់ក្នុងការព្យាបាលជំងឺផ្សេងៗនាអំឡុងពេលនោះ ។ លោកបានលើកឡើងថា ៕ | 2021-02-11T19:44:00+07:00 | freshnewsasia.com | https://m.freshnewsasia.com/index.php/en/localnews/186764-2021-02-11-05-44-12.html |
78448298-b613-4d6a-bbf5-e92878cad1fd | យូនីសេហ្វថា កុមារប្រមាណ ២៨ម៉ឺននាក់ខ្វះអាហារូបត្ថម្ភ ក្នុងអំឡុងនៃការបិទសាលា | អង្គការយូនីសេហ្វ (UNICEF) ឱ្យដឹងថា កម្មវិធីផ្តល់អាហារតាមសាលារៀន បានចាប់ផ្តើមដំណើរការឡើងវិញហើយ ក្រោយពីអាក់ខានមួយរយៈដោយសារជំងឺកូវីដ-១៩។ កម្មវិធីនេះ នឹងត្រូវចាប់ផ្តើមជាដំណាក់កាលៗ នៅគ្រប់សាលារៀនទាំងអស់ដែលកំពុងអនុវត្តកម្មវិធីផ្តល់អាហារ ក្រោមការគាំទ្រពីរដ្ឋាភិបាល និងកម្មវិធីស្បៀងអាហារពិភពលោក (WFP)។ នាយិកាអង្គការស្បៀងអាហារពិភពលោក អ្នកស្រី ក្លែរ ខូណាន់ (Claire Conan) កត់សម្គាល់ថា កម្មវិធីសុខភាព និងអាហារូបត្ថម្ភ ដែលអនុវត្តនៅតាមសាលារៀន ចូលរួមកាត់បន្ថយភាពអត់ឃ្លាន និងលើកទឹកចិត្តឱ្យកុមារវិលត្រឡប់មកសាលារៀនវិញ។ ក្នុងអំឡុងពេលបិទសាលារៀននៅទូទាំងប្រទេស ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ កុមារខ្មែរប្រមាណ ២៨ម៉ឺននាក់ នៅតាមសាលារៀនចំនួនជាង ១ពាន់កន្លែង ខកខានពុំបានទទួលអាហារប្រកបដោយអាហារូបត្ថម្ភ។ ក្រសួងអប់រំ ធ្លាប់រកឃើញថា កុមារប្រមាណ ៤០% បរិភោគអាហារប្រចាំថ្ងៃតិចជាងមុន បើប្រៀបធៀបនៅមុនពេលមានការឆ្លងរាលដាលនៃជំងឺកូវីដ-១៩។ ទន្ទឹមនឹងនេះ ការសិក្សាវាយតម្លៃលើផលប៉ះពាល់ផ្នែកសង្គម និងសេដ្ឋកិច្ចបង្កឡើងដោយជំងឺកូវីដ-១៩នៅកម្ពុជា របស់អង្គការសហប្រជាជាតិចេញផ្សាយកាលពីដើមខែកុម្ភៈនេះ រកឃើញថា ក្នុងអំឡុងពេលមានវិបត្តិជំងឺកូវីដ-១៩ ពលរដ្ឋកម្ពុជាជាច្រើននាក់បានបង្ខំចិត្តរិះរកវិធីទប់ទល់ផ្សេងៗ ដូចជា សុំអាហារពីអ្នកដទៃ កាត់បន្ថយការបរិភោគ ឬជ្រើសរើសអាហារមានតម្លៃថោក និងមិនសូវមានអាហារូបត្ថម្ភជាដើម៕ | 2021-02-11T18:27:00+07:00 | rfa.org | https://www.rfa.org/khmer/news/health/11k-schools-missed-free-nutritious-school-meals-during-school-closure-to-curb-covid-19-spread-02112021062720.html |
b91c7389-bdf1-42cf-a6dd-664dc44e8eab | BREAKING: សហរដ្ឋអាមេរិក៖ មនុស្ស ៩.៦ម៉ឺននាក់ទៀតឆ្លងកូវីដ-១៩ និងអ្នកជំងឺ ៣,៤៣២នាក់ស្លាប់ ក្នុងពេលតែ១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៩៦,៨០៦នាក់ទៀតបានឆ្លង COVID-19 ខណៈអ្នកជំងឺ ៣,៤៣២នាក់ទៀតបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃព្រហស្បតិ៍ ទី១១ ខែកុម្ភៈ ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៧,៨៩៧,២១៤ករណី ក្នុងនោះមានអ្នកស្លាប់សរុបចំនួន ៤៨៣,២០០នាក់ និងជាសះស្បើយឡើងសរុប ១៧,៨២៧,៣២៣នាក់។ គួរបញ្ជាក់ថា ចំពោះមុខការឆ្លង និងស្លាប់យ៉ាងគំហុកដោយសារតែ COVID-19 សហរដ្ឋអាមេរិកក្រោមដឹកនាំរបស់លោកប្រធានាធិបតី ចូ បៃដិន បានជំរុញឲ្យបង្កើនការចាក់វ៉ាក់សាំងឲ្យដល់ ១.៥លានដូសក្នុង ១ថ្ងៃទៅដល់ពលរដ្ឋអាមេរិកាំង ប្រសិនបើអាចទៅរួច។ នេះជាថ្ងៃទី៤ ហើយសម្រាប់សហរដ្ឋអាមេរិក ដែលបានមើលឃើញអត្រាឆ្លង COVID-19 ប្រចាំថ្ងៃអាចធ្លាក់ចុះមកនៅក្រោម ១សែននាក់ ក្រោយការអនុវត្តវិធានការពាក់ម៉ាសទូទាំងប្រទេស ដែលជាផែនការធំមួយនៅក្នុងរយៈពេល ១០០ថ្ងៃដំបូង នៃអាណត្តិដឹកនាំរបស់លោក ចូ បៃដិន ដែលបានស្បថចូលកាន់តំណែង កាលពីថ្ងៃទី២០ ខែមករា ឆ្នាំ២០២១៕ | 2021-02-11T17:26:00+07:00 | freshnewsasia.com | https://m.freshnewsasia.com/index.php/en/internationalnews/186758-2021-02-11-03-26-44.html |
d1b6a633-5932-4963-9845-799df088ac95 | សម្តេចតេជោ ហ៊ុន សែន ជូនពរប្រជាពលរដ្ឋក្នុងឱកាសបុណ្យចូលឆ្នាំចិន និងអំពាវនាវឲ្យប្រយ័ត្នចំពោះគ្រោះអគ្គិភ័យ គ្រោះថ្នាក់ចរាចរណ៍ និងការពារការចម្លងជំងឺកូវីដ១៩ (Video inside) | ក្នុងថ្ងៃសែនចូលឆ្នាំចិន ថ្ងៃទី១១ ខែកុម្ភៈ ឆ្នាំ២០២១នេះ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានផ្ញើសារតាមរយៈ Facebook ផ្លូវការរបស់សម្តេចជូនបងប្អូនប្រជាពលរដ្ឋ ក្នុងឱកាសបុណ្យចូលឆ្នាំចិន។ ទទ្ទឹមនឹងការជូនពរឆ្នាំថ្មីនេះ សម្តេចនាយករដ្ឋមន្ត្រីក៏បានអំពាវនាវដល់បងប្អូនប្រជាពលរដ្ឋ ត្រូវប្រុងយ័ត្នខ្ពស់កុំឲ្យមានគ្រោះអគ្គិភ័យកើតឡើង និងត្រូវបន្តចូលរួមទប់ស្កាត់ការចម្លងជំងឺកូវីដ១៩ ដោយគោរពតាមការណែនាំរបស់ក្រសួងសុខាភិបាល។ ជាមួយគ្នានេះ ចំពោះការធ្វើដំណើរកម្សាន្តជិតឆ្ងាយនានា សម្តេចប្រមុខរាជរដ្ឋាភិបាលបានអំពាវនាវ សូមបើកបរគោរពច្បាប់ចរាចរណ៍ កុំបើកប្រជែងយកលឿនតែខ្លួនឯង កុំផឹកគ្រឿងស្រវឹងក្នុងពេលបើកបរ ត្រូវមានការយោគយល់គ្នា និងប្រុងប្រយ័ត្នខ្ពស់ជានិច្ច។ សម្តេចតេជោ ហ៊ុន សែន បានសរសេរក្នុង Facebook របស់សម្តេចយ៉ាងដូច្នេះថា ៕ | 2021-02-11T16:34:00+07:00 | freshnewsasia.com | https://m.freshnewsasia.com/index.php/en/localnews/186755-2021-02-11-02-34-44.html |
1b2172df-bb60-425c-8cff-922e6934505d | អ្នកចាក់វ៉ាក់់សាំងកូវីដ១៩ រួចរាល់ កាលពីម្សិលមិញមានជាង៣០០នាក់់ ក្នុងចំណោមអ្នកស្នើចាក់ជាង៤០០នាក់ | ភ្នំពេញ៖លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួង សុខាភិបាលកម្ពុជាបានបញ្ជាក់ថាក្នុងរយៈ ពេល១ថ្ងៃពេញកាលពីថ្ងៃទី១០ កុម្ភៈ ម្សិលមិញនៃការចាប់ផ្តើមចាក់វ៉ាក់សាំងការពារកូវីដ១៩ របស់ប្រទេសចិន ឈ្មោះស៊ីណូហ្វាម (Sinoharm) អ្នកស្នើសុំចាក់មានចំនួន៤២៥នាក់ ចំណែកអ្នកបានចាក់រួចរាល់មាន ៣៣៩នាក់ (ស្រី៧៥នាក់)។ លោកស្រីអ្នកនាំពាក្យបានឲ្យដឹងនៅថ្ងៃទី១១កុម្ភៈឆ្នាំ២០២១ថាសរុបអ្នកមកចាក់វ៉ាក់សាំងការពារជំងឺកូវីដ១៩នៅថ្ងៃទី១០ ខែកុម្ភ: ឆ្នាំ២០២១៖មានចំនួន៤២៥នាក់ (ស្រី ១០៤នាក់) ។ អ្នកបានចាក់វ៉ាក់សាំងរួច៖ ៣៣៩នាក់ (ស្រី ៧៥នាក់)។ អ្នកដែលគ្រូពេទ្យមិនអនុញ្ញាតឲ្យចាក់៖ ៨៦នាក់ (ស្រី ២៩នាក់)។ ក្រសួងក៏បានជម្រាបជូនសាធារណជនទាំង អស់ឲ្យបានជ្រាបពីកម្មវិធីចាក់វ៉ាក់ សាំងដោយឈរលើគោលការណ៍ស្ម័គ្រចិត្ត សម្រាប់ថ្ងៃទី១១ ខែកុម្ភៈ ឆ្នាំ២០២១ និងថ្ងៃជាបន្តបន្ទាប់ ទៀត ដែលមានដូចខាងក្រោមនេះ ៖ ១. ឥស្សរជន និងអ្នកដែលមិនទាន់បានចាក់នៅថ្ងៃទី១០ ខែកុម្ភៈ ឆ្នាំ២០២១ សូមលោក លោកស្រី ដែលនៅក្នុងក្រុមដែលក្រសួងសុខាភិបាល បានជូន ព័ត៌មានកាលពីថ្ងៃទី៨ ខែកុម្ភៈ ឆ្នាំ២០២១ រួចហើយនោះ ហើយដែលមិនទាន់បានអញ្ជើញទៅចាក់វ៉ាក់ សាំងកូវីដ-១៩សូមអញ្ជើញទៅចាក់តាមទីកន្លែង ដែលក្រសួងសុខាភិបាលបានជូនព័ត៌មានកាលពីថ្ងៃទី ៨ ខែកុម្ភៈ ឆ្នាំ២០២១ រួចហើយ។ ២. ក្រុមខាងក្រោមនេះ ដែលមានអាយុ ១៨ឆ្នាំ ដល់ ៥៩ឆ្នាំ សូមអញ្ជើញទៅចាក់វ៉ាក់សាំង កូវីដ-១៩ មានដូចតទៅ៖ ក្រុមគ្រូពេទ្យនៅតាមមន្ទីរពេទ្យកាល់ម៉ែត មន្ទីរពេទ្យព្រះអង្គឌួង មន្ទីរពេទ្យមិត្តភាពខ្មែរ -សូវៀត និងមន្ទីរពេទ្យកុមារជាតិ ដែលជាទីតាំងចាក់វ៉ាក់សាំងកូវីដ-១៩ សូមចាត់ចែងចាក់ជូន បុគ្គលិករបស់ខ្លួនឲ្យបានគ្រប់ៗគ្នានៅតាមទីតាំងរៀងៗខ្លួន។ មន្ទីរពេទ្យកុមារជាតិ (លោកសាស្ត្រាចារ្យ ញឹម អង្គារបុស្ស ០១១ ៨១១ ១៣២) ៖ សម្រាប់ក្រុម គ្រូពេទ្យនៅតាមមន្ទីរពេទ្យព្រះកុសមៈ មជ្ឈមណ្ឌលជាតិគាំពារមាតា និងទារក និងមជ្ឈជាតិ កំចាត់រោគរបេង និងហង់សិន ទាំងអស់ ដែលត្រូវចែកពេលគ្នាទៅចាក់ កុំឲ្យរាំងស្ទះដល់ ដំណើរការមន្ទីរពេទ្យ។ មន្ទីរពេទ្យកាល់ម៉ែត (ឯកឧត្តមសាស្រ្តាចារ្យ គង់ សន្យា ០១២ ៩៦៥ ៩៥៤) សមាជិកព្រឹទ្ធសភា និងរដ្ឋសភា និងអង្គរក្សថ្នាក់ដឹកនាំកំពូលៗ។ មន្ទីរពេទ្យព្រះអង្គឌួង (ឯកឧត្តមសាស្រ្តាចារ្យ លូ លីឃាង ០៧៦ ៨៨៣ ៧៨៧៨) បុគ្គលិក-មន្ត្រីរាជការព្រឹទ្ធសភា រដ្ឋសភា និងទីស្តីការគណៈរដ្ឋមន្ត្រីទាំងអស់។ មន្ទីរពេទ្យមិត្តភាពខ្មែរ-សូវៀត (ឯកឧត្តមសាស្រ្តាចារ្យ អ៊ី ម៉េង ០៧៨ ៩៩៧ ៩៧៨ កងកម្លាំងនគបាលជាតិនៅក្រសួងមហាផ្ទៃ និងនៅរាជធានីភ្នំពេញទាំងអស់។ ក្រសួងបានសម្គាល់ ថាការចាក់វ៉ាក់សាំងកូវីដ -១៩ នេះ ត្រូវបន្តធ្វើជារៀងរាល់ថ្ងៃធ្វើការចាប់ពីម៉ោង០៨:០០នាទីព្រឹក ដល់ម៉ោង១៧:០០នាទីល្ងាច (ដោយសម្រាកពិសារអាហារថ្ងៃត្រង់ពីម៉ោង១២:00នាទីដល់ម៉ោង ១៤:០០នាទី)។ ឥស្សរជន និងអ្នកដែលបានចាក់ដូសទី១រួចហើយ សូមអញ្ជើញទៅចាក់ដូសលើកទី២ នៅតាម ទីកន្លែងដែលខ្លួនបានចាក់លើកទី១ (ចន្លោះថ្ងៃទី១៤ ដល់ថ្ងៃទី២៨ (មិនឲ្យលើសពីថ្ងៃទី២៨) គិត បន្ទាប់ពីថ្ងៃដែលបានចាក់លើកទី១)។ ក្រសួងសុខាភិបាល បន្តជូនដំណឹងដល់សាធារណជនអំពីក្រុមអាយុពី១៨ឆ្នាំ ដល់ ៥៩ឆ្នាំ ផ្សេងៗ ទៀត ដែលនឹងសូមអញ្ជើញទៅចាក់វ៉ាក់សាំងកូវីដ-១៩ ដោយស្ម័គ្រចិត្ត នៅពេលក្រោយៗទៀត។ សូមបងប្អូនប្រជាពលរដ្ឋដែលស្ថិតនៅក្នុងក្រុមអាទិភាពផ្សេងៗទៀតនោះ ដែលស្ម័គ្រចិត្តចាក់វ៉ាក់ សាំងកូវីដ-១៩ មេត្តាអធ្យាស្រ័យ ប្រសិនបើមិនទាន់ដល់វេនរបស់ខ្លួនទេនោះ សូមមេត្តារងចាំបន្តិចសិន ដោយសារវ៉ាក់សាំងមានចំនួន កំណត់នៅពេលនេះ និងដើម្បីឲ្យអ្នកដែលបានស្ម័គ្រចិត្តចាក់រួចហើយនោះ មានវ៉ាក់សាំងគ្រប់គ្រាន់សម្រាប់ ដូសលើកទីពីរទៀតផងដែរ៕ | 2021-02-11T16:30:00+07:00 | dap-news.com | https://dap-news.com/national/2021/02/11/118997/ |
89056362-a593-4c7f-849a-f26d6edd71b9 | អ្វីទៅជាការរលាកប្រព័ន្ធទឹកមូត្រស្រួចស្រាវ | ការរលាកប្រព័ន្ធទឹកមូត្រ គឺជាការកកើតនៃមេរោគនៅក្នុងប្រព័ន្ធបង្ហូរទឹកនោម។ ១- ប្រភេទនៃការរលាកបំពង់ទឹកមូត្រអាចមាន៖ – ការរលាកតម្រងនោមស្រួចស្រាវ (Pyélonéphrite aiguë) – ការរលាកប្លោកនោមស្រួចស្រាវ (Cystite aiguë) – ការរលាកប្រូស្តាតស្រួចស្រាវ (Prostatie aiguë) ២- រោគសញ្ញា – នោមទាស់ (Dysurie) – នោមញឹក (Pollakiurie) – នោមក្រហាយ (Brûlure mictionnelle) – ក្តៅខ្លួន (Fièvre) ៣- ការធ្វើរោគវិនិច្ឆ័យ ការធ្វើរោគវិនិច្ឆ័យផ្អែកលើរោគសញ្ញាគ្លីនិក ដែលអ្នកជំងឺមានបូករួមនឹងការបណ្ដុះមេរោគក្នុងឈាម និងទឹកនោម រួមផ្សំនឹងការពិនិត្យ៖ – ការពិនិត្យឈាម: NFS, Procalcitonine, CRP – ថតពោះ (ASP) ដើម្បីរកមើលគ្រួសតម្រង់នោម – ធ្វើអេកូពោះ (Echographie abdominale) ដើម្បីបញ្ជាក់ថាមានគ្រួស ការរីកតាមបង្ហូរនោមក្រពេញប្រូស្តាត ផ្លោកនោម – ធ្វើស្កេនតម្រង់នោម បើចាំបាច់។ ៤- ការព្យាបាល បើអ្នកជំងឺមានបញ្ហារលាកប្រព័ន្ធទឹកមូត្រស្រួចស្រាវ លោកអ្នកចាំបាច់ត្រូវមកទទួលការព្យាបាលនិងពិគ្រោះជំងឺជាមួយវេជ្ជបណ្ឌិត ដើម្បីធ្វើរោគវិនិច្ឆ័យ និងតាមដានស្ថានភាពជំងឺ។ ការព្យាបាលត្រូវប្រើប្រាស់ថ្នាំអង់ទីប៊ីយ៉ូទិក ដោយពឹងផ្អែកលើលទ្ធផលបណ្តុះមេរោគខាងលើហើយរយៈពេលនៃការព្យាបាល ប្រែប្រួលទៅតាមប្រភេទនៃការរលាកបំពង់ទឹកមូត្រ និងប្រភេទមេរោគ។ ៥- ផលវិបាក ចំពោះអ្នកជំងឺដែលមិនបានទទួលការព្យាបាលត្រឹមត្រូវ អ្នកជំងឺអាចមានផលវិបាកដូចជា៖ – ខ្សោយតម្រងនោម – អាប់សែ (Abcès) នៅប្រព័ន្ធបង្ហូរទឹកមូត្រ – វិវត្តទៅរកការរលាកប្រព័ន្ធទឹកមូត្រ បើលោកអ្នកមានបញ្ហាដូចរៀបរាប់ខាងលើ សូមមកពិគ្រោះជំងឺនៅមន្ទីរពេទ្យកាល់ម៉ែតជាមួយគ្រូពេទ្យឯកទេសជំនាញ ដើម្បីធ្វើរោគវិនិច្ឆ័យ និងព្យាបាលប្រកបដោយប្រសិទ្ធភាព៕ អត្ថបទ ៖ រស្មី | 2021-02-11T16:13:00+07:00 | kampucheathmey.com | https://www.kampucheathmey.com/health/62794 |
e8f2b76c-97ac-45db-a3b8-142878a4b66a | ដំណឹងល្អ! ក្រសួងបន្តព្យាបាល អ្នកជំងឺកូវីដ១៩ ជាសះស្បើយ ២នាក់ទៀត ខណៈគ្មានអ្នកឆ្លងថ្មី | No Content | 2021-02-11T15:05:00+07:00 | dap-news.com | https://dap-news.com/national/2021/02/11/118971/ |
055528ab-ee9a-4d9a-bdb3-3802630dc38d | TOP NEWS: ដំណឹងល្អ ! ថ្ងៃនេះក្រសួងសុខាភិបាលប្រកាសមិនមានរកឃើញអ្នកឆ្លងកូវីដ១៩ ថ្មីនោះទេ ខណៈអ្នកជំងឺ២នាក់ជាសះស្បើយ (Video inside) | ក្រសួងសុខាភិបាល នៅព្រឹកថ្ងៃទី១១ ខែកុម្ភៈ ឆ្នាំ២០២១នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញករណីឆ្លងជំងឺកូវីដ១៩ ថ្មីនោះទេ ខណៈអ្នកជំងឺ២នាក់ បានជាសះស្បើយ និងត្រូវបានអនុញ្ញាតឲ្យចេញពីមន្ទីរពេទ្យ។ ស្ត្រីជនជាតិខ្មែរ អាយុ២៥ឆ្នាំ មានអាសយដ្ឋានស្នាក់នៅ ស្រុកបវេល ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១២ ខែមករា ឆ្នាំ២០២១ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២លើក ត្រូវបានអនុញ្ញាតឱ្យចេញពីមន្ទីរពេទ្យបង្អែក ខេត្តបន្ទាយមានជ័យ។ ស្ត្រីជនជាតិខ្មែរ អាយុ ២៧ឆ្នាំ មានអាសយដ្ឋានស្នាក់នៅឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១៤ ខែមករា ឆ្នាំ២០២១ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២លើក ត្រូវបានអនុញ្ញាតឱ្យចេញពី មន្ទីរពេទ្យបង្អែកខេត្តប៉ៃលិន។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១១ ខែកុម្ភៈ ឆ្នាំ២០២១នេះ កម្ពុជារកឃើញអ្នកឆ្លងកូវីដ១៩ សរុបចំនួន ៤៧៨នាក់ ក្នុងអ្នកជាសះស្បើយចំនួន ៤៥៩នាក់ និងអ្នកជំងឺ១៩នាក់ កំពុងសម្រាកព្យាបាលនៅមន្ទីរពេទ្យ៕ | 2021-02-11T14:14:00+07:00 | freshnewsasia.com | https://m.freshnewsasia.com/index.php/en/localnews/186750-2021-02-11-00-14-19.html |
f4466769-fef2-4795-acfd-5279d3fedc2c | ភ្ញៀវទេសចរ មកលេងកម្សាន្ត តាមរមណីយដ្ឋាននានាច្រើន ខណៈរាជរដ្ឋាភិបាល គ្រប់គ្រងជំងឺកូវីដ១៩ មិនមានឆ្លងក្នុងសហគមន៍សារជាថ្មីនោះ | បាត់ដំបង ៖ ក្រុមអាជីវករដែលបើកសេវាកម្មទេសចរណ៍ មានភោជនីយដ្ឋាន អាហារដ្ឋាន ជាដើមនៅក្នុងខេត្តបាត់ដំបង បានបង្ហាញនូវការរំពឹងទុកក្នុងឱកាសពិធីបុណ្យចូលឆ្នាំប្រពៃណីចិននិងវៀតណាម នៅឆ្នាំ២០២១នេះ នឹងមានភ្ញៀវទេសចរមកលេងកម្សាន្តតាមរមណីយដ្ឋាននានាបានច្រើន ខណៈរាជរដ្ឋាភិបាលគ្រប់គ្រងជំងឺកូវីដ១៩បាន មិនមានឆ្លងក្នុងសហគមន៍សារជាថ្មីនោះ។ អ្នកស្រី ប៉ែន សុគន្ធា ម្ចាស់ភោជនីយដ្ឋានឈ្មោះ អារ៉ូម៉ា ស្ថិតនៅសង្កាត់ព្រែកព្រះស្ដេច ក្រុងបាត់ដំបង បាននិយាយប្រាប់ថាការរំពឹងនូវកំណើនភ្ញៀវទេសចរណ៍ជាតិនិងអន្តរជាតិ ដោយសារកម្ពុជាទទួលបានការចាក់វ៉ាក់សាំងការពារឆ្លងជំងឺកូវីដ១៩ ជាបណ្ដើរ ហើយភ្ញៀវទេសចណ៍នឹងមកដើរលេងកម្សាន្តច្រើន មិនមានការព្រួយបារម្ភខ្លាំងដូចឆ្នាំមុនៗ ខណៈទីតាំងបម្រើសេវាកម្មទេស ចរណ៍នៅក្នុងបាត់ដំបងបើកឡើងវិញជាបន្តបន្ទាប់។ ទន្ទឹមនឹងក្ដីរំពឹងនេះ អ្នកស្រីបានបើកអាហារដ្ឋាន សម្រាប់បម្រើសេវាកម្មម្ហូបអា ហារជូនភ្ញៀវជាតិនិងអន្តរជាតិ ប៉ុន្តែក៏មិនភ្លេចផងដែរនូវវិធានការទប់ស្កាត់ជំងឺកូវីដ១៩ តាមការណែនាំរបស់រាជរដ្ឋាភិបាលនិងក្រសួងសុខាភិបាល។ យោងតាមរបាយការណ៍របស់មន្ទីរទេសចរណ៍ខេត្តបាត់ដំបង បានបង្ហាញថាឆ្នាំ២០២០ មានភ្ញៀវទេសចរមកកម្សាន្តក្នុងខេត្តបាត់ដំបងមានចំនួន ៥០៤ ៧៥៩នាក់ បើធៀបនឹងឆ្នាំ២០១៩ ថយចុះជិត២៦ភាគរយ។នៅឆ្នាំ២០២០ វិស័យទេសចរណ៍បានផ្តល់នូវចំណូលសេដ្ឋកិច្ចក្នុងខេត្តបានជាង ២៧ លានដុល្លារ។បច្ចុប្បន្នខេត្តបាត់ដំបង មានសណ្ឋាគារ ៤៦កន្លែង, ផ្ទះភ្ញៀវ ៧៧កន្លែង, ផ្ទះស្នាក់ ៣កន្លែង, ភោជនីយដ្ឋាន-អាហារដ្ឋាន១១៩កន្លែង, ម៉ាស្សាសុខភាព ស្ប៉ាស្តង់ដា៤កន្លែង, កីឡាទេសចរណ៍៣កន្លែង, ភ្នាក់ងារទេសចរណ៍ ២កន្លែង, រមណីយដ្ឋាននិងគោលដៅទេសចរណ៍ ៥៣កន្លែងនិងមគ្គុទ្ទេសក៍ទេសចរណ៍ ៣០នាក់ ៕ រក្សាសិទ្ធិដោយ៖អ៊ុងសារុំ | 2021-02-11T10:25:49+07:00 | cen.com.kh | https://cen.com.kh/archives/295198.html |
c5d96578-48b3-4ee4-936d-1df9fb09c097 | ថ្ងៃចូលឆ្នាំចិន! នាយករដ្ឋមន្ត្រី អំពាវនាវឲ្យចូលរួមទប់ស្កាត់ការពារការចម្លងជំងឺកូវីដ១៩ ទាំងអស់គ្នា | ក្នុងឪកាសថ្ងៃចូលឆ្នាំចិននេះសម្ដេចតេជោ ហ៊ុន សែន នាយករដ្ឋមន្ត្រីកម្ពុជា បានធ្វើការអំនាវចូលរួមទប់ស្កាត់ការពារការចម្លងជំងឺកូវីដ១៩ ទាំងអស់គ្នាតាមរយៈការអនុវត្តតាមការណែនាំរបស់ក្រសូងសុខាភិបាល។ តាមរយ:បណ្ដាញសង្គមហ្វេសប៊ុក នាព្រឹកថ្ងៃទី១១ ខែកុម្ភ: ឆ្នាំ២០២១នេះ សម្ដេចបានលើកឡើងយ៉ាងដូច្នេះថា “ជូនពរថ្ងៃចូលឆ្នាំចិន Gong Xi Fa Cai 2021 ខ្ញុំ និងភរិយា សូមចូលរួមអបអរសាទរក្នុងថ្ងៃសែនចូលឆ្នាំចិនថ្ងៃនេះ។ សូមបងប្អូនមានការប្រុងប្រយ័ត្នខ្ពស់ ចំពោះការចម្អិនម្ហូបអាហារ ដុតក្រដាស់សែន ធូប និងទៀន… ដើម្បីចៀសវាងកុំឲ្យមានអគ្គីភ័យកើតឡើងដោយការធ្វេសប្រហែសណាមួយដែលធ្វើឲ្យរំខានក្នុងថ្ងៃចូលឆ្នាំ។ សូមចូលរួមទប់ស្កាត់ការពារការចម្លងជម្ងឺកូវីដ១៩ ទាំងអស់គ្នា តាមរយៈការអនុវត្តតាមការណែនាំរបស់ក្រសូងសុខាភិបាល”។ សម្ដេចបន្តថា ក្នុងថ្ងៃនេះ ក៏មានបងប្អូនមួយចំនួនធ្វើដំណើរទៅកាន់បណ្តាខេត្តផ្សេងៗផងដែរ។ សូមបើកបរគោរពច្បាប់ចរាចរណ៍ កុំបើកប្រជែងយកលឿនតែខ្លួនឯង កុំផឹកគ្រឿងស្រវឹងក្នុងពេលបើកបរ ត្រូវមានការយោគយល់គ្នា និងប្រុងប្រយ័ត្នខ្ពស់ជានិច្ច ទោះបីបើកបរជិតឬឆ្ងាយ ដើម្បីសុវត្ថិភាពក្នុងថ្ងៃចូលឆ្នាំទាំងអស់គ្នា។ ជាមួយគ្នានោះដែរ សម្ដេច និងភរិយាក៏បាន ជូនពរបងប្អូនជនរួមជាតិជួបតែសំណាងល្អ ជោគជ័យ និងហេងហេងគ្រប់ៗគ្នាចាប់ពីក្នុងថ្ងៃចូលឆ្នាំចិន ២០២១ នេះតទៅ៕ | 2021-02-11T08:34:41+07:00 | kbnnews.com | https://kbn.news/archives/206189 |
39494a61-5106-4bbc-9d8e-3565f5fa1f25 | ពលរដ្ឋកម្ពុជាត្រូវបានសួរនាំអំពី«ភាពស្មោះត្រង់»និង«ការព្រមព្រៀង» ចំពោះហានិភ័យ មុនពេលត្រូវបានចាក់វ៉ាក់សាំងកូវីដ១៩ | មុនពេលទទួលយកវ៉ាក់សាំង លោក ជា ធីរិទ្ធ ដែលជាអ្នកសារព័ត៌មានមួយរូប ត្រូវបានសួរនាំអំពីសុខភាពរបស់លោកនិងការបញ្ជាក់ម្តងហើយម្តងទៀតថា លោកពិតជាយល់ព្រមទទួលយកវ៉ាក់សាំងបង្ការជំងឺកូវីដ១៩ ដែលផលិតដោយប្រទេសចិនឈ្មោះ Sinopharm បើទោះមានហានិភ័យណាមួយកើតឡើងក៏ដោយ។ ការសួរបញ្ជាក់បែបនេះ ជាការធានាថា ប្រសិនបើមាន «ហានិភ័យ» ណាមួយកើតឡើង លោក ជា ធីរិទ្ធ ដែលជាអ្នកយកព័ត៌មានម្នាក់របស់ទូរទស្សន៍បាយ័ន ជាអ្នកទទួលខុសត្រូវដោយខ្លួនឯង។ ចំណុចមួយដែលចែងក្នុងលិខិតព្រមព្រៀងនោះ គឺថា «អ្នកទទួលការចាក់វ៉ាក់សាំង ត្រូវតែបានប្រាប់ថាអ្នកផលិតវ៉ាក់សាំងត្រូវបានផ្តល់អភ័យឯកសិទ្ធិរួចពីការទទួលខុសត្រូវលើគ្រោះថ្នាក់ ឬមរណភាពបង្កឡើងដោយវ៉ាក់សាំង»។ ចំណុចមួយទៀត គឺថាការចាក់វ៉ាក់សាំងនេះអាចមានប្រតិកម្ម ដូចជាញាក់ គ្រុនក្តៅ ឈឺសាច់ដុំ ល្ហិតល្ហៃ ឈឺសន្លាក់ ឈឺក្បាល និងឈឺចាប់នៅកន្លែងចាក់។ លោក ធីរិទ្ធ អាយុ ២៩ ឆ្នាំ មានប្រសាសន៍ថា លោកបានចុះហត្ថលេខាលើលិខិតព្រមព្រៀងនេះ ជាការសបញ្ជាក់ថា លោកយល់ព្រមចាក់វ៉ាក់សាំងនេះដោយស្ម័គ្រចិត្ត។ លោកប្រាប់ VOA ថា៖ «ស៊ីញ៉េហ្នឹងបង្ហាញថាយើងយល់ព្រមចំពោះ[អ្វីដែលកើតឡើង] ប្រសិនបើមានហានិភ័យណាមួយកើតឡើង អ្វីដែលគេបានប្រាប់ ពីព្រោះមុននឹងយើងចាក់ គេបានប្រាប់ថាវាអាចមានបញ្ហាណាមួយ»។ ចំណុចកត្តាសុខភាព ត្រូវបានក្រសួងសុខាភិបាលកំណត់ ដើម្បីបង្ហាញទៅអ្នកមានបំណងចាក់វ៉ាក់សាំង ដែលក្នុងនោះមានអាការៈក្តៅខ្លួន មានជំងឺផ្លូវដង្ហើម ហឺត ជំងឺរ៉ាំរ៉ៃធ្ងន់ធ្ងរ ជំងឺថ្លើម តម្រងនោម ជំងឺប្រកាច់ អាឡាក់ស៊ី ស្រ្តីមានផ្ទៃពោះ អ្នកមានប្រវត្តិប្រតិកម្មជាមួយវ៉ាក់សាំង និងអ្នកមានប្រវត្តិជំងឺកូវីដ១៩ ជាដើម។ លោក ជា ធីរិទ្ធ ជាមនុស្សម្នាក់ក្នុងចំណោមអ្នកសារព័ត៌មាន ដែលត្រូវបានរដ្ឋាភិបាលកំណត់ជាក្រុមអាទិភាពក្នុងការទទួលបានវ៉ាក់សាំងបង្ការកូវីដ១៩ ចំនួន ៦០ ម៉ឺនដូស ដែលអាចចាក់បានមនុស្សប្រមាណ ៣០ ម៉ឺននាក់។ វ៉ាក់សាំងដែលមិនទាន់ត្រូវបានទទួលស្គាល់ដោយអង្គការសុខភាពពិភពលោក (WHO) ត្រូវបានផ្តល់ដោយប្រទេសចិន។ អ្នកសារព័ត៌មានរូបនេះលើកឡើងថា លោកបានចាក់វ៉ាក់សាំងកាលពីព្រឹកម៉ោង ៨ ថ្ងៃទី១០ ខែកុម្ភៈ ដែលជាថ្ងៃយុទ្ធនាការចាក់វ៉ាក់សាំងលើកដំបូងរបស់កម្ពុជា ហើយរហូតមកដល់ពេលនេះ លោកថាស្ថានភាពសុខភាពរបស់លោក«ធម្មតា» មិនមានអ្វីគួរឲ្យកត់សម្គាល់នោះទេ។ លោកឲ្យដឹងថា លោកបានតមអាហារមួយចំនួនតាមការណែនាំរបស់គ្រូពេទ្យ ដូចជាគ្រឿងសមុទ្រ គ្រឿងស្រវឹង និងមិនត្រូវធ្វើការធ្ងន់ពេកនោះទេ។ បើតាមលោក ធីរិទ្ធ មុនពេលសម្រេចចិត្តចាក់វ៉ាក់សាំងនេះ លោកបានតាមដានព័ត៌មានអំពីគុណភាពវ៉ាក់សាំងទាំងអស់ ហើយលោកក៏សម្រេចចិត្តចាក់វ៉ាក់សាំងរបស់ចិន ដោយលោកយល់ថា វាអាច«ទុកចិត្តបាន»។ លោកបន្ថែមថា៖ «យើងត្រូវស្មោះត្រង់ចំពោះខ្លួនឯងថា បើសិនជាយើងក្នុងអំឡុងពេលហ្នឹង មុននឹង យើងគ្មានបញ្ហាអីទេ ដែលក្រសួងគេហាមប្រាមហ្នឹង ហើយយើងមិនចូលនៅក្នុងចំណាត់ថ្នាក់ហ្នឹងទេ យើងត្រូវប្រាកដដោយខ្លួនឯងថា យើងមិនមានបញ្ហាដែលក្រសួងបានហាមប្រាមហ្នឹងទេ»។ លោក ធីរិទ្ធ បន្ថែមថា លោកសម្រេចចាក់វ៉ាក់សាំងមុនគេមុនឯងនេះ ព្រោះថា លោកត្រូវជួបមនុស្សជាច្រើនក្នុងពេលចុះយកព័ត៌មាន ដែលលោកថា អាចជា«ហានិភ័យ»នៃការឆ្លងជំងឺកូវីដ១៩ ដែលនៅតែជាបញ្ហាព្រួយបារម្ភរបស់ពិភពលោក។ លោកមានប្រសាសន៍បន្ថែមថា៖ «ខ្ញុំគ្មានការបារម្ភអ្វីទាល់តែសោះ ខ្ញុំនិយាយដោយត្រង់ ព្រោះខ្ញុំបានយល់ថាវ៉ាក់សាំង វាមានតួនាទីយ៉ាងម៉េច»។ ទោះជាយ៉ាងណា លោកមិនទាន់ដឹងអំពីប្រសិទ្ធភាពនៃវ៉ាក់សាំងក្នុងរយៈកាលប៉ុន្មាននោះទេ។ លោក ធីរិទ្ធ បានស្នើថា ប្រសិនបើលោកត្រូវធ្វើដំណើរទៅក្រៅប្រទេស លោកមិនគួរត្រូវតម្រូវឲ្យធ្វើចត្តាឡីស័ក ឬដាក់ឲ្យនៅដាច់ដោយឡែកក្នុងរយៈពេល ១៤ ថ្ងៃ តាមការតម្រូវរបស់ក្រសួងសុខាភិបាល នៅពេលត្រឡប់ចូលប្រទេសវិញនោះទេ។ កាលពីថ្ងៃពុធ ក្រុមមន្ត្រីជាន់ខ្ពស់រដ្ឋាភិបាលរួមមានទាំងកូនប្រុសរបស់លោកនាយករដ្ឋមន្រ្តី ហ៊ុន សែន ផងនោះ បានទៅចាក់វ៉ាក់សាំងចិន Sinopharm ដំបូងគេ នៅមន្ទីរពេទ្យកាល់ម៉ែត ក្នុងរាជធានីភ្នំពេញ។ លោកនាយករដ្ឋមន្រ្តី ហ៊ុន សែន កាលពីមុនថា លោកនឹងចាក់វ៉ាក់សាំងនេះ ប៉ុន្តែក្រោយមក លោកថាលោកមិនអាចចាក់បានទេ ក្រោមហេតុផលថាវាតម្រូវមិនឲ្យមានអាយុលើសពី៥៩ឆ្នាំ។ លោក ហ៊ុន សែន បានបង្ហោះសារលើប្រព័ន្ធសង្គមហ្វេសប៊ុករបស់លោក កាលពីថ្ងៃពុធ ដែលជាថ្ងៃកូនប្រុសច្បងរបស់លោក គឺលោក ហ៊ុន ម៉ាណែត ទៅចាក់វ៉ាក់សាំងថា កូនរបស់លោកបានទទួលវ៉ាក់សាំងមុនគេជំនួសឲ្យរូបលោក ដែលលោកថា «នេះក៏បញ្ជាក់ច្បាស់ពីការទទួលខុសត្រូវរបស់យើងចំពោះមុខជនរួមជាតិយើង»។ លោក ហ៊ុន សែន បង្ហោះថា៖ «ខ្ញុំសូមផ្តាំផ្ញើចំពោះបងប្អូនជនរួមជាតិយើងទាំងក្នុងនិងនៅក្រៅប្រទេសឲ្យបានច្បាស់ថា សូមបងប្អូនកុំបារម្ភលើវ៉ាក់សាំងមកពីប្រទេសណា? ម៉ាកអ្វី? តែគប្បីបារម្ភពីការអត់វ៉ាក់សាំងចាក់ ព្រោះគ្មានវ៉ាក់សាំងលក់តាមផ្សារដូចលក់ត្រីលក់ត្រកួននោះទេ»។ ចំណែកអ្នកសារព័ត៌មានម្នាក់ទៀត គឺលោក វ៉ន ដារ៉ា អាយុ ៣០ ឆ្នាំ ដែលធ្វើការឲ្យស្ថាប័នកាសែតភ្នំពេញប៉ុស្តិ៍ លើកឡើងថា៣សប្តាហ៍ទៀត លោកត្រូវចាក់លើកទីពីរ តាមការតម្រូវរបស់ក្រសួងសុខាភិបាល។ លោក ដារ៉ា ដែលចាក់វ៉ាក់សាំងកាលពីព្រឹកថ្ងៃពុធ ដូចគ្នានឹងលោក ធីរិទ្ធ ដែរ ប្រាប់ VOA ថា ពីដំបូងឡើយ លោកត្រូវបានវាស់កម្តៅ ហើយបន្ទាប់មកចូលសម្ភាសនិងអានសេចក្តីណែនាំស្តីពីការចាក់វ៉ាក់សាំងនេះ។ បន្ទាប់មកប្រសិនបើលោកនៅបន្តស្ម័គ្រចិត្តចាក់ដោយទទួលខុសត្រូវខ្លួនឯងចំពោះហានិភ័យនានា លោកត្រូវចុះហត្ថលេខាលើលិខិតព្រមព្រៀង ដើម្បីបង្ហាញការយល់ព្រម ទោះមានហានិភ័យអ្វីមួយកើតឡើងក៏ដោយ។ លោកមានប្រសាសន៍ថា៖ «អាហ្នឹងដូចកិច្ចសន្យានៅក្នុងការចាក់មួយអញ្ចឹង។ គេពន្យល់យើង ពន្យល់អីអស់ហើយ គេសួរយើងម្តងពីរដងទៀតថាឥឡូវយើងសម្រេចចិត្តថាចាក់អត់? បើសុខភាពយើងអត់អីទេ បើយើងសម្រេចចិត្តថាចាក់អញ្ចឹងស៊ីញ៉េទៅ ចាក់ទៅ»។ លោកបន្ថែមថា៖ «ខ្ញុំគិតថា ខ្ញុំសម្រេចចិត្តច្បាស់លាស់ ដូចថាមិនប្រថុយទេ»។ អ្នកសារព័ត៌មានរូបនោះលើកឡើងថា ការចាក់ដំបូងបណ្តាលឲ្យមានចំហាយក្តៅតាមភ្នែកបន្តិច។ ប៉ុន្តែលោកថា រហូតមកដល់រសៀលថ្ងៃព្រហស្បតិ៍ លោកមិនមានប្រតិកម្មលើសុខភាពអ្វីនោះទេ។ លោកឲ្យដឹងថា លោកសម្រេចចិត្តចាក់វ៉ាក់សាំងពេលនេះ ដោយសារអ្នកសារព័ត៌មានត្រូវបានកំណត់ជាក្រុមអាទិភាព ហើយលោកមិនចង់រង់ចាំ នៅពេលមានមនុស្សច្រើនសម្រុកទៅចាក់ជាបន្តបន្ទាប់។ បើតាមរដ្ឋលេខាធិការនិងជាអ្នកនាំពាក្យក្រសួងសុខាភិបាលលោកស្រី ឱ វណ្ណឌីន មនុស្សចំនួន ៣៣៩ នាក់ត្រូវបានចាក់វ៉ាក់សាំងថ្ងៃដំបូង កាលពីថ្ងៃទី ១០ ខែកុម្ភៈ ឆ្នាំ ២០២១។ ចំណែកមនុស្សចំនួន ៨៦ នាក់ មិនត្រូវបានអនុញ្ញាតឲ្យចាក់ ដោយសារស្ថានភាពសុខភាពរបស់ពួកគេ។ លោកបណ្ឌិត មាស នី អ្នកសិក្សាស្រាវជ្រាវខាងការអភិវឌ្ឍសង្គមនិងជាអ្នកឃ្លាំមើលស្ថានភាពនយោបាយកម្ពុជា មានប្រសាសន៍ថា លោកមានអាយុលើសពី ៥៩ ឆ្នាំ ដូចលោកនាយករដ្ឋមន្រ្តី ហ៊ុន សែន ដែរ។ លោកថា មិនអាចចាក់វ៉ាក់សាំងនេះបានទេ។ ប៉ុន្តែលោកថា សម្រាប់លោកផ្ទាល់និងក្រុមគ្រួសាររបស់លោក មិនចាក់នោះទេ ដោយសារលោកត្រូវការវ៉ាក់សាំងដែលទទួលស្គាល់ដោយអង្គការសុខភាពពិភពលោក (WHO)។ លោកមានប្រសាសន៍ថា៖ «បើសិនជាថ្នាំហ្នឹង មិនទាន់ទទួលខុសត្រូវ[ទទួលស្គាល់]ពីអង្គការសុខភាពពិភពលោកទេ ក៏ខ្ញុំអត់ឲ្យកូនខ្ញុំ អត់ឲ្យបងប្អូនខ្ញុំទៅចាក់ដែរ។ អានេះសម្រាប់ខ្ញុំខ្លួនឯង។ ក៏ប៉ុន្តែមិនមានថាខ្ញុំមានចេតនាអី ដើម្បីយកទៅឡូកឡំជាមួយនឹងនយោបាយឡូកឡំជាមួយនឹងចិនអីទេ។ ខ្ញុំមិនមានការរើសអើងជាមួយនឹងចិនទេ»។ លោក មាស នី បន្តថា រដ្ឋាភិបាលនឹងត្រូវប្រឈមការរិះគន់ពីសំណាក់មហាជន ប្រសិនបើមាន «ភាពថ្លោះធ្លោយច្រើន» កើតឡើងពីការចាក់វ៉ាក់សាំងនេះ។ លោកបន្ថែមថា៖ «ខ្ញុំគិតថា ការទទួលយកវ៉ាក់សាំងមកនេះ ក៏ប្រហែលជាមិនទាន់បានសិក្សាឲ្យបានស៊ីជម្រៅទៅលើលក្ខណៈបច្ចេកទេស មុននឹងទទួលយករបស់គេមកទេ។ ខ្ញុំមើលទៅហាក់ដូចជាអ្នកនយោបាយ គាត់ដើរលឿនជាងអ្នកបច្ចេកទេស»។ បើតាមលោក មាស នីប្រជាពលរដ្ឋនៅតាមជនបទមិនយល់ពីជំងឺរបស់ខ្លួនច្បាស់លាស់ ដូច្នេះពួកគេប្រហែលជាមិនអាចបញ្ជាក់ជំងឺពិតប្រាកដរបស់ពួកគេទៅក្រុមគ្រូពេទ្យ។ វ៉ាក់សាំង Sinopharm របស់ចិនត្រូវបានក្រុមហ៊ុនផលិតប្រកាសថា មានប្រសិទ្ធភាពក្នុងអត្រា ៧៩% ក្នុងការសាកល្បងដំណាក់កាលទី ៣។ រដ្ឋលេខាធិការនិងជាអ្នកនាំពាក្យក្រសួងសុខាភិបាល លោកស្រី ឱ វណ្ណឌីន មានប្រសាសន៍ថា កម្ពុជាបានពិចារណារួចរាល់អស់ហើយ មុននឹងអនុញ្ញាតដាក់ឱ្យប្រើប្រាស់វ៉ាក់សាំងរបស់ចិន។ លោកស្រីលើកឡើងថា វ៉ាក់សាំងរបស់ប្រទេសចិនត្រូវបានប្រើប្រាស់ក្នុងប្រទេសចិន ហើយប្រទេសមួយចំនួនក៏បានប្រើប្រាស់រួចទៅហើយ។ លោកស្រីថ្លែងនៅក្នុងសារផ្សព្វផ្សាយតាមបណ្តាញសង្គមកាលពីថ្ងៃពុធថា អង្គការសុខភាពពិភពលោកនឹងចុះបញ្ជីវ៉ាក់សាំងរបស់ចិនក្នុងពេលខាងមុខ។ លោកស្រីបញ្ជាក់ថា៖ «ផ្ទុយទៅវិញអ្វីដែលយើងឮគឺអង្គការសុខភាពពិភពលោក នឹងឆ្ពោះទៅរកការដាក់វ៉ាក់សាំងនេះ [វ៉ាក់សាំងចិន] ចូលទៅក្នុងបញ្ជីប្រើប្រាស់ជាបន្ទាន់សម្រាប់ឲ្យពិភពលោកអាចប្រើប្រាស់វ៉ាក់សាំងនេះផង»។ ការិយាល័យប្រចាំប្រទេសកម្ពុជានៃអង្គការសុខភាពពិភពលោក (WHO) មិនបានឆ្លើយតបនឹងសំណួររបស់ VOA តាមអ៊ីមែលនៅឡើយទេ។ អង្គការអន្តរជាតិមួយនេះ ក៏មិនបានបញ្ចេញជំហរអ្វីទេតាំងពីរដ្ឋាភិបាលកម្ពុជាបានសម្រេចប្ដូរចិត្តទទួលយកវ៉ាក់សាំង ដែលមិនទាន់ត្រូវបានទទួលស្គាល់ដោយអង្គការសុខភាពពិភពលោក។ ចំណែកស្ថានទូតអាមេរិកប្រចាំនៅកម្ពុជា ដែលគ្រប់គ្រងមជ្ឈមណ្ឌលត្រួតពិនិត្យនិងបង្ការជំងឺឆ្លង (CDC) ក៏បានបដិសេធមិនអត្ថាធិប្បាយលើការចាក់វ៉ាក់សាំងរបស់កម្ពុជាដែរ៕ | 2021-02-11T07:00:00+07:00 | khmer.voanews.com | https://khmer.voanews.com/a/cambodians-asked-to-be-honest-and-consent-to-risk-before-being-vaccinated/5774212.html |
cebc0249-9dd9-4ed3-9b84-073becae393b | អាហ្វ្រិកខាងត្បូងនឹងចាប់ផ្តើមចាក់វ៉ាក់សាំងដែលមិនទាន់ទទួលបានការអនុញ្ញាត ដល់បុគ្គលិកសុខាភិបាល | ប្រទេសអាហ្វ្រិកខាងត្បូងនឹងចាប់ផ្តើមចាក់វ៉ាក់សាំងបង្ការជំងឺកូវីដ១៩ ដែលមិនទាន់ត្រូវបានប្រកាសឲ្យប្រើប្រាស់នៅឡើយ ដល់បុគ្គលិកសុខាភិបាលជួរមុខរបស់ខ្លួននៅសប្តាហ៍ក្រោយ ដើម្បីឲ្យដឹងថា តើវ៉ាក់សាំងដែលផលិតដោយក្រុមហ៊ុនឱសថ Johnson & Johnson អាចផ្តល់ការបង្ការវីរុសកូរ៉ូណាទម្រង់ថ្មី ដែលកំពុងឆ្លងរាតត្បាតខ្លាំងក្លាក្នុងប្រទេសរបស់ខ្លួននោះ ឬមួយក៏យ៉ាងណា។ រដ្ឋមន្ត្រីក្រសួងសុខាភិបាលអាហ្វ្រិកខាងត្បូងលោក Zweli Mkhize បានលើកឡើងកាលពីថ្ងៃពុធម្សិលមិញថា ប្រទេសអាហ្វ្រិកខាងត្បូងនៅពេលនេះ បានបោះបង់ចោលផែនការរបស់ខ្លួន ក្នុងការប្រើប្រាស់វ៉ាក់សាំងបង្ការជំងឺកូវីដ១៩ ដែលផលិតដោយក្រុមហ៊ុនឱសថ AstraZeneca និងសាកលវិទ្យាល័យ Oxford ហើយ ដោយសារតែបារម្ភថាវ៉ាក់សាំងនេះមិនអាចមានប្រសិទ្ធភាពក្នុងការប្រឆាំងនឹងវីរុសកូរ៉ូណាទម្រង់ថ្មី N501Y ក្នុងករណីឈឺកម្រិតតិចតួច ទៅករណីឈឺកម្រិតមធ្យមនោះ។ រដ្ឋមន្ត្រីក្រសួងសុខាភិបាលរូបនេះក៏បានគូសបញ្ជាក់ផងដែរថា ក្រុមអ្នកវិទ្យាសាស្ត្ររបស់ប្រទេសអាហ្រ្វិកខាងត្បូង នឹងបន្តត្រួតពិនិត្យវ៉ាក់សាំងរបស់ក្រុមហ៊ុន AstraZeneca និងផ្តល់យោបល់ថា តើគួរត្រូវធ្វើការផ្លាស់ប្តូរវ៉ាក់សាំងនេះ មុនពេលដែលវាត្រូវផុតកំណត់ការប្រើប្រាស់ ឬមួយក៏យ៉ាងណានោះ។ ទីភ្នាក់ងារព័ត៌មាន AP រាយការណ៍ដោយដកស្រង់សម្តីរបស់រដ្ឋមន្ត្រីក្រសួងសុខាភិបាលលោក Mkhize ដែលបានថ្លែងនៅក្នុងការផ្សព្វផ្សាយទៅកាន់ប្រទេសជាតិទាំងមូលថា វ៉ាក់សាំងបង្ការជំងឺកូវីដ១៩ របស់ក្រុមហ៊ុន Johnson &Johnson ដែលតម្រូវឲ្យចាក់តែមួយដូសនោះ មានសុវត្ថិភាពដោយផ្អែកទៅលើការធ្វើតេស្តទៅលើអ្នកទទួលវ៉ាក់សាំងនេះចំនួន ៤ ម៉ឺន ៤ ពាន់នាក់ នៅក្នុងប្រទេសអាហ្វ្រិកខាងត្បូង សហរដ្ឋអាមេរិក និងប្រទេសក្នុងតំបន់អាមេរិកឡាទីន។ ទោះជាយ៉ាងនេះក្តី វ៉ាក់សាំងបង្ការជំងឺកូវីដ១៩ របស់ក្រុមហ៊ុន Johnson & Johnson នេះ នៅមិនទាន់ទទួលបានការយល់ព្រមដាក់ឲ្យប្រើប្រាស់ដោយប្រទេសណាមួយនៅឡើយទេ។ ក្រុមហ៊ុននេះបានដាក់ពាក្យសុំការអនុញ្ញាតឲ្យប្រើប្រាស់វ៉ាក់សាំងរបស់ខ្លួន សម្រាប់គ្រាបន្ទាន់នៅក្នុងសហរដ្ឋអាមេរិកកាលពីសប្តាហ៍មុន៕ | 2021-02-11T07:00:00+07:00 | khmer.voanews.com | https://khmer.voanews.com/a/south-africa-to-begin-administering-unapproved-vaccine-to-health-care-workers/5773274.html |
8f933a10-1356-4043-971f-26ab253c126a | វៀតណាម បន្តរកឃើញករណីឆ្លងថ្មី នៃជំងឺកូវីដ-១៩ ចំនួន ២១ករណីទៀត នៅថ្ងៃពុធនេះ | ក្រសួងសុខាភិបាលវៀតណាមនៅថ្ងៃពុធ ទី១០ ខែកុម្ភៈ ឆ្នាំ២០២១នេះ បានប្រកាសរកឃើញករណីឆ្លង COVID-19 ក្នុងស្រុកថ្មីៗចំនួន ២១ករណីបន្ថែមទៀត។ នេះបើតាមការចេញផ្សាយ ដោយសារព័ត៌មានចិនស៉ីនហួរ។ បើតាមក្រសួងសុខាភិបាលវៀតណាម ករណីឆ្លងថ្មីៗខាងលើ មានចំនួន ១៤ករណី ត្រូវបានរាយការណ៍ចេញពីខេត្តហៃឌុង (Hai Duong) ភាគខាងជើងប្រទេស ជាទីដែលវីរុសកូរ៉ូណា (COVID-19) បានឆ្លងរាលដាលខ្លាំងបំផុត សម្រាប់រលកថ្មីនៅប្រទេសវៀតណាម។ គួរបញ្ជាក់ថា រហូតមកទល់ពេលនេះ ប្រទេសវៀតណាមបានកត់ត្រាករណីឆ្លង COVID-19 សរុបនៅទូទាំងប្រទេស ២,០៩១ករណី ក្នុងនោះមានអ្នកស្លាប់ ៣៥នាក់ និងអ្នកជាសះស្បើយ ១,៤៨០នាក់៕ | 2021-02-11T02:26:00+07:00 | freshnewsasia.com | https://m.freshnewsasia.com/index.php/en/internationalnews/186731-2021-02-10-12-26-52.html |
4cb5bd27-5fc7-4f34-8351-2b5c4e5999e5 | ថៃ បន្តរកឃើញករណីឆ្លង នៃជំងឺកូវីដ-១៩ ចំនួន«១៥៧ករណី» និងស្លាប់ម្នាក់ នៅថ្ងៃពុធនេះ | ក្រសួងសុខាភិបាលថៃនាពុធនេះ បានប្រកាសពីការរកឃើញករណីឆ្លងថ្មីៗនៃជំងឺ COVID-19 សរុបចំនួន ១៥៧ករណីទៀត ដែលនាំឲ្យករណីឆ្លងសរុបនៅទូទាំងប្រទេស កើនដល់ ២៣,៩០៣ករណី។ នេះបើយោងតាមការចេញផ្សាយដោយ សារព័ត៌មានស៊ីនហួរ នៅយប់ថ្ងៃពុធ ទី១០ ខែកម្ភៈ ឆ្នាំ២០២១។ យោងតាមសេចក្តីថ្លែងការណ៍របស់ក្រសួងសុខាភិបាលថៃ ករណីថ្មីៗខាងលើ រួមមាន ១៤៤ករណី ដែលជាករណីឆ្លងក្នុងសហគមន៍។ ចំណែក ១៣ករណីផ្សេងទៀតគឺ ជាករណីនាំចូល។ គិតមកទល់បច្ចុប្បន្ន ថៃបានរកឃើញករណីឆ្លង COVID-19 សរុបនៅក្នុងប្រទេស ចំនួន ២៣,៩០៣នាក់ ក្នុងនោះ ២១,៣២៩នាក់ ជាករណីឆ្លងក្នុងស្រុក ខណៈ ២,៥៧៤នាក់ ជាករណីនាំចូល។ ដោយឡែក ចំនួនអ្នកស្លាប់ មានចំនួនសរុប ៨០នាក់ និងជាសះស្បើយ ៤,៩០៩នាក់៕ | 2021-02-11T01:59:00+07:00 | freshnewsasia.com | https://m.freshnewsasia.com/index.php/en/internationalnews/186730-2021-02-10-11-59-40.html |
34c14005-52d1-41d6-ba18-7fa39a6befa1 | មន្ត្រីសង្គមស៊ីវិលទាមទារឱ្យពិនិត្យសៀវភៅបោះពុម្ពផ្សាយជាភាសាចិនអប់រំអំពីជំងឺកូវីដ១៩ ត្រូវមានការទទួលស្គាល់ពីអង្គការសុខភាពពិភពលោក | មន្ត្រីសង្គមស៊ីវិលទាមទារក្រសួងសុខាភិបាលឱ្យពិនិត្យមើលសៀវភៅបោះពុម្ពផ្សាយជាភាសាចិនដែលនិយាយពីការអប់រំជំងឺកូវីដ១៩ ដើម្បីធានាគុណភាព មុននឹងអនុញ្ញាតឱ្យចែកចាយជាសាធារណៈ។ នៅថ្ងៃទី១០ កុម្ភៈ ក្រុមហ៊ុនឯកជនរបស់ចិនមួយ ដែលមានឈ្មោះថា ស៊ី អេច ឌី (C.H.D) បានផ្ដល់សៀវភៅបោះពុម្ពផ្សាយជាភាសាចិនចំនួន ១ពាន់ក្បាល ដែលនិយាយពីការអប់រំពីជំងឺកូវីដ១៩ ដើម្បីចែកជូនដល់កូនសិស្សដែលកំពុងសិក្សាភាសាចិន នៅក្នុងសាលាឯកជនមួយក្នុងទីក្រុងភ្នំពេញ។ ខ្លឹមសារនៃសៀវភៅនេះមានគោលបំណងផ្ដល់ការអប់រំ និងបណ្ដុះស្មារតីដល់កុមារពីវិធានការណ៍ការពារ ការឆ្លងនៃជំងឺកូវីដ១៩ ការរក្សាអនាម័យខ្លួនប្រាណ និងការពាក់ម៉ាសជាដើម។ ប្រធានអង្គការសម្ព័ន្ធគណនេយ្យភាពសង្គមកម្ពុជា លោក សន ជ័យ មានប្រសាសន៍ថា លោកមិនទាន់មានជំនឿថា សៀវភៅអប់រំជាភាសាចិនអំពីជំងឺកូវីដ១៩ នោះ ត្រឹមត្រូវតាមបច្ចេកទេសពេទ្យនោះទេ ដូច្នេះក្រសួងសុខាភិបាលមានតួនាទីសំខាន់នៅក្នុងការត្រូវពិនិត្យសៀវភៅនេះមុនសម្រេចឱ្យចែកចាយ៖« »។ អាស៊ីសេរីមិនទាន់អាចទាក់ទងអ្នកស្រី ឱ វណ្ណឌីន អ្នកនាំពាក្យក្រសួងសុខាភិបាល ដើម្បីសាកសួរពីបញ្ហានេះបានទេ កាលពីថ្ងៃទី១០កុម្ភៈ៕ | 2021-02-11T01:54:00+07:00 | rfa.org | https://www.rfa.org/khmer/news/health/china-book-public-in-cambodia-02102021135325.html |
83c5331e-98cb-419f-9550-a2271e81d802 | ក្រសួងសុខាភិបាល ប្រកាសច្រានចោលទាំងស្រុងនូវការផ្សាយគ្មានការពិតរបស់វិទ្យុអាស៊ីសេរី ពាក់ព័ន្ធវ៉ាក់សាំងការពារជំងឺកូវីដ១៩ (Video inside) | លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល នៅល្ងាចថ្ងៃទី១០ ខែកុម្ភៈ ឆ្នាំ២០២១ ដែលជាថ្ងៃដំបូងនៃយុទ្ធនាការចាក់វ៉ាក់សាំងការពារជំងឺកូវីដ១៩ បានច្រានចោលទាំងស្រុង នូវការចុះផ្សាយគ្មានការពិតរបស់វិទ្យុអាស៊ីសេរី ពាក់ព័ន្ធវ៉ាក់សាំង ស៊ីណូហ្វាម ដែលជំនួយរបស់រដ្ឋាភិបាល និងប្រជាជនចិន ផ្តល់ជូនកម្ពុជា។ លោកស្រី ឱ វណ្ណឌីន ចាត់ទុកការផ្សព្វផ្សាយគ្មានការពិតរបស់វិទ្យុអាស៊ីសេរី ពាក់ព័ន្ធវ៉ាក់សាំងស៊ីណូហ្វាមរបស់ចិននេះ មានចេតនាធ្វើឲ្យច្របូកច្របល់ និងភ័ន្តច្រឡំក្នុងមតិសាធារណៈ មកលើយុទ្ធនាការចាក់វ៉ាក់សាំងកូវីដ១៩ ដែលកំពុងប្រព្រឹត្តទៅដោយរលូន នៅថ្ងៃទី១០ ខែកុម្ភៈ ឆ្នាំ២០២១នេះ។ លោកស្រីបញ្ជាក់ថា យុទ្ធនាការចាក់វ៉ាក់សាំងការពារជំងឺកូវីដ១៩ នៅថ្ងៃទី១០ ខែកុម្ភៈ ឆ្នាំ២០២១ គឺសុទ្ធសឹងតែជាការស្ម័គ្រចិត្តទាំងអស់ មិនមានករណីបង្ខិតបង្ខំនោះឡើយ ទាំងឥស្សរជនជាន់ខ្ពស់ មន្ត្រីរាជរដ្ឋាភិបាល និងអ្នកសារព័ត៌មានផងដែរ៕ | 2021-02-11T01:42:00+07:00 | freshnewsasia.com | https://m.freshnewsasia.com/index.php/en/localnews/186728-2021-02-10-11-42-39.html |
3b54febf-6970-47a5-9b95-1df8b2c920c1 | បក្សប្រឆាំង និងអ្នកឃ្លាំមើលរិះគន់លោក ហ៊ុន សែន រឿងប្រាប់ពលរដ្ឋថា កុំខ្វល់ពីប្រភពវ៉ាក់សាំងកូវីដ១៩ | មន្ត្រីបក្សប្រឆាំង និងអ្នកឃ្លាំមើលសង្គមយល់ថា លោក ហ៊ុន សែន ហាក់គ្មានការទទួលខុសត្រូវក្នុងនាមជាមេដឹកនាំនោះឡើយ។ ការរិះគន់ធ្ងន់ៗ នេះ ក្រោយពេលលោក ហ៊ុន សែន ប្រកាសថា មិនត្រូវខ្វល់រឿងប្រភពវ៉ាក់សាំង ឬយីហោវ៉ាក់សាំងនោះទេ។ តំណាងរាស្ត្រជាប់ឆ្នោតគណបក្សប្រឆាំង និងអ្នកឃ្លាំងមើលសង្គមបន្តរិះគន់លោក ហ៊ុន សែន ថា កំពុងយកអាយុជីវិតប្រជាពលរដ្ឋទៅលេងសើច និងខ្វះការទទួលខុសត្រូវក្នុងនាមជាអ្នកដឹកនាំ។ តំណាងរាស្ត្រជាប់ឆ្នោតគណបក្សសង្គ្រោះជាតិ ខេត្តសៀមរាបលោក អ៊ុំ សំអាន មានប្រសាសន៍ថា ការលើកឡើងរបស់លោក ហ៊ុន សែន ដែលមិនឲ្យប្រជាពលរដ្ឋសួរនាំ ឬដឹងលឺពីប្រភពវ៉ាក់សាំងកូវីដ១៩ នេះ គឺជារំលោភសិទ្ធិពលរដ្ឋ និងយកអាយុជីវិតរបស់ពួកគាត់ទៅលេងសើច៖ ដូចគ្នានេះដែរ អគ្គលេខាធិការសហព័ន្ធនិស្សិតបញ្ញវន្តកម្ពុជា លោក គៀន ពន្លក ថ្លែងថា លោកនាយករដ្ឋមន្ត្រី ហ៊ុន សែន គួរទទួលខុសត្រូវឲ្យបានខ្ពស់ជាងនេះ ចំពោះអាយុជីវិតប្រជាពលរដ្ឋកម្ពុជា។ លោកសង្កេតឃើញ ការប្រើប្រាស់វ៉ាក់សាំងចិននេះ លោក ហ៊ុន សែន ហាក់ចង់ផ្គាប់ចិត្តប្រទេសចិន ជាងការយកចិត្តទុកដាក់លើសុខភាពរបស់ពលរដ្ឋ៖ ប្រតិកម្មធ្ងន់ៗ ពីសំណាក់មន្ត្រីបក្សប្រឆាំង និងអ្នកតាមដានស្ថានការណ៍កម្ពុជានេះ កើតមានឡើងបន្ទាប់ពីលោក ហ៊ុន សែន ប្រកាសថា ពលរដ្ឋមិនគួរព្រួយបារម្ភអំពីកម្ពុជាបានវ៉ាក់សាំងបង្ការជំងឺកូវីដ១៩ មកពីប្រភពណា ឬមានម៉ាកអ្វីនោះទេ។ លោកថា អ្វីដែលគួរឱ្យបារម្ភនោះ គឺរឿងគ្មានវ៉ាក់សាំងចាក់ទៅវិញទេ ព្រោះវ៉ាក់សាំងកូវីដ១៩ គ្មានលក់នៅតាមផ្សារដូចត្រី និងត្រកួនឡើយ។ លោក ហ៊ុន សែន ថ្លែងបែបនេះលើទំព័រហ្វេសប៊ុកនៅព្រឹកថ្ងៃទី១០ កុម្ភៈ បន្ទាប់ពីកូនៗ របស់លោកមួយចំនួន និងមន្ត្រីគ្រាក់ៗ ជាច្រើននាក់ទៀត បានចាប់ផ្តើមចាក់វ៉ាក់សាំងបង្ការជំងឺកូវីដ១៩ របស់ចិន។ កូនបង្កើត និងកូនប្រសាររបស់លោក ហ៊ុន សែន ដែលចាក់វ៉ាក់សាំងស៊ីណូហ្វាមរបស់ចិននេះ រួមមាន លោក ហ៊ុន ម៉ាណែត លោក ហ៊ុន ម៉ាណិត និងលោក សុខ ពុទ្ធិវុធ។ ចំណែក លោក ហ៊ុន ម៉ានី និងលោក ឌី វិជ្ជា វិញ គ្រូពេទ្យមិនទាន់ចាក់វ៉ាក់សាំងឱ្យនៅឡើយទេនៅថ្ងៃទី១០ កុម្ភៈ ក្រោមហេតុផលថា ពួកលោកមានបញ្ហាសុខភាព។ លោក ហ៊ុន សែន អះអាងថា ការដែលកូនៗ របស់លោកចាក់វ៉ាក់សាំងជំនួសលោកដែលលើសអាយុមិនអាចចាក់បាននេះ បង្ហាញពីការទទួលខុសត្រូវរបស់លោក ចំពោះមុខប្រជាពលរដ្ឋ។ ក្រៅពីនេះ មន្ត្រីកំពូលៗ ថ្នាក់រដ្ឋមន្ត្រី រដ្ឋលេខាធិការ អនុរដ្ឋលេខាធិការ និងអភិបាលខេត្ត ព្រមទាំងនាយទាហានជាន់ខ្ពស់ជាច្រើនរូប ក៏បានចាក់វ៉ាក់សាំងស៊ីណូហ្វាមរបស់ចិននេះដែរ។ ក្រុមមន្ត្រីទាំងនោះអះអាងដូចៗ គ្នា ក្រោយពេលចាក់វ៉ាក់សាំងនោះថា ពួកគេពុំមានអាការៈខុសប្លែកអ្វីនៅក្នុងខ្លួន ឬអស់កម្លាំងអ្វីនោះទេ។ ការដំណើរការចាក់វ៉ាក់សាំងលើកដំបូងនេះ ធ្វើឡើងនៅទីតាំង ៥កន្លែង រួមមាន មន្ទីរពេទ្យកាល់ម៉ែត សម្រាប់ទេសរដ្ឋមន្ត្រី រដ្ឋមន្ត្រី រដ្ឋលេខាធិការ ឬអ្នកដែលមានឋានៈស្មើ មន្ទីរពេទ្យព្រះអង្គឌួងសម្រាប់អនុរដ្ឋលេខាធិការ មន្ទីរពេទ្យមិត្តភាពខ្មែរ-សូវៀត សម្រាប់អភិបាលរាជធានី-ខេត្ត មន្ទីរពេទ្យកុមារជាតិ សម្រាប់អ្នកសារព័ត៌មាន និងមន្ទីរពេទ្យព្រះកេតុមាលាសម្រាប់នាយទាហាន។ ជុំវិញការចាក់វ៉ាក់សាំងកូវីដ១៩ នេះ នាយកប្រតិបត្តិមជ្ឈមណ្ឌលប្រជាពលរដ្ឋដើម្បីការអភិវឌ្ឍន៍ និងសន្តិភាព លោក យង់ គិមអេង ស្នើឲ្យរដ្ឋាភិបាលត្រូវបង្ហាញពត៌មានអំពីប្រភេទវ៉ាក់សាំងដែលយកមកចាក់ឲ្យពលរដ្ឋឲ្យបានច្បាស់ ជាពិសេស គឺត្រូវមានការទទួលស្គាល់ត្រឹមត្រូវពីអង្គការសុខភាពពិភពលោក។ វ៉ាក់សាំងដែលជាជំនួយរបស់ចិនជំហានដំបូង ត្រូវបានបញ្ជូនមកដល់កម្ពុជា កាលពីថ្ងៃទី៧ ខែកុម្ភៈ មានចំនួន ៦សែនដូស ខណៈវ៉ាក់សាំង ៤សែនដូសទៀតនឹងត្រូវបញ្ជូនមកដល់នៅពេលក្រោយ។ លោក ហ៊ុន សែន រំពឹងថា ភាគីចិនអាចនឹងបញ្ជូនលើសពីចំនួន ១លានដូសដល់កម្ពុជា ស្របពេលប្រទេសឥណ្ឌាបានសន្យាផ្តល់វ៉ាក់សាំង ១សែនដូសដល់កម្ពុជា។ ទោះជាយ៉ាងណា មកដល់ដើមខែកុម្ភៈនេះទៅហើយ រដ្ឋាភិបាលលោក ហ៊ុន សែន មិនទាន់ប្រកាសថា ទិញបានវ៉ាក់សាំងណាមួយ ដែលអង្គការសុខភាពពិភពលោកទទួលស្គាល់នៅឡើយទេ ក្រៅពីការស្នើសុំប្រទេសជាមិត្តនោះ ខណៈលោក ហ៊ុន សែន កៀរគរបានថវិការាប់សិបលានដុល្លារ និងធ្លាប់ប្រកាសថា រដ្ឋាភិបាលមានថវិកាបម្រុងទុកជាច្រើនទៀត ដើម្បីដោះស្រាយបញ្ហាកូវីដ១៩៕ | 2021-02-11T01:01:00+07:00 | rfa.org | https://www.rfa.org/khmer/news/health/hun-sen-told-the-public-not-to-worry-about-the-source-of-covid-19-vaccine-02102021125004.html |
0e911c50-1a19-4969-848b-e77ecb405730 | សៀវភៅអប់រំស្តីពីជំងឺកូវីដ១៩ ជាភាសាចិន បានចេញផ្សាយ និងចែកជូនកូនសិស្សរៀនភាសាចិននៅខ្មែរ ស្របពេលដំណាលគ្នានឹងការចាក់វ៉ាក់សាំង | សៀវភៅអប់រំស្តីពីជំងឺកូវីដ១៩ ចំនួន១០០០ក្បាល ជាលើកដំបូងជាភាសាចិន ត្រូវបានចេញផ្សាយ និងផ្តល់ដល់កុមារកម្ពុជា ស្របពេលដំណាលគ្នានឹងការចាក់វ៉ាក់សាំងការពារជំងឺកូវីដ-១៩ របស់រាជរដ្ឋាភិបាលកម្ពុជា នៅថ្ងៃទី១០ ខែកុម្ភៈ ឆ្នាំ២០២១នេះ។ សៀវភៅអប់រំជាភាសាខ្មែរនេះ ត្រូវបានបោះពុម្ពឡើងដោយក្រុមហ៊ុនចិនមួយឈ្មោះថា ឆាយណាហ៊រទាន ហៅកាត់ CHD ក្នុងគោលបំណងផ្តល់ខ្លឹមសារអប់រំ និងបណ្តុះស្មារតីកុមារពីវិធានការពារនៃជំងឺឆ្លងកូវីដ-១៩ តាមរយៈការរក្សាអនាម័យខ្លួនប្រាណ ការពាក់ម៉ាស ការលាងដៃជាមួយសាប៊ូ ការរក្សាគម្លាតសង្គម និងការបង្ហាញនូវរោគសញ្ញាដែលសង្ស័យថា ឆ្លងមេរោគដ៏កាចសាហាវនេះដូចជា មានអាការគ្រុនក្តៅខ្លាំង តឹងទ្រូង ពិបាកដកដង្ហើមជាដើម។ តាមការបញ្ជាក់របស់តំណាងក្រុមហ៊ុន CHD បានឱ្យដឹងថា សៀវភៅអប់រំនេះ អាចបង្កើតរូបមន្តថ្មីនៃការអប់រំកុមារតាមបែបវិទ្យាសាស្រ្តនៃការពារខ្លួនពីជំងឺរាតត្បាត ក៏ដូចជាចូលរួមលើកកម្ពស់គុណភាពអប់រំដល់កុមារនៅក្នុងប្រទេសកម្ពុជា។ លោកបញ្ជាក់ថា តាមរយៈការបង្កើតបណ្ណាល័យ «បំភ្លឺអនាគត» ក្រៅបណ្តាញអាចតភ្ជាប់ចំណេះដឹងតាមអនឡាញ និងនៅកន្លែងជាក់ស្តែង ដើម្បីផ្តល់ចំណេះវិជ្ជាដែលមានតម្លៃកាន់តែច្រើនដល់ក្មេងៗនៅតាមតំបន់។ បច្ចុប្បន្ន បណ្ណាល័យ «បំភ្លឺអនាគត» បានគ្របដណ្តប់សិស្សជាងមួយពាន់នាក់នៃសាលារៀនភាសាចិនក្នុងរាជធានីភ្នំពេញ ក្នុងផ្សព្វផ្សាយចំណេះដឹងផ្នែកការបង្ការជំងឺឆ្លង វិទ្យាសាស្រ្ត និងសោភណភាព ដើម្បីបង្កើតស្ពានចំណេះដឹងសម្រាប់កុមារកម្ពុជា។ លោកស្រី នៅ ខន នាយិការងសាលារៀន ឈុង ជីង ដែលទទួលបានការឧបត្ថម្ភសៀវភៅនេះ បានឱ្យដឹងថា ក្នុងខណៈពេលបើកសាលារៀនឡើងវិញ បណ្ណាល័យ «បំភ្លឺអនាគត» បាននាំមកនូវសៀវភៅចំនួន ៦០០ក្បាល និងគ្រឿងសម្ភារសម្រាប់បង្រៀន និងកីឡា សំដៅផ្តល់ចំណេះដឹងប្រកបដោយភាពគ្រប់ជ្រុងជ្រោយដល់សិស្សនៅកម្ពុជា។ តំណាងសិស្សសាលារៀន ឈុង ជីង បានបង្ហាញពីក្តីសប្បាយរីករាយពីការអានសៀវភៅគំនូរ និងទស្សនាឃ្លីបវីដេអូគ្រប់បែបយ៉ាងអំពីការធ្វើពិសោធន៍នៃបណ្ណាល័យ «បំភ្លឺអនាគត» តាមកុំព្យួទ័រ ក្នុងអំឡុងពេលផ្ទុះការរីករាលដាល នៃជំងឺឆ្លង។ កុមាររូបនេះ រំពឹងថាសៀវភៅនេះនឹងផ្តល់ចំណេះវិជ្ជាបានកាន់តែច្រើនថែមទៀត អំពីការបង្ការជំងឺចំពោះក្មេងជំទង់ដែលមានអាយុពី៥ ដល់១៦ឆ្នាំ ក្នុងការស្វែងយល់ពីចំណេះដឹង និងផ្តល់ការគាំទ្រដល់ការអប់រំក្នុងតំបន់ ឱ្យមានភាពកាន់តែល្អពេញលេញ។ សូមបញ្ជាក់ថា ក្រុមហ៊ុន CHD ដែលជាសហគ្រាសផលិតថាមពលលំដាប់កំពូលលើពិភពលោក ដែលវិនិយោគថាមពលអគ្គិសនីនៅកម្ពុជា។ ការបោះពុម្ពសៀវភៅនេះ ជាផ្នែកមួយចូលរួមដល់ការអភិវឌ្ឍ និងការលើកកម្ពស់គុណភាពអប់រំកុមារនៅកម្ពុជា។ ក្រុមហ៊ុននេះ ក៏បានរៀបចំឱ្យមាននូវពិព័រណ៍រូបភាព និងការប្រកួតគូរគំនូរក្មេងជំទង់ដែលឈ្មោះ «ថាមពលពេលអនាគត» ជាដើម ដើម្បីអនុវត្តគំនិតផ្តួចផ្តើម «ខ្សែក្រវាមួយត់និងផ្លូវមួយ» នៃគោលនយោបាយចិន ដែលប្រកបដោយនវានុវត្ដន៍ ភាពសម្របសម្រួល បៃតង ភាពបើកទូលាយ និងការចែករំលែកការអភិវឌ្ឍ ក៏ដូចជាជំរុញការរួមរស់នៅប្រកបដោយសុខដមរមនារវាងមនុស្ស និងធម្មជាតិផងដែរ៕ | 2021-02-11T00:27:00+07:00 | freshnewsasia.com | https://m.freshnewsasia.com/index.php/en/localnews/186720-2021-02-10-10-27-55.html |
b1b704e0-1b51-4917-9c1f-0e25a07e20f6 | ថ្នាក់ដឹកនាំគណៈកម្មការធិការជាតិគ្រប់គ្រងគ្រោះមហន្តរាយមួយចំនួន បានចាក់វ៉ាក់សាំងបង្ការជំងឺកូវីដ១៩ រួចរាល់ហើយ | ថ្នាក់ដឹកនាំគណៈកម្មការធិការជាតិគ្រប់គ្រងគ្រោះមហន្តរាយមួយចំនួន ដែលមានអាយុចន្លោះពី១៨ឆ្នាំ ដល់៥៩ឆ្នាំ បានទទួលការចាក់វ៉ាក់សាំងបង្ការជំងឺកូវីដ១៩ រួចរាល់ហើយ នៅរសៀល ថ្ងៃទី១០ ខែកុម្ភៈ ឆ្នាំ២០២១នេះ។ ការចាក់វ៉ាក់សាំងនេះ ធ្វើឡើងតាមគោលការណ៍ស្ម័គ្រចិត្ត និងស្របតាមលក្ខខណ្ឌនៃការទទួលវ៉ាក់សាំង។ សូមបញ្ជាក់ថា នៅថ្ងៃ១០ ខែកុម្ភៈ ឆ្នាំ២០២១នេះ ថ្នាក់ដឹកនាំមួយចំនួនរបស់កម្ពុជា កងទ័ព និងអ្នកសារព័ត៌មាន ដែលមានអាយុចន្លោះពី១៨ ទៅ៥៩ឆ្នាំ បាននិងកំពុងចាប់ផ្តើមចាក់វ៉ាក់សាំងបង្ការជំងឺកូវីដ១៩ ដែលជាជំនួយរបស់រដ្ឋាភិបាលចិន ក្នុងនោះ លោកបណ្ឌិត ហ៊ុន ម៉ាណែត ត្រូវបានចាក់វ៉ាក់សាំងនេះមុនគេបង្អស់សម្រាប់ការចាក់នៅក្នុងប្រទេសកម្ពុជា។ មន្ទីរពេទ្យកាល់ម៉ែត សម្រាប់ឥស្សរជនជាទេសរដ្ឋមន្ត្រី រដ្ឋមន្ត្រី រដ្ឋលេខាធិការ ឬមានឋានៈស្មើ មន្ទីរពេទ្យព្រះអង្គឌួង សម្រាប់ឥស្សរជន ជាអនុរដ្ឋលេខាធិការ ឬមានឋានៈស្មើ មន្ទីរពេទ្យមិត្តភាពខ្មែរ-សូវៀត សម្រាប់ឥស្សរជនជាអភិបាលនៃគណៈអភិបាលរាជធានី-ខេត្ត មន្ទីរពេទ្យកុមារជាតិ សម្រាប់អ្នកសារព័ត៌មាន។ វ៉ាក់សាំងបង្ការជំងឺកូវីដ-១៩ របស់ចិន ចំនួន៦០ម៉ឺនដូសនេះ ជាប្រភេទវ៉ាក់សាំង Sinopharm ដែលផលិតដោយរដ្ឋាភិបាលចិន បានបញ្ជូនមកដល់ប្រទេសកម្ពុជា នារសៀលថ្ងៃទី៧ ខែកុម្ភៈ។ ក្រោយមកដល់ប្រទេសកម្ពុជា វ៉ាក់សាំង Sinopharm ទាំងនេះ បានត្រូវប្រគល់ជូនក្រសួងការពារជាតិចំនួន ៣០ម៉ឺនដូស និងប្រគល់ជូនក្រសួងសុខាភិបាលចាត់ចែងចំនួន ៣០ម៉ឺនដូស៕ | 2021-02-11T00:20:00+07:00 | freshnewsasia.com | https://m.freshnewsasia.com/index.php/en/localnews/186718-2021-02-10-10-20-57.html |
08c0e445-c043-49bd-973b-a9f960e9f2a2 | អភិបាលស្រុករវៀង ខេត្តព្រះវិហារ បរិច្ចាគប្រាក់បៀវត្ស៥០% រយៈពេល៦ខែ ជូនក្រសួងសុខាភិបាល ដើម្បីប្រយុទ្ធនឹងជំងឺកូវីដ១៩ | លោក ហោ ប៊ុនហួរ អភិបាលស្រុករវៀង ខេត្តព្រះវិហារ នៅថ្ងៃទី៨ ខែកុម្ភៈ ឆ្នាំ២០២១នេះ បរិច្ចាគប្រាក់បៀវត្សជាអភិបាលស្រុកចំនួន ៥០%រយៈពេល ៦ខែ ចាប់ពីខែកុម្ភៈ ដល់ខែកក្កដា ឆ្នាំ២០២១ ជូនក្រសួងសុខាភិបាល ដើម្បីចូលរួមប្រយុទ្ធប្រឆាំងនឹងជំងឺកូវីដ១៩។ ការចូលរួមបរិច្ចាគប្រាក់បៀវត្សរបស់លោកអភិបាលស្រុករវៀង ខេត្តព្រះវិហារនេះ បង្ហាញឱ្យឃើញនូវស្មារតីរួមសាមគ្គី និងរំលែកការលំបាកជាមួយរាជរដ្ឋាភិបាលកម្ពុជា ក្នុងបេសកកម្មប្រយុទ្ធប្រឆាំងនឹងជំងឺកូវីដ-១៩ ដែលកំពុងរាតត្បាតនៅកម្ពុជា។ សូមបញ្ជាក់ថា សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា កាលពីថ្ងៃទី២៦ ខែមករា ឆ្នាំ២០២១ បានប្រកាសកាត់ប្រាក់បៀវរត្សប្រចាំខែរបស់សម្តេចរយៈពេល ៧ខែ ស្មើនឹងជិត ៦៤លានរៀលទៀត ជូនក្រសួងសុខាភិបាល ដើម្បីប្រយុទ្ធប្រឆាំងនឹងជំងឺកូវីដ១៩។ក្រោយការបរិច្ចាគរបស់សម្តេចតេជោ ហ៊ុន សែន មានថ្នាក់ក្រសួងស្ថាប័នជាតិ មន្ត្រីរាជការ និងកងកម្លាំងប្រដាប់អាវុធជាច្រើនរូប បានចូលរួមចែករំលែកប្រាក់បៀវត្សជាមួយក្រសួងសុខាភិបាល ដើម្បីប្រតិបត្តិការប្រយុទ្ធប្រឆាំងនឹងជំងឺកូវីដ១៩។ សម្តេចតេជោ ហ៊ុន សែន បានថ្លែងអំណរគុណចំពោះមន្ត្រីរាជការទាំងស្ថាប័នស៊ីវិល និងកម្លាំងប្រដាប់អាវុធគ្រប់ប្រភេទ ដែលបានបរិច្ចាគដោយការកាត់បៀវត្សទាំងស្រុង ឬមួយផ្នែករយៈពេលខ្លី ឬវែងតាមការស្ម័គ្រចិត្តជួយដល់ការងារប្រយុទ្ធប្រឆាំងជំងឺកូវីដ១៩ ដែលបង្ហាញឱ្យឃើញនូវសាមគ្គីភាពក្នុងខឿនការពារសុខភាពរបស់ប្រជាជនកម្ពុជា៕ | 2021-02-10T23:36:00+07:00 | freshnewsasia.com | https://m.freshnewsasia.com/index.php/en/localnews/186715-2021-02-10-09-36-50.html |
Subsets and Splits
No community queries yet
The top public SQL queries from the community will appear here once available.